
DOSARELE X-MAS 


“N-am fost in viata mea la New York”, tasta Klaus cu 
naduf. Avea noua ani şi o indignare cat el de mare. “Tatăl 
meu se duce acolo in fiecare an, dar pe mine nu ma ia 
niciodată. Susţine absurda idee c-aş fi prea mic!” “Si la 
mine e la fel”, îi răspunse corespondenta sa din Europa, 
care avea zece ani, o mutrita afurisită şi o minte sclipi- 
toare. “Dar anul acesta am de gând să văd Bucureştiul 
fără să-i mai cer voie tatălui meu. De pildă, mă voi as- 
cunde în containerul de marfă. Conform unui studiu, 
comis-voiajorii dezvoltă un soi de blocaj psihic fata de 
mărfurile pe care le tot plimbă de colo-colo, aşa că nu m-ar 
mira chiar să mă prezinte drept aspirator!” 

Ciudat, îşi spuse Klaus după ce încheie dialogul, pri- 
vind pe geam către oraşul ale cărui lumini sclipeau sub 
el. Exact la o evadare mă gândisem şi eu. Oare de ce nu 
m-or lăsa ai mei să vizitez New York-ul? 

„În aceeaşi după-amiază, cobora singur pe străzile 
metropolei. Aşteptase ca tatăl său să plece către Los An- 
geles, apoi venise aici, în New York-ul la care visase în- 
totdeauna. Dar ceea ce îl frapă încă de la bun început se 

dovedi a fi faptul că nu era nimeni pe stradă. Viaţa se 
desfăşura, probabil, în interiorul clădirilor acoperite cu 
reclame luminoase — dar afară, în aer liber, nu era nimeni. 
Deschise uşa primului magazin întâlnit în cale şi intră — 
nici aici nu era nimeni. Să fi nimerit în timpul pauzei de 
masă? 

leşi destul de intrigat şi intră într-un cinematograf, 
unde rula un film. În sală era întuneric, iar dinozaurii de 
pe ecran făceau un scandal monstru. Ceva nu era însă în 
regulă şi, când ochii i se mai obişnuiră cu întunericul, des- 
coperi că în sală nu era nici tipenie de om. ÎL luă cu fiori reci 
pe şira spinării. leşi în fugă şi cercetă două supermaga- 
zine, şase apartamente şi un post de poliție — şi nicăieri 
nu găsi pe nimeni! Becurile şi lifturile funcționau, calcu- 
latoarele afişau promptul, iar semafoarele dirijau circu- 
latia — dar New York-ul era un oraş complet pustiu. 
Înspăimântat de-a binelea, o rupse la fugă către covor. Pe 
drum însă, rămase stană de piatră. Dintr-o reclamă uriaşă, 
tatăl său îi zâmbea, întinzându-i o cutie de cola. Era îm- 
brăcat în costumul roşu de comis-voiajor, avea containe- 
rul în spate, burduşit cu marfă, iar ace de zăpadă îi scli- 
peau în barba lungă şi albă. “Dacă Santa Claus bea cola, tu 
de ce n-ai bea?”, suna textul reclamei. 

Klaus nu-şi aminti când ajunsese la covorul fermecat, 
sărise pe el şi îşi luase zborul spre casă. 

...” Am o veste senzationala”, îi tastă el prietenei sale. 
“În New York nu mai trăieşte nimeni! În fiecare an, de 

Crăciun, tata face degeaba drumul ăla, cu sacul in spate, 
călare pe mobil. Nu pricep şi pace de ce îmi bagă în cap, 
încă de când eram mic, că într-o zi o să-i iau locul, pentru 
a le livra marfa oamenilor, o dată pe an. Bănuiesc că m-a 
minţit de la bun început, ştia clar că în oraş nu mai este 
nimeni. Şi totuşi, am văzut acolo o reclamă cu tatăl meu. 
Pe el îl cheamă Claus Santa, iar pe mine Klaus Santa, dar 
acolo era scris invers, Santa Claus. Nu mai înțeleg nimic. 
Pentru cine e reclama, dacă oameni nu sunt?!” 

“Se vede că eşti cu un an mai mic decât mine”, îi răs- 
punse micuța domnişoară Crăciun, care era obraznica în 
mod natural. “Explicaţia îmi apare simplă. Părinţii noştri 
ne pregătesc să devenim următoarea generaţie de Mogi 
Crăciun — şi nu vor ca noi să ştim că oamenii nu există! În 
fiecare an, la 24 decembrie, tatăl meu părăseşte Kogaionul 
pentru a împărţi, în oraşe, cadouri de Crăciun. Se pare 
însă că există o conspirație a tăcerii — noi, copiii, nu tre- 
buie să aflăm că darurile de Crăciun reprezintă doar o 
tradiție frumoasă şi nimic altceva. Am mai făcut şi eu 
nişte investigații. Oamenii au existat, se pare, în alte vre- 
muri. De ce au dispărut, nu ştiu. Poate că domnul Cră- 
ciun şi domnul Santa le-au pus grenade în ciorapii agatati 
de semineu!” 

...Klaus Santa, ametit, cobora scările palatului dintre 
ghețari, făcându-şi loc printre elfii vioi; îl auzise pe tatăl 
său sosind cu vehiculul său zburător (model performant, 
de 9 RP, mai bun decât cel de 6 RP al domnului Crăciun). 

Tatal lui Klaus isi dadu jos din mobil burta mare si 
barba ca de nea. 

— Ho, ho, ho, fiule..., incepu el, dar se opri cand vazu 
expresia intunecata a micutului Klaus Santa. 

— Am aflat, tată, spuse acesta direct. Acum ştiu — oa- 
menii nu există! 

Peter Pan şi cei şapte pitici, care tocmai treceau întâm- 
plător prin zonă, îl auziră pe Klaus şi se opriră, ascultând 
atenți. 

— Îmi pare rău, fiule, spuse Santa Claus şi-l luă pe ge- 
nunchi pe fiul său. Vine un moment când visele copilăriei 
se spulberă, când afli că lumea e mult mai urâtă decât 
părea. Dacă ai aflat secretul lui Moş Crăciun, se poate 
considera că nu mai eşti un copil, ci ai început să devii 
adult. 

Dick Sand şi micuțul Gabe Singer se alăturară şi ei gru- 
pului de copii adunaţi în jurul lui Santa Claus. 

— De ce au murit oamenii? 

— Odinioară era altfel, oftă Santa Claus. Oamenii exis- 
tau cu adevărat, iar noi trăiam numai în imaginaţia lor. 
La un moment dat însă, din păcate, s-au autodistrus. De 
ce şi cum, nu ştiu, chiar nu știu. Din fericire însă, visele lor 
nu au murit. Visele lor suntem chiar noi. Eu, tu, prietenii tăi 
Puck şi Luke Skywalker, Făt-Frumos şi chiar domnii L6n- 
nrot sau Karamazov, vecinii noştri de vizavi. Noi suntem 
reali acum şi trebuie să ducem mai departe moştenirea 
oamenilor. 

“..mostenirea oamenilor. Exact aşa mi-a spus tatăl 
meu!”, încheie Klaus de tastat. “Prostutule. Nu-ţi dai 
seama că te-a minţit? De ce ţi-a pomenit de Luke şi Puck, 
dar i-a omis pe dragoni, alieni, lupul Fenrir, Bau-Bau, Mr. 
Hyde?!” “De ce?!” “Deoarece ţi-a ascuns exact miezul pro- 
blemei, tăntălău yankeu”, îi scrise fetița de peste mări şi 
tari, căreia tocmai îi funcționa mintea din plin, descope- 
rind pe măsură ce rationa. “Ştii de ce au dispărut oame- 
nii?” “De ce?” repetă Klaus încordat. “S-au autodistrus, 
într-adevăr. Dar ştii cum? Din cauza propriei lor minți, 
din cauza propriei imaginatii. Din cauza noastră. Noi i-am 
exterminat! Poate nu tatăl meu, nu al tau, nu Pere Nöel 
sau Saint Niklaas; dar sigur da armata de zombi, de Nor- 
mani Bates, extratereştri, blobi, Corli, strigoi, Leviathani 
şi balauri.” 

“Dar e absurd! Noi sau balaurii nu existam decât în 
imaginaţia lor!” “Exact. Imaginaţia lor i-a distrus! Uite, de 
ce crezi că au dispărut dinozaurii?” “De ce?!” repetă exas- 
perat Klaus, ametit de viteza cu care literele tastate de fata 
apăreau pe monitorul de cleştar. “Pentru că dinozaurii 
erau tălâmbi, inferiori, nu aveau imaginaţie. Practic, în 
mințile lor strâmte noi eram în curs de dispariție! Ca să ne 
salvăm, i-am exterminat cumva; apoi a apărut omul, care 
ne-a convenit de minune. Imaginaţia sa debordantă în- 
chipuia monştri sângeroşi numai privind din gura peş- 
terii afară, în întuneric, unde nu era absolut nimic! Intelegi? 
Chiar ei ne-au furnizat armele impotriva lor! Vasilisci, 

vampiri, Ixtli, zmei, Fiara din Gevaudan... O parte dintre 
noi existam deja atunci cand au apărut oamenii. Desigur, 
oamenii au crezut că noi toți suntem creaţia lor. Se pare, 
de altfel, că au trăit şi oameni care au întrezărit adevărul. 
Sunt convinsă că ai auzit basmele cu Jung, de pildă, nu?...” 
“Bine, şi atunci de ce să-i fi exterminat?!”... Dar limbarita 
fetiţei seca brusc în acel punct: “Stai că tocmai m-a strigat 
tati, are treabă cu mine. brb!” 

Klaus se duse glonț la tatăl său, îi expuse rapid proble- 
ma şi-l somă să recunoască de ce i-au exterminat pe oameni. 

— Ma tem că eşti destul de mare ca să înţelegi, oftă din 
nou Santa Claus. Vezi tu, noi, cei născuți din mintea oa- 
menilor, ne impartim în două categorii: cei blânzi, ca 
mine sau zânele, şi cei răi, ca dragonii. Omul a fost întot- 
deauna fecund în materie de monştri şi ființe fantastice. 
Apoi însă, la un moment dat, a început să ne nege. A înce- 
put să spună că nu existăm. Ei îşi învățau copiii că noi nu 
existăm. Că nu există monştrii de sub pat, nu există fan- 
tomele, nu există nici măcar Moş Crăciun! 

= Inteleg ca nu voiau sa existe monstri... Dar ce aveau 
cu Moş Crăciun?! 

— Ce aveau cu Moş Crăciun? Dar ce aveau cu elfii? Ce 
aveau cu îngerii?... 

“Rasism ontologic, cum ar spune domnişoara Crăciun”, 
zâmbi pentru sine Klaus. 

— Aşa că într-un an, sătui de necredinta lor, am vorbit 
cu Moş Crăciun, Pere Nöel, Sinterklaas, Tomte, Bozicek 
şi toți ceilalți şi, pur şi simplu, nu am mai dus cadourile. 

— Şi oamenii s-au supărat? întrebă Klaus putin amu- 
zat. 

— Supărarea a fost cea mai mică problemă a lor, spuse 
lugubru Santa Claus. Când au văzut că nu mai ducem 
cadouri copiilor, monstrii au crezut că nu ne mai pasă de 
oameni. Şi... au atacat. Oamenii nu s-au putut apăra: ei 
aveau arme pentru oameni. În mai puţin de o zi, omeni- 
rea a dispărut. Unul dintre ultimii oameni, rănit mortal 
de un Predator, mi-a şoptit, înainte să piară: “Până acum 
mi-a părut rău mereu că n-am avut mai multi bani în 
viata sau o maşină grozavă... Acum, însă, îmi pare rău că 
nu am crezut mai mult în Moş Craciun!”. 

Claus şi Klaus Santa tăcură multă vreme, privind către 
orizontul în amurg... 

În fiecare dimineață, indiferent de anotimp, Union 
Square se umplea de grupuri de bărbaţi nebarbieriti, 
prost îmbrăcaţi şi, in general, dispuşi să facă orice pentru 
câțiva dolari. În jur de ora şase începeau să apară cami- 
oane sau dubiţe din care coborau tipi bine hraniti şi atent 
îmbrăcați, ce alegeau mici grupuri de şomeri pentru a le 
oferi câte o slujbă de o zi sau două, în schimbul unor 
sume modeste. În general, prestațiile acestor nefericiti 
vizau activități epuizante sau desfăşurate în condiţii exe- 
crabile; nu o dată, oamenii grangurilor din oraş recrutau 
câte doi-trei bărbați mai impunători pentru a călca în pi- 
cioare vreun rival sau pentru a convinge vreun datornic 
să-şi plătească "tributul". 

Zilierii erau cam întotdeauna aceiaşi, motiv pentru 
care se cunoşteau între ei destul de bine. Gary McLeid, 
de exemplu, venea în Union Square de aproape un an, zi 
de zi, rămânând rar fără slujbă. Mic de statură, dar foarte 
solid, un conglomerat de muşchi oteliti, îndeplinise cele 
mai ingrate sarcini — de la sortat metale din gunoaie, la 
cărat moloz pe şantier, de la curățat closete prin orăşelele 

învecinate, la aratul câmpului pe ploaie şi grindină, iar 
nu o dată acceptase chiar şi însărcinări din partea celor 
din "gang". Somerii îl respectau datorită forței sale, spu- 
nându-i McLeid Debarasorul. 

— Hei, McLeid, ce-ai mai făcut ieri? îl mai întreba câte 
unul. 

— Fleacuri, Johnny! Am poftit respectuos vreo trei 
domni gălăgioşi să iasă din bordelul lui Sam şi, ca să vadă 
câtă grijă le port, până-n stradă nici n-au atins podeaua... 

Ultima zi norocoasă fusese în urmă cu o săptămână. 
Thunder Robson, cel ce organiza meciuri de box, îi oferise 
200 de dolari pentru a se lăsa snopit în bătaie în fata unui 
imbecil pe care l-ar fi doborât, altfel, fără prea multă bă- 
taie de cap. Oricum, banii erau bani şi timp de cinci zile 
McLeid nu mai dăduse prin Union Square. leri apăruse 
din nou, dar vânătaia de sub ochiul drept nu-l avantajase 
în fata celor ce căutau braţe de muncă. Îşi băuse şi ultimii 
bani, iar astăzi aştepta cu nerăbdare maşina Italianului, 
cel care, vorba băieţilor, avea scris pe frunte "închisoare", 
iar pe mână "biştari”. 

— Pariez pe un dolar că Italianul nu vine azi, îi spuse 
Milovici, un lungan deşirat, cu fata botita după beţia din 
noaptea precedentă. 

— Ce-ti veni? — mormăi McLeid. 

— Ieri am trecut pe lângă barul lui şi am văzut patru 
maşini de la secţia a 11-a, care nu cred că veniseră acolo 
să-şi umfle cauciucurile! 

— La naiba, blestema McLeid printre dinţi şi scoase o 
țigară din pachet. 

— Hei, Mil, ai un foc? 

— Îhî! 

McLeid tocmai se apleca să-şi aprindă ţigara, cand se 
auzi strigat. Ezită o clipă, apoi o aprinse totuşi şi-l privi 
pe lungan în ochi. Milovici se încruntă abia perceptibil. 

— Rowley, şuieră el, fără să-şi mişte buzele. 

— Shit, zise calm McLeid şi se întoarse. Sergentul Matt 
Rowley, de la secţia a 11-a, îi făcu semn să se apropie. 
McLeid păşi alene, cu mâinile în buzunarele scurtei de 
piele. Ajuns lângă masivul poliţist, se opri, cu ţigara 
atârnându-i între buze. 

— Cum o mai duci, McLeid? 

— Nu mai prost decât de obicei. 

— Nu cumva mai rău? 

McLeid oftă şi trase din țigară. 

— Să fim serioşi, sarge. Nu-mi spune că ţi-ai pierdut 
somnul din cauza mea!? 

— Nu fi prost, McLeid! Ascultă-mă: ieri l-au ridicat pe 
Italian... 

— Pe cine? făcu McLeid senin. 

— Pe Italian, făcu Rowley apăsat. Lasă figurile astea 
de prost gust, Debarasorule. Aş putea accepta că n-o cu- 
noşti pe mă-ta, dar nu şi pe Italian. Ei bine, azi dimineață 
Mike Rogoff a fost găsit împuşcat, într-un sant cu apă. 
Ce-ai de zis despre asta? 

McLeid păli, căci ştirea era gravă. El si Rogoff fuseseră 
angajaţi de Italian, cu trei luni în urmă, să bată "peștii" 
unor târfe de pe Alaska Road — oameni de-ai lui Lousy 
Miller, rivalul Italianului, ce intentionasera să "lucreze" 
în teritoriul acestuia din urmă. Debarasorul se multumise 
să-i desfigureze, Rogoff însă, un rus brutal şi alcoolic, îl 
bătuse pe unul dintre ei până îl omorâse. Pe moment, 
treaba se musamalizase datorită protecției şi puterii Itali- 
anului, însă o dată ce acesta fusese săltat, se părea că Lousy 
Miller îşi începuse răzbunarea. Mai grav era că aflase şi 
poliția de afacerea cu "peştele" mort. Oare Rowley ştia că 
el "lucrase" cu Rogoff sau doar îl bănuia? 

— N-am nimic de zis, sarge. Nu ştiu despre ce vorbeşti. 

— McLeid, n-are rost să faci pe prostul. De ce vrei să-l 
acoperi pe Lousy Miller? Sau nu te tentează să apuci şi 
ziua de mâine? 

— De ce m-ar tenta, sarge? făcu calm, Debarasorul. 
Ce-mi poate aduce? O altă tonă de bălegar? Un alt kilo- 
metru de şină de cale ferată de cărat în spinare? Rahat! 

— OK, eu nu mai insist. Nu am dovezi împotriva ta, 
dar ştiu că cel care a fost atunci cu Rogoff era un tip înde- 
sat şi cu pumnul greu. Oare cine să fi fost? Kim Basinger?! 

Sergentul Rowley îl mai privi câteva clipe, apoi se 
răsuci, urcă în maşină şi plecă. McLeid rămase acolo, în 
picioare, cu ţigara arzându-i între degete. O aruncă şi se 
întoarse către locul în care Milovici şi un bătrânel sim- 
patic, Bunicul Wilson, se ocupau de o sticlă de brandy. 

— Ce-i, Gary? Necazuri? 

— Nu, voia să mă înfieze! A... băieţi, eu m-am cărat. Şi 
nu cred că mai apar pe-aici prea curând. 

— De ce? întrebă Milovici atent. Ai necazuri mari? 

— Mda, cam aşa s-ar zice. Baftă şi să ne vedem cu bine, 
Mil! Sănătate, Bunicule Wilson. Dă-mi să machesc şi eu o 
gură şi v-am lăsat. 

— Gary, ai nevoie de ajutor? 

— Nu, stati linistiti. Doar să spuneţi că nu m-ati văzut, 
în caz că întreabă de mine oamenii lui Lousy. 

— Lousy Miller? Deci el e pe urmele tale?!... 

McLeid incuviinta din cap, le înapoie sticla, apoi — 
privind în toate părțile — porni către centru. Gorilele lui 
Lousy puteau apărea din clipă în clipă, şi asta nu-i con- 
venea. Traversă strada, dar odată ajuns dincolo, se opri 
şi se întoarse în direcția celor doi prieteni. Ezită un mo- 
ment, nu prea lung. Porni înapoi şi se apropie de Milovici 
şi Wilson, care-l priveau curioşi. 

— Bunicule Wilson, mai tii minte cumva telefonul Doc- 
torului? 

Bătrânul se opri din băut şi-l privi pieziş. 

— Dumnezeule, McLeid, ce-ţi veni? 

— Am nevoie de bani, Bunicule. Am mare nevoie... 

— Eşti nebun, omule! Vrei să te laşi fiert de dementul 
ăla? 

— Nu prea am încotro... Hai, spune-mi telefonul Doc- 
torului! 

— Despre ce-i vorba? intreba Milovici, care era com- 
plet pe dinafara. 

— Gary McLeid şi-a pierdut mințile! Vrea să ajungă 
cobai! 

— La naiba, Bunicule, nu pricepi că-mi trebuie numă- 
rul ăla? 

— Aşa au zis şi alții, da' niciunul nu s-a mai întors sa 
ne spună ce-a făcut. Nu ti se pare dubios? 

— De ce? Ce vrea Doctorul ăla? întrebă lunganul. 

— Dracu' ştie, exclamă bătrânul. Experiente şi chestii 
d-astea. Patru inşi au acceptat şi niciunul nu s-a mai în- 
tors. lar Doctorul are fata de nebun! 

— Poate s-au imbogatit..., încercă Milovici. 

— S-au îmbogăţit, Mil, Doctorul ăsta... 

— Ajunge cu vorbăria, se enervă McLeid. Killerii lui 
Lousy pot apărea oricând şi vouă vă arde de ăia patru! 
Zi-mi, naibii, numărul! 

— Tu ai vrut-o, Gary McLeid! il preveni Bunicul Wilson. 
Ascultă, e simplu: 234-2344. God bless you, man! 

— Mersi, Bunicule. Am plecat. 

Debarasorul se deplasă rapid la metrou şi merse cu el 
până la marginea oraşului. Intră într-un bar şi se duse di- 
rect la telefon. Se scotoci după o fisă, o găsi în cele din 
urmă şi, fără ezitare, o introduse în fantă. Moneda zornai 
în aparat, în vreme ce McLeid forma numărul. 

— Da? răspunse o voce feminină. 

— Aş dori să vorbesc cu... cu Doctorul. 

— Cu cine avem onoarea? 

— Mă numesc Harris... Telefonu-l ştiu din Union Square. 
Ma-nvart adesea pe-acolo. 

Vocea de la celălalt capăt al firului făcu o pauză. 

— Ce doriți, de fapt, domnule Harris? 

— Vreau să vorbesc cu Doctorul. Am nevoie de bani. 
Urgent. Accept orice... 

— Prea bine, domnule Harris. lată cum facem... 


În seara aceleiaşi zile, McLeid-Harris se întâlni cu doc- 
torul Smith — un bătrânel uscativ, cu părul valvoi şi pri- 
virea putin cam fixă, altfel foarte inteligent — şi cu pro- 
fesorul Jones — care nu era nici el mai tânăr, în schimb 
avea statura unui fost baschetbalist, e-adevărat, acum 
slab şi putin adus de spate. 

— Domnule Harris, îi spuse Doctorul, voi încerca să 
vă vorbesc cât se poate de deschis, păstrând însă discretia 
asupra unor anumite aspecte... cel putin deocamdată. 
Aşadar, eu şi profesorul Jones ne ocupăm cu diferite cer- 
cetări de avangardă, parte din ele neaprobate de comisiile 
de specialitate ale guvernului, cum s-ar spune, lucrăm în 
secret şi pe cont propriu. Nu obligăm pe nimeni să se 
ofere pentru experimente şi nici nu lucrăm cu cei care nu 
respectă tăcerea. 

— Domnule doctor, de ce îmi spuneți toate astea? De 
ce mi le spuneți tocmai mie, un oarecare de pe stradă? 

— Mă bucur că mi-ati pus aceste întrebări. In acest fel 
îmi va fi mai uşor să vă avertizez că putem elimina sau 
discredita pe oricine îşi încalcă angajamentul, fără să pară 
că vă amenint. V-am spus, vreau numai să fiu sincer. 

— Perfect! Şi despre ce experienţe e vorba? 

— Aici depinde de câți bani vrei să câştigi şi de ce poți 
să faci, răspunse profesorul Jones, care până atunci tă- 
cuse. Lui McLeid acesta i se păru de la bun început anti- 
patic. 

— Ce onorarii oferiţi? se interesă el. 

— Nu avem un tarif fix, râse doctorul Smith. Întotdea- 
una lucrăm prin consens. 

— Atunci, vă rog, spuneti-mi care este cea mai dificilă 
şi mai periculoasă experiență. Fac orice! 

— Sunteţi sigur? 

— Hm, dacă e vorba să-mi tăiaţi capul... 

— De ce, socoteşti asta un lucru dificil? interveni iarăşi 
profesorul Jones. McLeid se încruntă, vrând să riposteze, 
dar Doctorul i-o luă înainte izbucnind în râs. 

— Dragă domnule Harris, Jones glumeşte, referin- 
du-se la experiențele noastre privind transplantul crani- 
ului... dar nu vă speriaţi, nu e vorba de aşa ceva. Mă gân- 
deam... dragă Jones, mă gândeam la dinozauri... ştii, cu 
problema asta rezolvăm şi problema cealaltă... 

Profesorul dădu evaziv din mână, fără să zică nimic. 
McLeid se uită la doctorul Smith; acesta afişase un zâm- 
bet încurajator şi, după câteva clipe, continuă: 

— Domnule Harris, în urmă cu mai multe milioane de 
ani, cu mult înainte de apariţia omului, Pământul era do- 
minat de nişte reptile uriaşe, numite dinozauri... 

— Da, şi au dispărut acum 65 de milioane de ani... 

— Exact, făcu Jones, încântat şi, totodată putin uimit. 
Văd că nu sunteți deloc surprins de problemă!... 

— Domnule doctor, nu mă judecaţi după situaţia în 
care mă aflu acum... sunt silit să fac asta, şi altele, mai ris- 
cante, dar înainte de a decădea atât am fost un bun elev 
şi, mai apoi, un destul de bun student. Am studiat ingine- 
ria timp de trei ani, după care am fost prins cu droguri şi 
exmatriculat definitiv. 

— Regret asta, domnule Harris, dar mă bucur că putem 
dialoga la un nivel mai înalt... După cum ziceam, extinc- 
tia dinozaurilor a avut loc la sfârşitul Cretacicului. Cauza 
masivului dezastru este necunoscută, deşi supozitiile nu 
lipsesc: un meteorit care a provocat o iarnă prelungită, o 
cometă, un virus, un exces de calciu care a betonat ouăle 
dinozaurilor sau, dimpotrivă, o carenta acută ce le-a dis- 
trus scheletul... Nimeni nu ştie adevărul în afară de bunul 
Dumnezeu. Noi, însă, vrem să aflăm care a fost adevărata 
cauză, dincolo de toate ipotezele şi speculaţiile; de aceea, 
am descoperit o modalitate de a ne deplasa în timp... 

— Glumiti! exclamă McLeid. 

— Deloc! Este un lucru real deja. Şi chiar ma mir că nu 
a fost descoperit pana acum, dupa cat s-a scris pe tema 
asta. Ceea ce ne interesează este să trimitem în Cretacic 


20 


MIKROBIOKRATOS Ovidiu Vitan 


un complex laborator automat, care sa inregistreze tot ce 
ar avea legatura cu moartea dinozaurilor; factori chimici, 
fizici, meteorologici, climaterici, biologici, ecologici, tec- 
tonici şi orice s-ar mai putea pune pe seama dispariției 
lor. Laboratorul are în el tot ce-i trebuie, de la camere 
video şi termometre până la instalaţii de sinteză şi chiar 
un microreactor nuclear. 

— Şi atunci, eu... eu ce rost mai am? 

— Rolul dumneavoastră este de a supraveghea tot 
acest complicat mecanism de la pupitrul de control, ajutat 
de un computer. Laboratorul lucrează singur, ştie cu pre- 
cizie ce trebuie să facă. Dumneavoastră numai îi daţi in- 
dicatii printr-o tastatură, în caz că senzorii semnalizează 
vreo defectiune; de asemenea, trebuie supravegheate 
operațiunile de reimbarcare a tuturor obiectelor împrăş- 
tiate pe teren, pentru că nu trebuie să lăsăm acolo nici 
măcar un ac. Ştiţi, faptul că ati studiat ingineria vă avan- 
tajează foarte mult, ca şi pe noi, de altfel, deşi oricum va 
trebui să parcurgeti un curs intensiv de o săptămână, 
absolut necesar. 

— O săptămână?! Mie îmi trebuie banii chiar mâine! 

— Dacă sunteți dispus să vă bizuiti pe discretia şi loiali- 
tatea mea, v-aş putea ajuta cu plăcere şi în această pro- 
blemă! 

— Domnilor, uite care e problema! Voi fi sincer. Am 
făcut o prostie acum ceva timp şi, în momentul de fata, o 
puternică bandă din oraş îmi vrea capul. Dacă nu plec 
mâine dimineață, mai târziu nu mai apuc. 

— Nicio problema, domnule Harris. Va putem gazdui 
pana atunci... N-aveti nicio grija. 

— Asta n-ar fi rău, aprecie falsul Harris. Ei, şi-acum — 
care-i prețul? 

Doctorul Smith gesticulă evaziv, în timp ce se ridică 
din nou, făcând câțiva paşi prin cameră. 

— Nu ne-am gândit niciodată la un pret anume... dar 
cred că suma de 100.000 de dolari ar fi întru totul conve- 
nabilă. Ce ziceti? 

Desi pe fata sa nu se putu citi nimic, McLeid fu surprins 
de suma exagerat de mare, la care nu se aşteptase sub 
nicio forma. Totodata, isi aminti cuvintele Bunicului Wil- 
son: "Cine ar da atâția bani unor prapaditi ca noi?" 

— Este o sumă ce impune respect. Şi nu cred să aveţi 
ceva împotrivă dacă vă rog să-mi expuneti, cu precizie, 
şi riscurile. Pentru atâţia bani, riscul trebuie să fie enorm. 

— Mda, sigur, există şi un oarecare risc. Însă banii vă 
vor răsplăti nu atât activitatea şi expunerea la vreo primej- 
die, cat discretia. 

— Totusi, care este riscul? 

— Teoretic, e unul infim şi constă in posibilitatea de a 
ajunge în alt timp decât cel preconizat sau, mai rău, de a 
nu mai nimeri înapoi, în timpul din care ati plecat... Dar, 
vă repet, calculele sunt foarte precise, iar probabilitatea 
amintită e extrem de redusă. 

— A mai făcut cineva acest drum? 

— Nu, răspunse sec profesorul Jones. Nu-ţi vom as- 
cunde acest lucru. Am trimis obiecte în trecut — camere 

video, de exemplu, sau cinci dolari pe o distanță de vreo 
60 de ani, necesari doctorului Smith pentru a-şi cumpăra 
dulciuri, copil fiind, dar niciodată oameni! 

McLeid nu-şi dădea seama dacă bătrânul profesor 
râde de el ori nu, dar nu avea încotro — trebuia să accepte 
orice. Totuşi, mai încercă ceva, în ideea de a şti cu preci- 
zie pe ce poziţii se situează. 

— Mă gândeam la un lucru, domnule profesor, zise el. 
Ce credeți că s-ar întâmpla dacă aş nimeri înapoi nu la 
timpul stabilit, ci acum, şi aş refuza oferta dumnea- 
voastră? 

— Ai face o mare greşeală, răspunse liniştit bătrânul 
savant. Unu —- pentru că, oricum, drumul îl vei fi facut 
deja şi, deci, te vei fi expus la riscul de care te temi; doi — 
pentru că vei fi nevoit să te reîntorci în stradă, unde vei fi 
luat în primire de cei care te vânează. Ce părere ai?... 


O săptămână mai târziu, Gary McLeid păşea în interi- 
orul cabinei temporale — un tub de dimensiuni impresio- 
nante, aşezat la baza unei sofisticate instalaţii tehnice, 
încă o dată mai înaltă şi mai lată decât tubul, din care 
răsăreau tot felul de aparate, conducte nichelate şi ca- 
bluri. Tot acest complex era amplasat în centrul unui 
câmp de forță produs de un generator; cei doi bătrâni 
savanţi nu aveau altceva de făcut decât să acționeze câm- 

pul de forță pentru a-l face suficient de intens încât să de- 
formeze timpul şi, astfel, laboratorul să se strecoare de-a 
lungul acestuia, ca un puştan alunecând în jos pe o ba- 
lustrada, dar nu un etaj, ci 65.000.000 de ani, până în 
străfundul istoriei. 

— Cum e, Gary? întrebă în microfon doctorul Smith. 

— Nici acasă nu mă simțeam mai bine! 

— Perfect, văd că-n ce priveşte moralul, e-n regulă. 
Atunci... baftă! Ne vedem peste o secundă! 

— O secundă de şase luni, nu? Rămâneţi cu bine! 

McLeid stătea în picioare, cu o țigară în mână, şi privea 
prin hublou către cei doi savanţi, aşezaţi în fata compu- 
terului. Văzu degetul doctorului apăsând o tastă, apoi, în 
acelaşi loc, o ferigă în hublou, iar în spatele ei jungla 
cretacică se undui sub rafalele unui vânt destul de puter- 
nic. 

— Pân-aici e bine, vorbi McLeid cu glas tare. Să sperăm 
că Lousy Miller nu bate până-n Cretacic, ce zici, bătrâne 
Harris? 

Primise instrucțiuni să nu părăsească "palatul", cum îl 
denumise, decât în caz de forță majoră, dorind să nu se 
creeze vreo ocazie de a schimba istoria cunoscută, dato- 
rită vreunui fapt aparent insignifiant: literatura şi filmele 
SF ofereau destule avertismente în acest sens, iar McLeid 
le înțelegea. 

Se simţea bine, deocamdată. Nu-i strica o mică vacanță 
gratuită, care — pe deasupra — se mai lăsa şi cu un teanc 

de bani la care nici nu visase vreodată! Multumi în gând 
dinozaurilor ca avusesera amabilitatea s-o mierleasca 
pentru ca lumea sa-si bata capul de ce-or fi facut-o, iar el 
sa scoata un ban cinstit; multumi celor doi oameni de 
ştiinţă, sergentului Rowley şi chiar lui Lousy Miller - în 
fond, daca n-ar fi fost acesta, cine stie ca bolovani ar fi 
carat acum în schimbul câtorva dolari prapaditi... În fine, 
dă-i naibii de bani, încă n-au apărut, şi nici sergentul, nici 
ticălosul de Miller, nici măcar Adam... Deocamdată sin- 
gurul om de pe Pământ este Gary McLeid, zis Debaraso- 
rul, zis Gary Harris... refugiatul din Cuaternar. 

Laboratorul se pusese pe lucru încă din prima clipă. 
Două zile nu se ocupase decât cu analiza probelor de sol 
şi aer, dar după aceasta totul începu să fie mai interesant; 
complexul lansă automat baloane de heliu, rachete cu pa- 
raşută, mici elicoptere telecomandate, robotei autopro- 
pulsati şi alte asemenea bijuterii tehnice, care nu "iertau" 
nimic. 

Prin hubloul panoramic ce se întindea de la un capăt 
la altul al "palatului" nu se vedea mare lucru, deoarece 
acesta nimerise chiar lângă un dâmb înalt, dar McLeid 
deplasă uriaşa construcție câteva zeci de metri mai la sud, 
oferindu-şi o privelişte absolut magnifică spre poalele 
dealului pe care se afla — într-o vale largă, acoperită de 
vegetație şi traversată de un râu destul de lat, în timp ce 
în depărtări se distingea piscul impunător al unui munte. 

Reptilele mişunau atotputernice, însă laboratorul ni- 
merise într-o zonă putin frecventată de acestea; oricum, 


25 


MIKROBIOKRATOS Ovidiu Vitan 


McLeid le putea admira oricând, preluând imagini de la 
nenumăratele camere video amplasate în împrejurimi, pe 
o rază de mai multe zeci de kilometri. Lucrul îl fascinase 
la început, căci privea mişcările greoaie ale Plesiosaurilor 
sau Megatheriumilor, gesturile agile, de şopârlă, ale Tira- 
nozaurilor, zborul — nefiresc parcă — al Pteranodonilor, 
lilieci uriaşi şi amenintatori, inconstienta lor animalică, şi 
toate acestea îi dădeau senzaţia că are loc un eveniment 
fantastic, că cineva a montat un show paleontologic pen- 
tru el, că ia parte la o mare minune a naturii, desfăşurată 
în strânsă legătură cu sosirea lui aici... bineînțeles, însă, 
nu era vorba de nicio minune, sau — având în vedere că 
laboratorul rupea logica peisajului preistoric — minunea 
era chiar acest habitaclu şi omul aflat în interiorul său... 
Totul era firesc, natural, AŞA SE ÎNTÂMPLASERĂ 
LUCRURILE, iar el, omul venit din anul 1981 al erei lui 
Hristos, era pur şi simplu obişnuit cu alte privelişti, altă 
realitate, altă lume parcă... 

Familiarizat cu problematica extinctiei, văzu de la bun 
început că nicio perdea de fum nu acoperea cerul, conse- 
cinta a vreunei erupții vulcanice cataclismice sau a prăbu- 
şirii vreunui meteorit de proporții; niciun gaz toxic nu 
otrăvea atmosfera, ca urmare a vizitei nefaste a vreunei 
comete; mult invocatul iridiu nu deranja pe nimeni, puii 
spulberau găoacele fără jenă, iar dinozauri în atele încă 
nu Zarise... 

Si atunci, care sa fi fost, totusi, motivul ce urma sa-i 
ucida? Extinctia cea mare nu incepuse inca, era clar. Esti- 
mările computerului, care aduna încontinuu informaţii 
de la aparatura din teren, ordonându-le şi coroborân- 
du-le, nu indicau câtuşi de puţin o mortalitate alarmantă, 
nici măcar una uşor crescută peste o limită sesizabilă. Tre- 
buia să mai aştepte... 

Pentru timpul liber, McLeid avea la bord vreo două 
sute de casete video şi cam tot atâtea audio, de cea mai 
bună calitate. Epuiză stocul după nici patru luni. Citi şi 
tot ce luase cu el. Începu să-şi rationalizeze tigarile ce se 
imputinau îngrijorător, apoi lăsă baltă şi exercițiile fizice 
la cele câteva aparate de forță din cabină. Cel mai mult 
deplânse, însă, lipsa alcoolului. Avea momente când ar fi 
băut în neştire... păcat că doctorul Smith şi profesorul 
Jones îi interziseseră categoric să ia cu el băutură, oricât 
insistase pentru asta. 

În rest, avea sarcina ca de patru ori pe zi să ceară infor- 
matii computerului şi să ruleze programe de control, 
lucru care nu-i lua prea mult timp. 

După o lună şi ceva avu prima ocazie de a ieşi în aer 
liber — şi, totodată, de a înfrunta prima dificultate majoră. 
O alunecare de teren surpase parțial malul râului, blo- 
cându-i cursul şi acoperind o mică porțiune de junglă in 
care se afla amplasată o cameră video. Pierderea acesteia, 
în sine, n-ar fi contat, partea proastă era că nu putea ră- 
mâne acolo — cine ştie cum se conserva şi peste zeci de 

milioane de ani cineva ar putea da de ea, şi e greu de zis 
cam ce-ar spune la vederea ei, mai ales dacă evenimentul 
ar avea loc mai aproape de anul 1981, prin secolul XIX, 
de pildă. Consecințele ar putea fi incredibile... Televi- 
ziunea ar putea lua o cu totul altă turnură, cine ştie, poate 
domnul şi doamna McLeid n-ar mai fi avut motiv să stea 
fascinati în fata primului televizor pe care îl cumpăraseră, 
în vara aceea a lui '54 (având în vedere că, în noua va- 
riantă a Istoriei, televiziunea se extinsese încă din vremea 
primului război mondial, când lumea urmărea îngrozită 
reportajele de la Ypres şi Mărăşeşti) şi, deoarece n-au mai 
stat până la ora unu noaptea în fata televizorului, ea n-ar 
mai fi uitat să-şi ia pilula anticonceptionala, dar oricum 
ar fi făcut dragoste cu domnul McLeid, însă n-ar mai fi 
rămas gravidă, iar Gary nu s-ar mai fi născut, sau poate 
ar fi apărut mai târziu şi n-ar mai fi fost el... 

Genul acesta de speculații ajunsese să-l obsedeze, de 
aceea se străduise să le lase baltă şi să se concentreze 
asupra recuperării camerei video. Zbură cu elicopterul 
până la locul calamitatii, unde masa enormă de pământ, 
bolovani şi copaci se prabusise la vale, iar apele transfor- 
maseră totul într-o mlaştină greu de abordat. Camera 
emitea un bip-bip continuu, ce-i permise lui McLeid să 
identifice cu precizie locul în care se afla: la vreo cinci 
metri adâncime, sub noroi, într-o poziție greu de atins. Se 
luptă mult cu mâlul, ca şi cu apa ce curgea pe alocuri în 
firişoare mai mari sau mai mici, iar după câteva ore cupa 

instalaţiei de săpat se vede că lovi camera, căci aceasta îşi 
întrerupse brusc emisia. 

— Fir-ar să fie, exclamă McLeid, epuizat. Dacă se duce 
şi mai la fund e pierdută! 

Intră chiar el în groapă şi, murdărindu-se din cap 
până-n picioare, reuşi să dea de cameră şi de tija de sus- 
tinere. Lega cablul de aceasta din urmă, se urcă cu mare 
greutate la loc în carlingă, aşa murdar cum era, şi actiona 
troliul care smulse aparatul din noroi. Împreună cu insta- 
latia de săpat, îl băgă în cala elicopterului, pe care îl pilota 
spre "palat". Odată ajuns acolo, primul lucru pe care-l 
făcu fu să-şi dea jos combinezonul plin de noroi şi să-şi 
admire fata şi părul, care erau la fel de negre; oftand, 
amână putin spălatul camerei şi al excavatorului pentru 
a face o baie într-un mic lac din apropiere, cercetat în 
prealabil şi declarat "fără pericole”. Întârzie aproape o 
jumătate de oră, bălăcindu-se şi înotând în voie, bucuros 
că scăpase din cuşcă, înşelându-şi — chiar şi numai pentru 
scurt timp — autoprizonieratul. Când ieşi din apă era ora 
trei după-amiază şi soarele încă ardea. Obosit cum era, 
se trânti pe o pătură, gol-puşcă, şi închise ochii, hotărât 
să doarmă o oră... 


Avu un vis urât: se făcea că zbura cu elicopterul şi că 
era atacat de un şarpe gigantic căruia îi reteza capul cu 

elicea, dar sângele reptilei tasnea inundand carlinga şi 
inecandu-l... Se trezi brusc, văzu că totul e în regulă, rase 
şi se ridică. Dar... 

— Înh, făcu el cu scârbă, observând pe picior trei lipi- 
tori grase, inelate, care-i sugeau sârguincioase sângele. Le 
smulse şi le aruncă la loc în apă, după care intră repede 
să-şi dezinfecteze locurile unde fusese muşcat. Puse dea- 
supra un pansament impermeabil, apoi, numai în slip şi 
în ghetele sale cu numele unei feline fantastice (pentru că 
încă nu exista), spălă instalaţia de săpat, videocamera 
dezgropată şi carlinga cu ajutorul unui jet puternic de 
apă, încheindu-şi astfel victorios misiunea. 

Mai trecură încă patru luni... Începuse să se plictisească 
de moarte, în schimb Marea Extinctie se lăsa aşteptată. Să 
fi fost oare greşite calculele celor doi savanți? Aceştia 
vorbiseră de o precizie de 1 la 10.000, ceea ce însemna 650 
de ani, cu alte cuvinte exista riscul ca dispariţia actualilor 
stăpânitori ai Pământului să se producă cu peste o jumă- 
tate de mileniu mai târziu... deci, PREA târziu! 

Cadavrele reptilelor erau analizate complex, pe toate 
planurile, cu cea mai mare atenție, iar datele, stocate în 
memoria computerului; mostre prelevate din corpurile 
lor erau puse la congelat pentru a fi duse înapoi în viitor, 
la fel cu diverse eşantioane vegetale şi minerale. Lui 
McLeid îi părea rău că venise prea devreme, pentru că 
misteriosul motiv al extinctiei devenise o adevărată obse- 
sie şi pentru el. Privea siguranța şi seninătatea cu care di- 

nozaurii îşi desfăşurau existența, încerca să le evalueze 
numărul total, probabil mai mare decât cel al oamenilor 
anului 1981 după Hristos, şi nu putea realiza că mai mult 
sau mai putin brusc, miliardele de reptile, acum intesand 
peisajul, vor înceta să mai existe. Lumea acestui sfârşit de 
Cretacic era la fel de greu de imaginat fără dinozauri ca 
şi lumea vremurilor sale fără cele cinci miliarde de Homo 
Sapiens. 

Timpul pe care-l mai avea de petrecut în preistorie se 
apropia de sfârşit. O parte din McLeid tânjea după civili- 
zatie, după o femeie fără prejudecăţi în materie de sex, o 
sticlă de brandy franțuzesc, un prieten cu care să schimbe 
o vorbă, eventual după înghesuiala dintr-un mare oraş, 
în care să se scufunde cu voluptate; în schimb, cealaltă 
parte din el ura ideea de a se întoarce în mijlocul societății 
rele, rapace, distrugătoare şi murdare a sfârşitului de 
secol XX; de aici, din timpurile acestea liniştite, învăluite 
într-o atmosferă curată, la adăpost de primejdii şi de boli, 
nume ca Mafia, Kremlin şi Vietnam, realități ca foamea, 
comunismul sau malaria reprezentau ceva de domeniul 
imposibilului, ca şi cum le-ar fi auzit de la un nebun, un 
psihopat care-ar fi perorat absurditati. Avea momente 
când îl încerca un inexplicabil sentiment de vinovăție 
ştiind că aceste lucruri distrugătoare vor apărea, totuşi, 
spre a otrăvi viața normală a omenirii, şi că el n-a făcut 
nimic să le împiedice. 

Dar ce putea face? 

Nimic, bineinteles... 

Vedea timpul ca pe un fluviu, aşa cum şi-l imaginează 
omul, de obicei, făcând greşeala de a-l concepe sub aspect 
material, de unde şi concepţia eronată că mersul în timp 
este imposibil, datorată logicii materialiste; dar oamenii 
adesea au comis eroarea de a interpreta fenomene apa- 
rent inexplicabile numai prin reducerea lor la explicații 
bazate pe cunoştinţele deja existente, în loc să procedeze 
exact invers: analizând mai bine noile fenomene, să câş- 
tige cunoştinţe pe baza cărora să poată explica în mod 
corect acele lucruri aparent imposibile din punct de ve- 
dere clasic, iar civilizația umană ca pe 6 barcă dusă de 
curent. Nimeni însă nu poate şti când vine cascada unui 
război sau vârtejul unei catastrofe naturale; el singur — 
Gary McLeid - e capabil să vadă aceste pericole... dar din 
păcate, nu poate face nimic. Este singur împotriva a 
65.000.000 de ani, a spiritului de concurenţă absolut nece- 
sar supraviețuirii, a acceselor de furie ale naturii şi, ca o 
încununare, a cozii Diavolului... 

Ros de gânduri, se puse pe lucru. Trebuia să suprave- 
gheze strângerea tuturor obiectelor şi aparatelor impras- 
tiate pe continent, acțiune care dură trei săptămâni şi care 
se dovedi destul de dificilă, deoarece, în câteva rânduri, 
minielicopterele se defectaseră şi nu mai puteau zburau 
înapoi, iar in alte locuri emitatoarele sondelor se descăr- 
caseră din pricina umezelii şi fusese nevoit să le caute cu 
detectorul de metale... Se văzu pus în situaţia de a face o 

sumedenie de drumuri, care însă nu-l deranjara foarte 
mult, având în vedere lunile petrecute în "palat". Admiră 
de aproape splendidele şi fascinantele reptile, sperie pte- 
rodactilii cu propriul său pterodactil metalic şi se chinui 
necontenit să-şi dea seama ce i-ar putea decima atât de 
tragic şi de eficient pe aceşti sărmani stăpâni ai planetei. 

Cu numai două zile înainte de plecare, când absolut 
tot ce descărcase laboratorul stătea iarăşi în cala acestuia, 
McLeid călcă pentru prima data consemnul, simțind ne- 
voia să iasă din cuşcă, dar nu în interesul misiunii, ci, pur 
şi simplu, pentru a mai face o plimbare în mijlocul "prie- 
tenilor” săi, pe care, în mod sigur, nu-i va mai vedea nici- 
odată, decât — poate — în albume paleontologice. Lua 
elicopterul şi survolă regiunea la mică înălțime, coborând 
pe marginea unui lac foarte întins. Era numai în panta- 
loni, ghete şi tricou. Fumă o țigară la malul lacului, pri- 
vind asfintitul soarelui care colora totul într-o lumină 
sângerie. Zâmbi la gândul că poimâine poate va trece 
prin acelaşi loc, pe o stradă sau printr-un parc, fără să ştie. 
Îi veni o idee stranie: cine avea o mai mare trecere în ochii 
Creatorului? După câte se părea, iată, aceştia din urmă 
au căzut în dizgratia divină; ei, care se potriveau de mi- 
nune în sânul Naturii, pe care nu o deranjau şi nu o în- 
curcau cu nimic; şi asta în favoarea omului — creatură 
orgolioasă, crudă, războinică, aflată într-un permanent 
conflict cu Natura, pe care încerca întruna s-o schimbe, 
s-o pervertească, s-o anihileze, începând cu defrişările 

masive, ucigase, trecand prin poluare si pana la ultima 
limită, modificarea celui mai sensibil lucru primit de la 
Natură, corpul omenesc: operaţiile de schimbare a sexu- 
lui, de pildă. 

Aruncă ţigara şi se urcă în elicopter, plecând la "palat". 
A doua zi, la ora prânzului, trebuia să aibă loc marea călă- 
torie, escaladarea muntelui temporal; urma să se catere 
prin crăpăturile secolelor, să se agate de colțurile mile- 
niilor şi să cucerească, în cele din urmă, cota finală, de 
65.000.000 de ani, a piscului 1981. Din fericire, era mai 
greu de gândit decât de făcut; practic, nu trebuia decât să 
stea în "palat" la ora 12 p.m. fix, când cei doi bătrâni şi ge- 
niali savanți aveau să acționeze câmpul de forță care urma 
să aspire laboratorul în viitor. La 11:59 deschise uşa "pa- 
latului" şi, cu ţigara între buze, luă din grămadă un os de 
reptilă, cules cu câteva zile în urmă. Privind ceasul, aş- 
teptă scurgerea clipelor. La momentul critic, când mai era 
doar o secundă, mâna sa zvâcni drept în subsolul din 
Halloween's Road, rostogolindu-se pe podea. Cei doi oa- 
meni de ştiinţă tresăriră puternic, căci nu se aşteptau la 
una ca asta, iar McLeid pufni în râs, amuzându-se de 
mica răzbunare în fata profesorului, dar bucuros că totul 
se sfârşise cu bine. Păşi afară, în atmosfera brusc familiară 
a secolului XX. 

— Totul e-n regulă, domnilor? 

— Ba bine că nu! răspunse fericit Doctorul şi respiră 
uşurat. 

Chiar a doua zi, o vastă activitate de interpretare a 
datelor stocate în memoria computerului debută sub 
supravegherea profesorului Jones, asistat de câţiva cola- 
boratori credincioşi. În paralel, doctorul Smith asculta 
avid relatarea lui McLeid, privirea sa fiind mai haotică şi 
mai fixă ca niciodată. Debarasorul îi prezentă şi înregis- 
trările realizate la fata locului, explicându-i amănunțit 
fiecare cadru, fiecare eveniment. Doctorul nu ezită să-i 
facă lui McLeid tot felul de analize şi investigaţii, pentru 
a vedea ce efect avusese călătoria asupra lui, şi constată 
că nicio influență negativă nu se făcuse simțită. Tesuturile 
sale erau extraordinar de bine oxigenate, organismul 
funcționând sârguincios. Mai slăbise vreo două kilograme, 
e-adevărat, iar la contactul cu aerul poluat al Cuaternaru- 
lui târziu tuşi puţin, însă, în rest, totul era perfect. 

— Eşti sănătos tun, Gary. Te invidiez pentru condiția 
fizică. 

Debarasorul mai stătu vreo lună cu cei doi savanți şi 
colaboratorii acestora, într-o vilă din apropierea marelui 
oraş, la adăpost de Lousy Miller şi cu senzaţia reconfor- 
tanta a unui cec — vulgar de consistent — în buzunar. Fu o 
lună de vis, în care McLeid îşi făcu de cap, sub privirile 
îngăduitoare ale gazdelor sale. Femei, băutură, mâncă- 
ruri rafinate, orgii nocturne, nimic nu scăpă neîncercat. 
Şi, în fond, merita. Din disperare sau nu, actul său fusese 
unul de curaj şi, pe deasupra, bine dus la capăt. 

— Domnule profesor, ii spuse intr-o zi McLeid savan- 
tului cel ursuz, iertati-ma dacă vă pun o întrebare perso- 
nala, dar... ati facut cumva baschet in tinerete? 

— Nu, Harris, am jucat tintar, mormai Jones, concen- 
trat asupra muncii sale. 

Debarasorul făcu un gest de disperare şi strânse mana 
doctorului Smith. 

— Mi-a făcut plăcere, domnule doctor. Dacă vreodată 
vă hotărâți să mai faceţi vreo călătorie, dacă, ştiu eu, do- 
riti un poster original cu Elena din Troia sau să-i dati 
peste mână lui Lee Harvey Oswald, vă stau la dispoziție. 
Un telefon şi sunt aici. 

— Mulţumesc, dragul meu, dar în mod sigur mai e 
destul timp până la următorul salt peste ani. Ştii şi tu de 
câtă energie e nevoie şi nu cred că vom reuşi s-o obținem 
prea curând, fără a alerta autoritățile. Cine ştie dacă mai 
apuc ziua aceea, sunt bătrân, Gary, băiatule! Am 79 de 
ani! Poate Jones să te mai ajute, el n-are decât 71... 

— Profesorul Jones?... Hm, stiti doar că nu prea ma 
înghite..., şopti el. 

— O, exagerezi! Jones e băiat bun, dar cam morocănos, 
răspunse doctorul pe acelaşi ton. 

— Mă rog... La revedere, doctore. 

— Rămâi cu bine, Gary. 

— Vă salut, domnule profesor! 

— Salut, Harris, rosti bătrânul fără să se întoarcă, dar 
vizibil uşurat că scapă de el. 


36 


MIKROBIOKRATOS Ovidiu Vitan 


McLeid gesticula demonstrativ in directia doctorului, 
apoi pleca, arborand mina lipsita de griji a omului care 
are in banca un cont cu 5 zerouri in coada. 

Ramasi singuri, cei doi savanti oftara, iar profesorul se 
întoarse către colegul său. 

— Jim, tu ţi-ai risca viata pentru o sută de mii? 

— Ce-ti veni? 

— Răspunde-mi, te rog, da sau nu? 

— Eu, personal, la etatea mea, nu. Cât despre Harris, 
după cum vezi, a fost fericit să petreacă o vacanţă pentru 
această sumă. 

— Bun. Dar, spune-mi, ce-ai zice dacă cineva s-ar juca 
cu viața ta pentru aceeaşi sumă? 

— Oh, Jones, cred că ţi-ai pierdut minţile. Ce naiba-ti 
veni, aşa, deodată?! 

— Dragă Jim, uite care-i treaba... Mie, acest Harris nu 
mi-a plăcut de la bun început. Faţa oacheşă, pumnii de 
boxer de mâna a şaptea, chestia cu drogurile în şcoală şi 
încurcăturile cu Mafia... toate acestea nu sună deloc bine. 
Şi totuşi, am avut o tresărire interioară, amintindu-mi 
cum a apărut din trecut, zâmbitor şi pus pe glume. 

— Dar de ce? 

— Tii minte ce zicea despre reptilele văzute, că parcă 
îi era milă de ele, cum tiranizau atotputernice lumea, fără 
să ştie că numai în câţiva ani, sau zeci de ani, vor fi toate 
hrană pentru viermi? Ei bine, într-o situaţie cel putin la 
fel de gravă a fost şi el, şi încă mai este, dar n-a ştiut, nu 
ştie, şi e la fel de inconştient ca şi ele. 

— Ce vrei să spui cu asta? întrebă intrigat şi interesat 
Doctorul. 

— Aruncă o privire la monitor, Jim. 

Degetele profesorului alunecară peste tastatură şi un 
grafic apăru pe ecran. 

— Uite. Prima lună: rata mortalității dinozaurilor pare 
normală şi o socotim 100%. Luna a treia urcă la 102%. Mă 
rog, să zicem că a fost un accident. Luna a patra: 103%, 
Luna a cincea: 105%, Luna a şasea: 108%. La plecarea lui 
Harris, rata mortalității era, deci, cu aproape o zecime 
superioară celei de la sosirea sa. 

— Vrei să spui că extinctia începuse?... Nu te arunca, 
Jones. Poate fi o simplă epidemie. 

— Jim, chiar este o epidemie. 

— Ei, vezi?! 

— Da, dar nu ştii totul. Nu este vorba de una obişnuită, 
ci de decese cauzate de motive atât de diverse, încât ai 
senzația că, brusc, au izbucnit mai multe epidemii în 
acelaşi timp. 

— Imposibil! 

— Bineînţeles. Tocmai asta mi-am spus şi eu: probabi- 
litatea ca două epidemii majore să aibă loc în acelaşi timp 
este extrem de mică, iar când e vorba nu de două, ci de 
douăzeci, atunci obligatoriu trebuie să existe un cât de 
mic factor comun. De ce unii dintre dinozauri piereau de 
infecții ale aparatului respirator, în mod normal putin 
periculoase, alții de la răni infectate, iar o a treia categorie 

de la un simplu deranjament stomacal? Ei, care aveau 
stomacuri aşa de rezistente? Niciun virus, oricât ar fi el 
de puternic, nu poate acoperi un spectru atât de larg de 
afecțiuni. M-am gândit la un moment dat că, dintr-un 
motiv misterios, atmosfera s-ar fi suprasaturat de microbi 
şi viruşi — o proliferare dementiala a acestora, ce ar fi ridi- 
cat în mod spectaculos şi radical rata îmbolnăvirilor... Dar 
aşa ceva nu s-a petrecut, aparatura ar fi sesizat imediat 
un eveniment de o asemenea amploare! Şi atunci am găsit 
altă explicaţie, mult mai plauzibilă: brusc, dinozaurii ră- 
măseseră fără nicio apărare în fata agenţilor patogeni... 

— Sistemul imunitar? 

— Exact, incuviinta grav Jones. Intelegi? Este vorba 
despre un virus perfid. Nu dărâmă zidurile cetăților, se 
strecoară înăuntru şi omoară paznicii, deschizând apoi 
poarta duşmanilor, până şi celor mai slabi. 

— Stai puţin, făcu doctorul Smith. Am auzit despre 
cazuri — extrem de rare — în care anumiţi copii s-au născut 
fără putinţa de a se apăra în fata microbilor, datorită unor 
sisteme imunitare ineficiente, moarte... Dar era vorba des- 
pre excepţii, un caz la o sută de milioane sau cam aşa 
ceva. Aici, însă, a fost implicată o întreagă specie! 

— Uiti de MUTATIILE JONES-SMITH! zise tăios pro- 
fesorul. Şi atunci colegul său înlemni. Da, da, am impre- 
sia că ele sunt de vină. Cred că ele au creat o nouă ciumă! 

— Şi Harris?... 

— Nu ştiu. Când plecase de aici era perfect sănătos. În 
definitiv, era om, nu dinozaur... Dar altceva mi-a dat de 


39 


MIKROBIOKRATOS Ovidiu Vitan 


bănuit, asta ca să nu zic că mi s-a făcut părul măciucă! 
Priveşte aici, Jim! 

Profesorul deschise o mapă şi scoase din ea o revistă 
cu coperte colorate, pe care o răsfoi rapid. 

— "Los Angeles Scientific Tribune", spuse el, numărul 
de săptămâna aceasta. Citeşte acest articol... 

— Glumesti? 

— Nu glumesc. Fă, doar, ce te-am rugat! 

Încă nedumerit, doctorul citi repede articolul respec- 
tiv. 

— Acum ce-ai de zis? întrebă Jones, când colegul său 
termină lectura. 

— Habar n-am... Aparent, lucrurile au câte ceva în co- 
mun, e-adevărat... dar, de fapt, ce legătură poate exista 
între o boală din zilele noastre, ce se ia prin contact sexual 
şi sânge, şi o epidemie de epidemii din Cretacic? 

— Există, Jim. Şi, culmea, cei ce au realizat-o suntem 
noi! 


Cercetările continuară. Profesorul Jones se interesă 
despre noul virus aflat în atenția specialiştilor, denumit 
HIV, precum şi despre victimele sale, cărora odiosul micro- 
organism le dădea lovitura sub centură, distrugându-le 
capacitatea de a-şi anihila duşmanii. Pur şi simplu, HIV 
lega victima de-un par în mijlocul bacteriilor fioroase şi 

necruțătoare, al bacililor agresivi şi al viruşilor nesatui. 
Efectul lui HIV asupra organismului se numea Sindro- 
mul Imunodeficientei Dobândite, sau SIDA, AIDS, şi pro- 
fesorul se mira că cercetările specialiştilor din întreaga 
lume nu-i găsiseră încă niciun antidot. 

— Oricum, e o chestie de luni de zile, zicea el. Ca 
mâine-i gata! 

Era, după cum ştiţi, anul 1981... 

Timpul trecea. Cu Gary vorbeau o dată la câteva luni. 
Se instalase în Marea Britanie şi o ducea bine, afacerile îi 
mergeau excelent. Era cam supărat că pierduse putin în 
greutate şi nu reuşea să pună la loc, dar având în vedere 
viața lejeră pe care o trăia, în huzur şi îndestulare, uită 
repede de această grijă. 

— Smith, nu crezi că ar trebui să-l chemăm şi să-i facem 
nişte analize? 

— Nu cred, răspunse Doctorul. N-are nimic, deocam- 
dată, de ce să-l speriem degeaba? 

— Nu uita că a scăzut în greutate, Jim. 

— Ei, şi? Nu e concludent. Hai, Frank, las-o baltă. Exa- 
gerezi. 

Lunile treceau pe nesimţite. În 1983 încetă din viata 
Rock Hudson, actorul preferat al doctorului Smith, dobo- 
rat de necrutatorul HIV. Din bărbatul falnic ce aprinsese 
inimile femeilor (şi, din păcate, nu numai ale lor), starul 
ajunsese un biet moşneag, slab şi neputincios. 

— Nici acum nu vrei să-l chemăm pe Harris? 

— Ascultă, Frank, hai sa fim practici. Chiar dacă-l che- 
măm şi-i facem analize şi le verificăm şi vedem că are 
SIDA, ei bine, cu ce ne alegem din asta? Sau pe el cu ce-l 
ajutăm că ştie ce are?! 

— Stai liniştit, că nu-i spunem nimic! 

— Asta-i bună! ÎI crezi atât de redus mintal încât să 
nu-şi dea seama că ceva nu e în regulă, dacă-i facem anali- 
zele aşa, pe nepusă masă? Plus că, acum, până şi copiii 
au aflat de SIDA. Îţi zic eu ce iese din asta, ne dă în jude- 
cata că l-am îmbolnăvit, asta o să facă, şi nu cred ca-ti con- 
vine. 

— Treaba ta, dar pariez pe 100.000, cât i-am dat şi lui, 
că în mai puţin de o lună o să ne sune, c-o falcă-n cer şi 
una-n pământ. Te prinzi? 


În decembrie 1982, Ştefan Trotuş, un tânăr medic bucu- 
reştean, reuşi să evadeze din Republica Socialistă Româ- 
nia, puşcăria de model asiatic a latinitatii est-europene. 
Curajosul fugar trecu granița cu mare greutate, urmărit 
de grănicerii care-l împuşcară în picior. Ajuns, totuşi, în 
Iugoslavia, fu preluat de autorităţile de acolo şi trans- 
portat în lagărul german de la Dreiskirchen, unde stătu 
trei luni, la capătul cărora făcu rost de bani îngrijind co- 
pilul unuia dintre poliţiştii nemți. Aşa reuşi să plece in 
Anglia, unde primi azil politic, dar nu se putu angaja ca 

medic, fiind tânăr şi lipsit de experienţă (fugise la înce- 
putul stagiaturii). Pe deasupra, şchiopăta uşor din cauza 
ranii de la picior. Până la urmă găsi un anunț promiţător 
şi, astfel, ajunse fata în fata cu Gary Harris — numele sub 
care McLeid-Debarasorul era cunoscut în Marea Britanie. 
Acesta îi oferi un post bine plătit în Statele Unite, ca 
medic plin, în schimbul unor mici servicii. Tânărul Steven 
Trotus primi bucuros şi peste două luni era angajat la la- 
boratoarele Smith-Jones, în urma unui concurs pe care îl 
câştigă atât datorită cunoştinţelor sale teoretice, cât şi 
grație faptului că bătrânii savanţi căutau oameni discreti 
şi, dacă se poate, străini, fără prea multe legături cu SUA. 

Într-una din zilele ploioase ale începutului primăverii 
lui 1987, Gary McLeid-Harris primi raportul ultrasecret 
al doctorului Trotus cu privire la activitatea patronilor 
săi. ÎI citi dând din cap a înţelegere, apoi goli paharul de 
brandy. După asta vorbi în interfon cu secretara sa: 

— Karen? 

— Da, domnule? 

— Reţine-mi, te rog, două bilete pentru New York la 
zborul de mâine dimineaţă, şi anunţă-l pe Wellstone! 


Când majordomul îi pofti în casă pe cei doi bărbați, 
aceştia se prezentară: Harris şi Wellstone. Aşteptară câ- 
teva minute, la capătul cărora profesorul Jones şi doctorul 

Smith apărură cu mers precipitat. Deşi ştiau despre cine 
e vorba, bătrânii avură un şoc văzându-l pe fostul lor aso- 
ciat. 

— Bună ziua, domnilor, îi salută acesta. Vi-l prezint pe 
domnul Wellstone. 

După formalitatile de rigoare, se aşezară din nou, în 
faţa unor pahare cu băutură fină, de care însă nu se atinse 
niciunul dintre ei. 

— Cum o mai duceti, domnule doctor Smith? Văd că 
aratati la fel de bine ca acum şase ani! 

— Exagerezi, Gary, bâigui doctorul, dar sclipirea aceea 
dubioasă din ochii săi, care-l făcuse pe Bunicul Willson 
să-l califice drept "nebun", nu se stinsese. 

— Şi nici dumneavoastră, domnule profesor, nu aratati 
prea rău. De fapt, sunteţi neschimbat... Mă bucur pentru 
amândoi! Oricum, nici eu nu sunt mai prejos, ba chiar 
m-am mai îngrăşat putin, ce ziceti?! 

Gary McLeid slăbise îngrozitor, aproape 30 de kilo- 
grame, şi tocmai de aceea fuseseră socati bătrânii. Mus- 
chii îi atârnau moi, se trăsese la fata, iar umerii îi erau 
căzuți. 

— Nu-i aşa că sunt neschimbat? A, mă rog, că mi-e 
teamă să nu răcesc sau să nu mă intep în deget, ca să nu 
mor, asta-i un fleac! În rest, toate-s bune! 

— Ce vrei să spui, Gary? încercă doctorul să se apere. 

— Nu mai faceţi pe neştiutorul, domule doctor! Am 
înțeles de mult că mi-am vândut sănătatea pentru o sută 
de mii de dolari. 

— Dragă Gary, stai putin, dar... mai întâi spune-mi de 
ce-ai slăbit în halul ăsta! făcu bătrânul, încercând să atace, 
sub masca grijii părinteşti. 

— Las-o baltă, Jimmy, se auzi atunci, cu totul surprin- 
zător, glasul lui Jones. De ce nu vrei să mori cu fruntea 
sus? 

McLeid îl privi uimit. Aşadar, profesorul era mai ome- 
nos decât colegul său? Sau doar ceva mai ramolit? 

— Domnule Harris, i se adresă Jones, ştim pentru ce 
ai venit aici. Eşti bolnav de SIDA, mai mult ca sigur, şi 
vrei să te răzbuni. Greşesc? 

— Nu, domnule profesor. Aveţi dreptate. Numai că nu 
cred că ştiţi în ce anume va consta răzbunarea... 

— Nu-i deloc greu de ghicit: viata noastră pentru a du- 
mitale. 

— Nu, domnule profesor, zâmbi trist McLeid. N-ar fi 
prea corect. Deşi pe vremuri mi se spunea "Debarasorul”, 
n-am fost niciodată un criminal. Deocamdată vreau să 
ştiu cum s-a produs contaminarea şi cu ce mă puteți 
ajuta... În ce va consta răzbunarea, veţi afla la sfârşit. 
Oricum, nu e nevoie să vă chemați gorilele. Revanşa va fi 
de altă natură: nu vă voi ucide! Şi acum, vorbiti. 

Ultimele trei cuvinte fură rostite pe un ton foarte dur. 
Privi către Wellstone, care incuviinta grav din cap. 

— N-are rost să-ți ascundem nimic, începu profesorul. 
Vei afla tot adevărul. lată: experienţele referitoare la de- 
plasarea în timp — experienţe de mică amploare, cum ar 

fi trimiterea unei cutii cu albine zece minute in viitor sau 
a unei camere video o oră în trecut — ne-au relevat un 
lucru destul de neplăcut: câmpul de forță ce determina 
transferul producea adesea mutații asupra materiei vii 
transferate; din ce motiv, nu ştim nici în ziua de azi. Le-am 
numit MUTATIILE JONES-SMITH. De efectul mutagen 
al câmpului ne-am dat seama cu certitudine cu numai trei 
zile înainte de sosirea dumitale la noi, cu Mafia pe urme. 
Îţi dai seama, era o ocazie nesperată să găsim un om in 
stare de orice pentru a-şi salva pielea, în stare chiar şi de 
un alt risc. Bănuieşti, probabil, că acesta a fost, de fapt, 
adevăratul motiv al prezenţei dumitale la bordul comple- 
xului... 

— Continuati, domnule profesor, il indemna linistit 
McLeid, vazand ca batranul se oprise, dorind sa vada ce 
efect au spusele sale asupra ex-cobaiului sacrificat. 

— Da, da, sopti profesorul. Dupa inca un moment de 
tăcere, reluă: ne-am cam certat între noi, dar în cele din 
urmă curiozitatea a învins şi hotărârea de a te trimite în 
braţele dinozaurilor a rămas valabilă, deşi ştiam foarte 
bine că poți fi afectat de mutații. 

— Numai putin, făcu McLeid. Mutatiile, oricum, nu 
cred că m-ar fi afectat pe mine, nu? Nu mi-ar fi făcut ca- 
pul mai mare sau trei mâini! Bănuiesc că era vorba de 
urmaşii mei... 

— Din ce-am observat până acum, n-ar fi fost absolut 
imposibil să fie vorba chiar de dumneata, oftă profesorul 

Jones. Mutatiile iti puteau modifica, chiar si infim, codul 
genetic, si atunci, la rematerializarea ulterioara saltului 
in timp, urma sa devii altfel... E sinistru, dar adevarat. 
După ce te-ai întors, te-am luat şi te-am examinat pe toate 
părțile, fără să descoperim ceva schimbat. Am comparat 
ADN-ul tău de după sosire cu cel de dinainte — ţi-am păs- 
trat o suvita de păr din ziua aceea în care te-ai tuns — şi 
am constatat că erau identice. Totul părea în regulă. 

— Şi-atunci? 

— Şi-atunci, oftă iarăşi bătrînul savant, n-a trecut mult 
timp şi mi-am dat seama că, totuşi, nu era chiar totul în 
regulă. Cercetam probele prelevate din carnea şi sângele 
reptilelor vii, când am descoperit un virus neobişnuit, ne- 
cunoscut; în acelaşi timp, mai ştiam şi de creşterea ratei 
mortalității reptilelor cu 8% în numai patru luni, şi ne-am 
amintit de un articol publicat în "Los Angeles Scientific 
Tribune", referitor la patologia sistemului imunitar, mai 
precis la cele câteva cazuri existente la acea dată, de dez- 
armare a acestui sistem fie de către virusi noi, până atunci 
necunoscuți, fie datorită unei ereditati defectuoase. SIDA 
însă, virusul HIV, nu apăruse încă. Existau nişte forme 
asemănătoare, dar mai puţin viabile, care n-ar fi fost o 
problemă atât de mare; în scurt timp, însă, HIV a "erupt" 
aici, în America de Nord, Statele Unite, California, Los 
Angeles. 

Existau, deci, două evenimente: unu, începutul extinc- 
tiei în Cretacic, la două luni după sosirea dumitale acolo, 

cand reptilele (şi numai ele) începuseră să moară pe ca- 
pete datorită unui virus anume: doi, începutul extinctiei 
în Cuaternar, adică această îngrozitoare epidemie a dece- 
niului nouă, SIDA, datorată aceluiaşi virus, tot la câteva 
săptămâni sau luni după sosirea dumitale aici. Nu este 
dubios? Până să ajungi dumitale acolo, virusul nu exista, 
sau nu sub forma asta; până să te întorci aici, HIV nu 
exista în acest loc... Şi la noi, şi în Cretacic, apariția dumi- 
tale declanşează genociduri virotice! 

Câteva clipe se lăsă o tăcere deplină. 

— Explicații ar fi multe, răsuflă greu profesorul Jones. 
Nu ştim nici noi care-i cea corectă... Să fi fost HIV un ino- 
fensiv virus din preistorie, căruia prezența câmpului de 
forță la sosirea complexului i-a produs o mutație ce l-a 
făcut agresiv, determinându-l să dea iama în bietii dino- 
zauri — coloşii ăştia blindati, insensibili la gloanţe dum- 
dum, dar vulnerabili în fața unui microorganism? Şi pe 
care dumneata l-ai contactat când ai fost muşcat de lipi- 
tori şi l-ai adus aici, unde l-ai răspândit bine-mersi în 
cursul celor câteva săptămâni petrecute în vila noastră, 
timp in care ai avut nenumărate aventuri sexuale, tii 
minte? 

— În acest caz, suntem victimele dinozaurilor! 

— Sau, poate, exact invers, erai gata bolnav de SIDA 
(acceptând că ea apăruse deja, nimeni nu ştie cu precizie 
care a fost primul caz) şi ai dus-o acolo (eventual modifi- 
cata de câmpul de forță mutagen în privința modalității 

de contaminare — în loc de secretii ale corpului, să se ia, 
sa zicem, prin simpla inhalare), provocand un dinozau- 
rocid, o mare catastrofă a Istoriei Planetare, de-si bat 
capul şi acum oamenii de ştiinţă invocând ba meteoriți, 
ba războaie atomice, ba alte asemenea bazaconii! În acest 
caz, suntem asasinii dinozaurilor! 

— Oricum ar fi, domnule profesor, vă aflați amândoi 
în centrul problemei, asta e clar... întrebarea este: ce şanse 
mai am eu? Ce mai pot face? Cum îmi mai pot salva viața? 
Ce-mi puteți spune, domnule profesor? Ce-mi puteţi re- 
comanda, domnule doctor? Cumva alte o sută de mii sau 
poate o sută de milioane de dolari? 

Bătrânul doctor stătuse cu capul plecat tot timpul, în 
tăcere. Când îşi ridică privirea, lucirea de nebunie din 
ochii săi se stinsese, dar parcă şi sclipirea de geniu. 

— Eu... nu ştiu... îmi pare rău... 

— Domnule Harris, vă voi spune eu cum stă problema, 
imediat ce vă voi face un control amănunțit... 

— Perfect, aprobă McLeid. Wellstone îl privi surprins 
şi, în acelaşi timp, îngrijorat. 

— Eşti sigur, Harris? Dacă este doar o stratagemă pen- 
tru a te elimina? 

— Nicio grijă, zambi sigur pe el McLeid. Apoi chipul 
îi deveni iarăşi sobru, în vreme ce se uita la cei doi sa- 
vanti. O ultimă întrebare, domnilor. De ce nu mi-ati spus 
niciodată că e posibil să am SIDA? De ce nu m-ati pre- 
venit că sunt pe punctul de a muri? 

Bătrânii nu răspunseră. McLeid, însă, ştia prea bine de 
ce. 

— Bun, nu contează. Am însă o propunere. Vedeți dum- 
neavoastră, ştiu prea bine că nu aveți ce face pentru a mă 
salva, medicina este încă neputincioasă în acest domeniu. 
Nu există niciun remediu împotriva HIV. Aşa că vă pro- 
pun un mic târg rezonabil şi, în acelaşi timp, benefic pen- 
tru toți trei. M-am gândit la următorul lucru: eu renunţ, 
momentan, la răzbunare, şi nu vă mai prejudiciez în 
niciun fel. În schimb, dumneavoastră lăsaţi baltă orice 
altă preocupare şi vă indreptati cercetările către un singur 
tel: controlul mutatiilor produse de deplasarea în timp. 
În acest fel, dacă aveți succes, veți putea obţine un reme- 
diu împotriva virusului HIV. Pur şi simplu, mă plimbaţi 
în sus şi-n jos prin timp, astfel încât HIV să devină ino- 
fensiv. În altă ordine de idei, vreau ca toată activitatea să 
fie preluată de o persoană desemnată de mine. 

— Cum?! tresăriră cei doi bătrâni cercetători. 

— Aţi auzit bine... Şeful laboratorului, cel ce va moşteni 
uriaşa zestre ştiinţifică după moartea dumneavoastră, va 
fi ales de mine. Nu vă nelinstiti, este un om de încredere; 
bineînțeles, pentru mine..., râse el scurt. E vorba de doc- 
torul Steven Trotus. 

— Cine?! sări Smith. Fantastic! Nu l-aş fi crezut în stare 
de aşa ceva! 

— Asta am sperat şi eu, sincer să fiu. Este capabil şi su- 
ficient de Om pentru a nu vă lăsa să faceți vreo teribilă 

arma biologică sau altceva asemănător. lar garanția că ma 
veţi asculta mi-o oferă nu numai doctorul Trotus, dar şi 
domnul Wellstone. 

— Onorat să colaborez cu dumneavoastră, domnilor, 
zise acesta, pe un ton plat. lată cartea mea de vizită! 

Bătrânii, depăşiţi de evenimente, păreau două epave. 
Zăceau în fotolii, înfrânți, întrebându-se în cel fel i-ar 
putea constrange insotitorul lui Gary. 

— Acum va las, domnilor. Voi reveni maine. 

Cei doi barbati iesira si se urcara in Mercedes-ul lui 
McLeid, care demara spre hotel. 

— Ce zici, Wellstone? M-am descurcat bine? 

— Foarte bine. Să sperăm că totul va merge aşa cum 
trebuie... Oricum, îl ai acolo pe Steven, care merită de- 
plină încredere. Ştii, Harris — urmă el, după un timp — mă 
întrebam adineauri dacă nu cumva Dumnezeu ne-a hără- 
zit aceeaşi soartă ca şi dinozaurilor. Ei stăpâneau lumea, 
păreau de neclintit, şi totuşi, în câțiva ani au dispărut cu 
toţii, până la unul. Acum, istoria se repetă: lui Dumnezeu 
nu-i place nici rasa asta. Pe prima căzută în dizgrație, cea 
a "uriaşilor”, a terminat-o rapid — a se vedea Geneza, capi- 
tolul 6. Oare cu noi va face la fel? Îmi imaginez cum, într-o 
bună zi, insectele sau poate peştii se vor întreba: de ce-or 
fi murit oamenii acum 65.000.000 de ani? 

— Dumnezeu n-are nicio vină, Wellstone. Babalâcii 
ăştia inconstienti sunt cei care poartă toată răspunderea! 

— Indirect! Nu uita că tot ce se întâmplă pe Pământ, din 
voia Domnului se întâmplă. Şi apoi, de ce-ar mai fi scris 

in Biblie că El şi-a exterminat primele încercări care L-au 
nemulțumit? Harris, mă întreb — după câte am auzit astăzi 
— cine pe cine a omorât? Noi pe dinozauri sau dinozaurii 
pe noi? CINE DE LA CINE A LUAT SIDA? 

— Asta, dragul meu Wellstone, zâmbi "Debarasorul” 
Gary McLeid-Harris, numai microbiologul tău din Pa- 
radis ştie. 


Doctorul Smith şi profesorul Jones se ridicară cu greu 
din fotolii. 

— Trotus... N-aş fi crezut, murmură Doctorul. Pe masă, 
cartea de vizită a lui Wellstone stătea cu fața în jos şi col- 
tul rupt protocolar. 

— Ce naiba o invarti individul ăsta? se întrebă profe- 
sorul, apucând paharul de brandy. Doctorul apucă uşor 
bucatica de carton şi o citi, înnegrindu-se la fata, între 
nervi şi stupefactie: 

— Incredibil! Citeşte, Jones... 


BENJAMIN T. WELLSTONE 


Secretar al ambasadei 
dinozaurienilor 


PDU} 
la Forumul Timpului, Terra, 
3797 dH** 

L-am citit din prima clipa pe barbos. 

A intrat pe uşa barului cu nonsalanta crispată a omului 
care vrea să pară indiferent, dar, în realitate, este scos din 
minți de groază. Nu ştiu dacă ceilalți clienți noctambuli 
- perechea de porumbei, betivul cartierului, doi şoferi de 
taxi — şi barmanul, care şi-au ridicat ochii spre el o clipă, 
reluându-şi apoi fiecare preocuparea leneşă, şi-au dat 
seama că tipul era suspect. Eu, însă, l-am luat în colimator 
din prima. 

S-a aşezat la masa din stânga mea, ştergându-şi apa de 
pe fata. Afară ploua de rupea pământul. Tipul era ud 
leoarcă, din cap până-n picioare, ceea ce denota faptul că 
venise pe jos — destul de dubios la ora asta din noapte, pe 
ploaia asta şi în cartierul ăsta. 

— O vodcă, îi spuse el barmanului. Mare. 

Avea în jur de 45 de ani, un început de burtă, ochelari 
de vedere, iar barba îi era tunsă cu multă grijă. O figură ti- 
pică de intelectual, aş putea spune. Şi pe deasupra suspect. 

Barmanul i-a adus vodca, iar tipul a dat-o pe gat juma- 
tate, înfrigurat. Apoi s-a scotocit prin buzunare şi a scos 
un pachet de țigări mototolit rău. A extras una strâmbă 
şi şi-a agatat-o de buze, dar n-a aprins-o. A oftat şi a închis 
ochii câteva clipe. Părea un oftat de uşurare. 

La televizor începuseră ştirile; barmanul, săltându-şi 
burta impozantă, l-a dat mai tare. 

— „crimă mai putin obişnuită s-a petrecut astăzi in 
stația de metrou Universităţii. Ştefan Dobrescu, un psiho- 
log în vârstă de 52 de ani, a fost asasinat în văzul lumii, 
pe scara rulantă care coboară la peron, de către o persoană 
încă neidentificată, care i-a înfipt în spate o seringă cu 
otravă. Acţiunea agresorului şi neobişnuita crimă au fost 
remarcate numai după ce, ajuns pe peron, Ştefan Dobrescu 
a căzut, cu seringa înfiptă în plămânul drept. El a decedat 
în câteva secunde, sub privirile sutelor de călători stupe- 
fiati. Poliţia a... 

În afară de barman, nimeni nu părea foarte interesat 
de ştiri. Porumbeii stăteau bot in bot, betivul mormăia 
ceva privind absent către sticlele cu băutură din spatele 
tejghelei, cei doi taximetrişti erau mai preocupați de jocul 
lor de cărți decât de ştiri, la care doar trăgeau cu ochiul. 

În schimb, când m-am uitat din nou la necunoscut, am 
fost eu însumi şocat. Se făcuse alb ca varul, holbându-se 
Ja ecranul televizorului. „Al meu esti!”, mi-am spus, neve- 
nindu-mi să cred. 

— Extraordinar, exclamă unul dintre taximetrişti, de 
altfel putin impresionat de crimă in sine. Doctorii ăştia 


54 


OMUL CARE A UCIS PENTRU... Ovidiu Vitan 


nu se mai satura sa te omoare pa masa de operatie, acum 
te alearga cu siringilii pa strada! 

— Da' ce-ai cu doctorii? îl întrebă Doru, barmanul, fu- 
mând în spatele tejghelei. 

— Am, că m-am operat de bilă anu’ trecut şi... 

— Dumnezeule, şopti necunoscutul, trecându-şi mâna 
peste fata. Taximetristul povestea o idiotenie, iar eu ma 
uitam spre el ca şi cum l-aş fi ascultat, dar trăgeam cu 
coada ochiului la omul meu. Dacă aveam noroc, puteam 
umfla o primă. 

În bar se pornise o discuţie aprinsă pe tema criminali- 
tatii, a doctorilor care te jupoaie de bani, a corupţiei, a 
mafiei la nivel înalt, a vizitei preşedintelui în SUA, a me- 
ciului cu americanii... În tot acest timp, omul meu trans- 
pira şi părea să fie tot mai aproape de punctul de a 
exploda. Un om cu o dilemă presantă, îşi aprinsese în cele 
din urmă ţigara şi o consumase din câteva fumuri vio- 
lente, iar acum îşi aprindea o a doua, la fel de botita. 
Tremura tot de nervi şi, când nu mai rezistă, se ridică în 
picioare şi, fără să-l fi rugat nimeni, închise televizorul. 

Atunci discuţia se opri brusc şi toate privirile se în- 
dreptară spre el. 

— Îmi cer scuze, îi spuse febril barmanului, care se uita 
strâmb la el. Îmi pare rău că vă întrerup, continuă omul 
uitându-se către ceilalți, gesticulând crispat, cu ţigara în 
mână. Vă deranjez numai pentru o singură întrebare: 
cumva cineva dintre dvs. lucrează în presă sau măcar are 

o rudă sau o cunoştinţă mai apropiată care lucrează in 
presă? Poate v-am inoportunat cu... cu întrebarea asta, cu 
prezența mea... Nu sunt nebun, sunt numai cumplit de 
presat de timp. Şi de... Dacă cineva dintre dvs. ar cunoaşte 
un ziarist demn de încredere... 

— S-ar putea să aveţi noroc, am rostit eu atunci. Omul 
se întoarse către mine, privindu-mă pentru prima dată în 
ochi de când intrase aici. 

— Cunoasteti pe cineva? întrebă el. 

— Eu însumi sunt ziarist. 


De mai multe ori în armată, de câteva ori pe la gărzi, 
pe vremea Odiosului, dar şi cu alte câteva ocazii, pe la 
standurile de tir, avusesem prilejul să am de-a face cu o 
puşcă. Dar niciodată ca acum, la capătul ăsta al pustii. 

Dacă n-aveam halucinaţii, în tufiş se afla un bărbat — 
acelaşi care tocmai îmi ucisese câinele — care îmi înfipsese 
în coaste țeava unui pistol-mitralieră Kalaşnikov AK-47. 
Într-o seară senină de vară, în parcul de lângă blocul meu, 
într-un cartier cumsecade din Bucureşti, în anul 1998! 
Dacă Dookie n-ar fi zăcut lângă mine într-o baltă de 
sânge, înjunghiat în ceafă, aş fi zis că tipul cu arma e doar 
o halucinație. 

— Dacă stai cuminte, n-o să patesti nimic, şopti halu- 
cinatia. 

— Ia să vezi tu cum iti bag eu PM-ul pe gât! i-am repli- 
cat, pe măsură ce stupefactia mi se transforma în furie. 
Tipul a tras piedica armei, alene, probabil neconsiderân- 
du-mă o amenințare, şi-am profitat de clipa aceea pentru 
a-l izbi fulgerător cu piciorul sub nas. Nu mai făcusem 
arte marţiale de ani de zile, dar reflexele şi tehnica îmi 
rămăseseră. Căzu grămadă pe spate, cu un icnet, scăpând 
arma din mâini. 

N-am apucat însă să respir. Din întuneric, o huidumă 
se aruncă la mine. Am parat lovitura de box lovindu-l cu 
piciorul în şold, frângându-i elanul, apoi am dat cu el de 
pământ şi l-am imobilizat cu un procedeu impecabil de 
hakko-ryu. 

— Ce vreţi, mă, nenorocitilor?! am strigat. 

Eram de-acum scos din minţi, în plus şi atatat de dobo- 
rârea celor doi agresori. Furios însă în primul rând de 
uciderea absurdă a lui Dookie; l-am eliberat pe atacatorul 
meu — dar numai pentru a-l întoarce cu spatele la mine şi 
a-l strangula mai bine. Nu de tot, evident, ci doar i-am 
dat somn câteva minute. 

Am ieşit pe alee, apoi pe stradă, cu gândul să opresc 
un polițist, o maşină de poliție, ceva. Căutând, mintea îmi 
duduia: ce-aveau cu mine? Ce motiv ar avea cineva să mă 
ucidă? Sau poate m-au confundat cu altcineva?... 

Cel puţin la ultima întrebare am primit un răspuns 
prompt - şi negativ. Nu mă confundaseră, ci țineau mor- 
tis să mă omoare, pe mine personal. Lucru uşor deducti- 

bil din faptul că un mare jeep cu bare de protecție ucigaşe 
se năpusti spre mine cu viteză, gata să mă ia cu fulgi cu 
tot şi să mă spulbere. 

M-am salvat în ultima clipă, aruncându-mă peste para- 
petul din beton al intrării la metrou. 

Bolidul trecuse atât de aproape de mine şi eu trecusem 
atât de aproape de moarte, încât am sfărâmat oglinda re- 
trovizoare a jeepului cu călcâiul. Am căzut pe trepte, la 
vreo doi metri mai jos. Jeepul zgârie parapetul, săpând 
adânc în el, şi dispăru în trombă. 

Mă lovisem rău la un umăr, dar nu-mi rupsesem nimic. 
La metrou tocmai închisese, aşa că n-aveam nici un mar- 
tor ocular în apropiere. Înjurând şi ținându-mă de umăr, 
m-am dus spre bloc, pentru a suna la poliție de la mine 
de-acasă. 

Ar fi trebuit să-mi dau seama. Ajuns la etajul doi, unde 
stăteam, tocmai intram în holul palierului când am văzut 
doi şmecheri ieşind de la mine din apartament. 

— Ele, spuse unul dintre ei şi se repezira spre mine. 
Am intrat în gardă, pentru a mă apăra, dar cel care vor- 
bise scoase de sub haină, din fugă, un Kalaşnikov cu pat 
rabatabil şi, jur că e adevărat, trase o rafală spre mine! 

Noroc că eu, instinctul de conservare functionandu-mi 
mai rapid ca mintea, deja făcusem doi paşi fulgerători spre 
trepte şi mă aruncasem prin geamul palierului, afară! În 
urma mea, gloantele muşcară zidul. Eu am zburat prin 
aer, într-o ploaie de cioburi şi aşchii, şi am aterizat într-un 

pom. Am rupt câteva crengi cu greutatea corpului, in 
cădere, una mi s-a înfipt între coaste, dar am reuşit să mă 
opresc înainte de-a mă face praf. 

Ametit de durere, mi-am dat drumul pe o dubita par- 
cata lângă bloc, sub pom. l-am îndoit tabla, dar ce-mi mai 
păsa?! Am sărit jos şi am luat-o la fugă şchiopătând, prin- 
tre blocuri, fără să ştiu dacă cei doi agresori mă mai urmă- 
reau sau nu. Am alergat cât am putut de mult. Când a în- 
ceput ploaia, mi-a făcut bine. 

M-am plimbat puţin prin ploaie, ca să-mi revin... 


— „iar apoi am intrat aici, acum zece minute, încheie 
necunoscutul. 

Toţi se uitau la el cu gurile căscate. 

— Nu mă credeţi, nu-i aşa? întrebă el. 

— Păi, zi şi dumneata... am vorbit eu. Rafale de Kalaş- 
nikov în bloc... Ucigaşi de câini ascunşi în bos... 

— Ştiu, ştiu, sună aiurea, mă întrerupse el. Sincer să 
fiu, nici eu n-aş crede dacă aş auzi chestia asta de la altul... 
Dar, la naiba, asta mi s-a întâmplat! Şi asta nu e totul, de 
fapt. 

Tipul arăta zguduit rău, ciufulit; îşi deschise geaca de 
blugi — tricoul era rupt şi murdar, iar o pată de sânge 
arăta locul unde îl zgâriase craca. Petele de noroi de pe 
genunchi le văzusem deja. Dar nu despre asta era vorba. 

— Mi-aţi spus că lucraţi la un ziar serios, mi se adresă 
el. Mă puteţi ajuta? Puteţi publica tot ce vă spun acum? 
Cine este redactor-şef? 

— Dani Oprea. 

— Perfect, aprobă el. O femeie cu adevărat inteligentă. 
Dar, apropo... aveţi cumva şi vreo legitimatie de la ziar? 

— Inchipuiti-va că nu, am ridicat eu din umeri. Stau 
vizavi, am ieşit la o bere, în miez de noapte... 

— Bine. N-are nimic. Acum o să vă explic pe scurt ce 
cred eu că se întâmplă, oftă necunoscutul. 

— De ce vor ăia să vă omoare? nu se mai putu abtine 
porumbita. 

— As vrea sa stiu gi eu, spuse barbatul. Habar n-am, 
in schimb stiu de la ce a pornit. Este... e ceva care are le- 
gătură cu asasinatul de la metrou. 

Aşa, aga. Fă-mă să iau prima cea mare! Acum e clar. 

— Tu l-ai omorât, tataie, aşa-i? 

Ne-am uitat cu toții la betiv. Nu ştiam că poate lega cu- 
vinte. 

— Nu, nu l-am omorât eu, spuse omul. Dimpotrivă, 
Ştefan Dobrescu era colegul meu. 

Betivul mai ceru o vodcă, dar barmanul îl ignoră, ab- 
sorbit, ca şi ceilalți, de destăinuirea individului. 

— Lucram amândoi, în mare secret, la un proiect ştiin- 
tific. Fără alte amănunte, o să vă spun doar că, după ani 
şi ani de cercetări, am descoperit, împreună cu Ştefan, o 
modalitate de a activa o zonă a creierului care este res- 
ponsabilă cu... hm... cu telepatia. 

— Haida-de, exclama Doru. 

— Eu, unul, am auzit destul, spuse unul dintre taxime- 
trişti, arunca.o bancnotă pe masă, îl salută pe Doru şi ieşi. 
Ceilalţi, însă, nu ne-am clintit deloc. 

— Nu sunt un exaltat, un nebun, continuă omul meu. 
Sunt neurochirurg şi lucrez de 25 de ani la proiectul ăsta. 
Ştefan Dobrescu, independent de mine şi prin alte mij- 
Joace, ajunsese cam la aceleaşi rezultate — nimic practic 
adică, doar teorie. Ne-am cunoscut întâmplător în urmă 
cu vreo trei ani şi de atunci lucrăm în secret la o modali- 
tate de a putea trezi darul telepatiei în oameni. 

— Da' de ce în secret?! 

— Vezi tu... Şi eu şi el suntem... eram... în fine, oameni 
de ştiinţă serioşi, profesionişti respectabili. Numele noas- 
tre nu sunt celebre, dar în anumite cercuri suntem, fireşte, 
cunoscuţi. Dacă profesorii şi academicienii de acolo ar fi 
aflat că ne ocupăm de telepatie, care nu există, pentru că 
nu e trecută în niciun manual, în niciun tratat, am fi fost 
catalogati drept semidocti, nebuni, iresponsabili. Adio 
posturi, adio burse, adio sponsorizări. Ştefan ar fi ajuns 
să testeze psihologic adolescenți imbecili care devin şoferi, 
iar eu aş fi ajuns să le pansez capetele sparte prin acci- 
dente, la o policlinică de sector. În al doilea rând, nu 
voiam să ne fure cineva ideea. În al treilea, am studiat 
telepatia, adesea pe banii şi cu tehnica statului, deci, vă 
inchipuiti... 

— Sia mers?! sari din nou fata, cazuta in extaz. 

— A mers, spuse încet neurochirurgul. Am reuşit. Am 
reuşit să ne activăm Zona Superman, cum o numisem. 

— Adică sunteţi telepati?! ciripi porumbita. 

— Fata de dumneata, da. Dar telepatia asta, cel putin 
la nivelul la care am ajuns noi, nu e ca-n filmele sau ro- 
manele SF. Metoda e încă imperfectă, cam aşa ceva era 
televiziunea în anii '30. Nu putem citi gândurile cuiva îm- 
potriva voinţei lui. Dacă aş dori să vă citesc, acum, gân- 
durile... 

— Ce greşeală ar fi, mormăi betivul. 

— ...n-ag putea, ci numai dacă şi dvs. ati dori şi ati şti 
cum să vă deschideţi mintea. Cu Ştefan puteam comunica 
mental, dar nu oricum, şi uneori mesajele nici nu ajun- 
geau la destinație. În fine, în seara aceasta primesc un 
mesaj telepatic, neprogramat, de la Ştefan. Nu-mi deschi- 
sesem mintea, totuşi am primit gândurile lui. De ce? Era 
speriat, iar gândurile lui aveau forță? Devenisem eu mai 
sensibil? Nu ştiu. Cert e că mi-a transmis: „George, sunt 
la metrou, pe scară. Vezi cu telepatia. Vezi...”. Atât. Am 
încercat să-l contactez după aceea, şi telepatic, şi la tele- 
fon, dar n-am dat de el. Totuşi, nu m-am alarmat. Ai un 
foc? 

Doru îi aprinse ţigara, care părea şi ea făcută din tutun 
crescut în pădurea Letea. Trase din țigară, savură fumul, 
îl expiră şi spuse: 

— Acum ştiu că erau ultimele lui gânduri, înainte de 
moarte, dar atunci am crezut că era un mesaj ratat; n-ar 
fi fost primul. 

— Dati-mi voie, am intervenit eu. Cand ati facut insa 
descoperirea? Cand ati devenit telepati? 

— Sunt... sunt trei zile de la prima transmisie. 

— Deci dvs. descoperiti, in secret, calea spre telepatie, 
şi după trei zile cineva încearcă să vă omoare. Colegul 
dvs. chiar este ucis. De ce oare?! 

— Asta mă macină şi pe mine. Fugind de la staţia de 
metrou, am început să bănuiesc că e vorba de cercetările 
noastre: pe mine au vrut să mă omoare, Ştefan îmi trans- 
misese ceva dubios... iar pe noi ce ne unea? 

— Telepatia, exclamă porumbita. (Ne-am uitat la ea ca 
la un caz fără speranță.) 

— Înţeleg, au aflat că stăpânim telepatia. OK. Dar de 
ce să ne ucidă?! Înţeleg să ne fi furat ideea sau să ne fi 
răpit, ca să lucrăm pentru ei... Dar de ce să ne omoare?! 
Şi cine? Securitatea, KGB-ul, CIA, Bivolaru, cine? 

— Poate, pur şi simplu, nişte savanți rivali, invidioşi 
că... 

— Nuu, nici vorbă, i-o tăie omul taximetristului. Nu 
se ocupă nimeni de telepatie, cel puţin nu în mod serios 
şi matur, în România. Şi apoi, cei care ne-au atacat nu 
păreau chiar oameni de ştiinţă, ce ziceti?! În mod clar lu- 
crau pentru o agenţie de spionaj oarecare, ceva de genul 
ăsta. Dar, revin, de ce să nu ne fure ideea, măcar ar fi fost 
logic... De ce să ne ucidă?! 

— Cine poate avea interesul să interzică telepatia? 
Poate asta şi voiau, presupuse prietenul fetei. 

— Dar e absurd. Telepatia ne-ar ajuta enorm. 

— Poate ca e ceva legat de bani, sugera atunci porum- 
belul. Poate, totusi, avea vreun neuron? 

— Bani? râse neurochirurgul. Nu cred. Ironia sorții 
este că metoda de activare a Zonei Superman fiind simplă 
şi ieftină, noi voiam s-o oferim omenirii pe gratis! Nu ur- 
măream să ne imbogatim, ci să facem o descoperire stiin- 
țifică epocală. Sigur, ne-am fi umplut oricum de bani — 
Nobel, reclame, burse, sponsorizări... 

— Dar în ce constă metoda de activare? 

— E un procedeu relativ simplu, asemănător hipnozei. 
În cel mult două ore, oricine poate deveni telepat. Dar un 
medic foarte bun poate rezolva totul în treizeci de minute. 
Aşa că nu-i vorba de bani. Este o organizaţie, ceva, care 
nu doreşte telepatia... 

— Am o idee, am sărit eu. Poate e vorba de un cerc 
înalt al puterii, gen masonii, care sunt deja telepati şi prin 
asta stăpânesc lumea. Ei ar avea motive să vă ucidă, des- 
coperirea dvs. le strică jucăria... 

— Astea sunt speculații, ridică din umeri neurochirur- 
gul. Aşa putem face multe scenarii. Dar tipul care l-a 
omorât pe Ştefan şi cretinul care a tras cu kalagnikovul in 
mine pe palierul blocului nu sunt speculaţii, sunt reali. 
lată de ce susțin ipoteza unei organizaţii, a unei societăți 
secrete, a unui serviciu de spionaj, nu ştiu exact... Cineva 
care nu doreşte telepatia, unul dintre cele mai vechi visuri 
ale omului... 

— Asta e, zise porumbita, cu vocea tremurandu-i de 
emoție şi mândrie, pocnind patetic din degete. Telepatia 
e un vechi vis al omului... Dar ei... Intelegi, iubitule?... Ei 
nu sunt oameni! 

— Extraterestri?! facu iubitul ei ochii mari. Da, asa s-ar 
lega. Ar avea sens. Extraterestrii vor să ne tina tâmpiţi. 

— Dacă au început cu voi doi, au reuşit, mormăi iarăşi 
betivul. 

— Fiţi serioşi, se opuse neurochirurgul. Martieni cu 
kalaşnikoave?! 

— Domnule, m-am adresat eu neurochirurgului. N-aş 
vrea să mă intelegeti greşit... Dar aşa, pentru articol, pen- 
tru ziar... Ne-aţi putea face o demonstrație de telepatie? 

— Mă mir că nu mi-ati cerut asta până acum, zâmbi el 
obosit. Bine. Rapid. Gândiţi-vă la un număr. Mare. Lung. 
Din multe cifre. Şi doriti-va să-l ştiu şi eu, deschideti-va 
mintea. Nu-i exclus să meargă. 

Ne-am privit în tăcere câteva clipe. N-am simţit nimic, 
dar absolut nimic ciudat. La rândul său, nici nu se încrun- 
tă la mine, nici nu intră în transă. Doar vorbi, după câteva 
momente: 

— 4447771234554321888. Aşa e?! 

Îmi dau cuvântul de onoare că m-au trecut fiori de 
groază. Exact la numărul respectiv mă gândisem! Ştiam 
că-mi va ghici gândurile, dar tot a fost sinistru. 

— Pe mine, unul, m-ati lămurit, am spus eu, ridicân- 
du-mă. Să nu mai pierdem timpul. Vă duc cu maşina la 


65 


OMUL CARE A UCIS PENTRU... Ovidiu Vitan 


redacție, poate reuşesc să obțin o a doua ediție. Vom 
vedea. 

Ne-am plătit băuturile şi am ieşit amândoi în mare 
grabă. Neurochirurgul se uita în dreapta şi-n stânga, 
parcă aşteptându-se să apară agresorii de pe palier, dar 
era atât de întuneric încât tipii s-ar fi călcat pe picioare 
unul pe celălalt. Am mers grăbiţi în spatele blocului de 
vizavi, în parcare; acolo, am scos de la brâu pistolul cu 
amortizor şi, de la doi paşi, l-am împuşcat în cap pe neu- 
rochirurg. Omul căzu ca un sac. Cu oasele craniului per- 
forate şi creierul făcut zob de cele patru gloanțe, cel care 
descoperise telepatia zăcea mort, pe asfalt, într-o baltă de 
sânge. 

Of, Doamne, ce creduli mai sunt oamenii când sunt 
disperaţi! Bietul naiv, a crezut orbeşte şi că lucrez la ziar 
şi că locuiesc alături... Oftând, mi-am scos celularul şi l-am 
sunat pe şeful meu: 

— Alo? Bună dimineața. Sunt lonescu, de la paza exe- 
cutivă. Puteți chema oamenii de pe teren — l-am găsit pe 
misteriosul coleg al lui Dobrescu. 

M-am uitat încă o dată la cadavrul omului care ar fi 
putut transforma omenirea, pe gratis, într-o masă de 
telepati, în cel mult un an. 

— S-a rezolvat, i-am spus şefului, cu simplitatea carac- 
teristică a eroului modest, din popor. Tocmai am salvat 
rețeaua GSM mondială! 

“URSS este indestructibilă”. 

Kurt Neurand - pacientul din patul de la geam — privea, 
fără să vadă, aceste cuvinte scrise mare, cu roşu, cu carac- 
tere chirilice, pe peretele salonului numărul 2 al spitalului 
din Jasch. Kurt Neurand fusese adus de pe front mai mult 
mort decât viu, grav rănit la cap de explozia unei mine, 
care îi provocase o hemoragie internă craniană, transfor- 
mându-l într-o legumă. Doar printr-o minune trupul său 
rezistent nu cedase, ci rămăsese la granița dintre viata şi 
moarte. După câteva operaţii, i se pronosticasera încă 
maximum două săptămâni de trăit; acestea se făcuseră 
însă trei, apoi patru, apoi mai multe... 

Coma nesfârşită, bezna mintală, statul nemişcat în pat 
îl aduseseră pe Kurt Neurand la greutatea de 40 de kilo- 
grame. Electroencefalograful indica o pace mintală ase- 
mănătoare cu moartea. Numai o dată la câteva luni, iar 
în ultimul timp din ce în ce mai des, mintea părea să pâl- 
pâie, activitatea curenților cerebrali arătând că pacientul 
visează, dar starea aceasta nu dura mult şi Kurt Neurand 
recădea în abisul uitării de sine. Rezistând atât de mult 

timp în comă, atribuindu-i-se şanse doar statistice de tre- 
zire şi recuperare, avea, pur şi simplu, ghinionul de a-şi trăi 
moartea. 

În seara aceea de sâmbătă, pe secţia în care se afla Neu- 
rand rămăseseră numai doi medici şi câteva asistente; 
unul dintre medici dormea, iar celălalt se afla în salonul 
soldatului rănit. 

— lar visează Neurand, remarcă doctorul, privind un 
monitor. Era un bărbat corpolent, înalt, cu fizic mai de- 
grabă de rugbist decât de medic. În ultima vreme — mai 
spuse el — pare să viseze tot mai mult... ca şi cum ar face 
eforturi să se trezească. 

— Credeţi? întrebă sceptică asistenta cea nouă. Stă de 
atâta timp în comă! Cred că i s-a atrofiat creierul cât o 
nucă. Dacă se va trezi... o să aibă belele. 

Doctorul o privi o clipă, destul de surprins de cinismul 
ei, total nepotrivit cu vârsta fragedă şi cu aspectul de în- 
ger neprihănit. O tânără subţire, delicată, blondă, cu ochi 
mari, albaştri, inocenți, cu degete lungi şi fine, piele alba 
şi glas de copil; asocierea cu îngerul era întărită şi de ha- 
latul ei alb, cu care parcă plutea pe coridoarele spitalului. 
Singurul lucru care îi putea trăda lipsa de inocenta era 
gura, cărnoasă, senzuală şi provocatoare. Nu era prima 
dată că remarcele ei dure contrastau cu chipul angelic şi 
gesturile blânde. Dr. Balanev punea cinismul asistentei 
pe seama unor experienţe anterioare neplăcute; în fond, 
fata venea din Buharest, fosta capitală a Republicii Sovie- 
tice Socialiste Ruminiia, şi fusese obligată să apuce dru- 
mul Moldovei în urma catastrofei nucleare cauzate de 

atentatul terorist de la centrala bulgărească Kozlodui, 
care pustiise (odată cu Bolgariia) şi sudul Ruminiiei, trans- 
formase metropola într-un câmp sinistru de clădiri locu- 
ite de cadavre şi silise milioane de supraviețuitori să se 
refugieze în Moldova, aşa cum se întâmplase şi cu alți 
compatrioți de-ai lor, în urmă cu mai mulți ani, când Ven- 
griia ocupase Transilvaniia. Fata nu povestise niciodată 
prin ce trecuse în zilele catastrofei, însă era de presupus 
că, fiind cadru medical, avusese parte de clipe de groază. 
Dr. Balanev însuşi, bărbat în toată firea şi medic trecut 
prin multe, îşi aducea aminte cu groază imaginile de la 
televizor, de basculantele pline cu cadavrele celor ucişi 
de radiații (la început, când încă se mai credea că pot fi 
adunate toate), mallurile-cavou şi toate celelalte orori. 
Probabil că Evghenia Stepanova, asistenta, apucase să 
vadă destule pe acolo şi de aceea duritatea din spusele ei. 

— Ştii, reluă precaut Balanev, Neurand este un mit aici, 
ba chiar un loc de pelerinaj... Toţi îl privesc ca pe un sfânt! 

— Da, am remarcat, oftă tânăra. Dar nu ştiu dacă e în- 
tr-adevăr un tip norocos, aşa cum spune toată lumea. 
Cred c-ar zice mersi dacă vreun pelerin s-ar împiedica în 
cablurile lui... 

Deşi se străduia s-o înţeleagă, doctorul o găsea uneori 
de-a dreptul lipsită de suflet pe tânăra Evghenia. Şi poate 
nu era mare lucru duritatea ei, dacă n-ar fi fost atât de 
frumoasă! 

— Mă şochezi câteodată, îi spuse el cu o oarecare undă 
de iritare în glas. De ce ţi-ai ales meseria asta, dacă nu dai 
doi bani pe un amărât aflat în situaţia lui? 

Evghenia isi feri privirea din calea ochilor barbatului 
şi-i răspunse schimbând vorba: 

— Am auzit că, înainte de război, Neurand era actor. 

— Da, actor, spuse medicul, încă nelalocul lui. Ar fi 
vrut să-i spună câteva lucruri dure asistentei, totuşi pre- 
feră să se abţină. În definitiv, fata era o profesionistă de- 
săvârşită, şi asta era tot ce trebuia să-l intereseze. 

— Şi cum se face că-l mai tin încă ruşii?! 

— P-poftim? se bâlbâi Balanev, vorbind repede şi cobo- 
rându-şi instinctiv vocea. 

— Haideţi, tovarăşe doctor, nu vă temeti! Nu sunt de 
la KGB! 

Doctorul avu o clipă de adevărată stupefactie. Se uită 
spre uşă, spre salonul de reanimare, apoi din nou către 
asistentă. 

— Uneori am impresia că eşti lipsită nu numai de suflet, 
dar şi de... prudenţă, zise Balanev arătând însă spre tâmplă. 

— Stati liniştit, tovarăşe doctor, râse fata. Nu mi-e frică 
de KGB! Îi urăsc, dar nu mă mai tem de ei de când i-am 
îngrijit pe masa de operaţie, plini de sânge, horcăind, 
plângând în hohote, implorând să le fie salvată viața, deşi 
ştiau şi ei că nu mai era posibil... Şi de atunci nu mai re- 
prezintă o ameninţare pentru mine. Dar dvs.? Vă e frică 
de ei? 

— Frică?... Frica e ca şi durerea fizică: un rău necesar. 
Fără durere, paradoxal, eşti foarte vulnerabil... 

— Domnule doctor ~ îl intrerupse asistenta, folosind 
apelativul de mult uitat —, nu-mi ţineţi predici! Asta-i laşi- 
tate, e teoria laşului care se automotivează. Dumnea- 
voastră nu sunteţi nici las, nici fricos! De ce n-aveţi 
încredere în mine? 

— Stepanov, te rog! Dumneata eşti tânără, iar eu am 
copii acasă. Dacă ai fi vorbit aşa cu dr. Zaitev, de pildă, 
acum erai deja la miliție! Şi, pe de altă parte, nu cred că... 

Discutia periculoasă a celor doi fu însă întreruptă de 
un apel de la staţia de difuzare. Fuseseră aduşi trei ofițeri 
cazaci, răniţi în Cecenia. Ocupati până peste cap cu îngri- 
jirea lor, Balanev şi Evghenia ratară trezirea efectivă — şi 
miraculoasă — a lui Kurt Neurand. 


Acesta îşi reveni surprinzător de rapid pentru un om 
aflat în situaţia lui. Dacă medicii l-ar fi văzut, ar fi rămas, 
desigur, stupefiati, socotind întâmplarea o minune. Kurt 
Neurand, pur şi simplu, deschise ochii şi clipi de câteva 
ori, ca după un somn uşor de după-amiază. Îşi clinti încet 
capul, tuşi puţin şi chiar se uită în jur. Apoi cineva îi vorbi, 
în limba rusă. Era un bărbat tânăr, slab, nebărbierit, care 
îl privea din patul de alături. 

— Tavarişci, i se adresă tânărul şi adăugă alte câteva 
cuvinte în rusă. 

— Îmi pare rău, nu înțeleg, îi răspunse Neurand. Eu 
sunt român... 

Vecinul sau păru mai întâi uluit, apoi de-a dreptul şocat 
de cuvintele lui Neurand. Ceva nu era în regulă şi Neu- 
rand nu pricepea ce. Exact atunci, însă, privirea îi căzu 
pe lozinca stridentă de pe perete. Nu înţelese ce scria acolo 
cu caractere chirilice, dar recunoscu un celebru “four-letter 
word”, pe care îl credea uitat: CCCP! Era în URSS?! Im- 
posibil, URSS se destrămase în 1991, pe timpul lui Gor- 
baciov. Vecinul de pat al lui Kurt Neurand privise febril 
în toate părțile, iar acum, vizibil angoasat, îi şopti în ro- 
mână: 

— Tovarase... ai uitat că limba oficială a țării noastre 
este rusa?! 

— De ce?! întrebă stupefiat omul înviat din comă. Unde 
naiba suntem? 

— Cum unde? În Iaşi. Ascultă... de cât timp eşti aici? 

— Nu ştiu... Ultimele amintiri le am de pe front, din 
toamnă... 

— Toamnă? se miră celălalt. Ce lună era, mai tii minte? 

— ... poate octombrie, şopti obosit Neurand. 

— Octombrie? E limpede, eşti aici de anul trecut! Acum 
e august, 24 august. 

“Dumnezeule!”, îşi spuse Neurand. “Sunt aici de 
aproape un an!” 

— Cum ai ajuns aici? 

— Frontul, răspunse Neurand. Războiul maghiaro-sâr- 
besc, luptele pentru cucerirea Timişoarei... Probabil că am 
fost rănit acolo... 

— Stai uşor, făcu celălalt. Nu mai înțeleg nimic. Anul 
trecut n-au fost niciun fel de lupte în Timi... 

Apoi înlemni. Îi picase fisa: omul acesta era în comă 
încă de pe vremea războiului dintre Regatul Serbiei şi 
Vengriia... adică de acum şapte ani! 

— Nu ştiu dacă ar trebui să-ți spun, oftă vecinul lui 
Neurand, dar luptele de care zici dumneata au avut loc 
în 1914! 

— Glumesti, spuse ametit Neurand. “Asta-i imbecil. 
Habar n-are pe ce lume trăieşte!” Ascultă, zise el cu glas 
tare. În 1914 nu era născut nici tata. Eu vorbesc de războ- 
iul din 1997... 

Celălalt îl privi şi mai cruciş. 

— Omule, tu ai idee în ce an suntem? 

— Cred că... 1998, nu? 

— Nici gând! Probabil ai visat, cât ai stat în comă. Sun- 
tem în... azi este 24 august 1921! 

De data aceasta, Kurt Neurand rămase pe gânduri 
aproape cinci minute. Înnebunise? Nu, din moment ce îşi 
putea pune întrebarea aceasta. Deşi, după visele — sau 
ce-or fi fost — din timpul comei... Dar, mă rog, la visele 
respective se va gândi mai târziu. De fapt, ce ştia sigur? 
Ştia că fusese rănit — deşi nu-şi amintea şi împrejurările — 
pe front, în toamna lui 1997. Român de origine germană, 
născut în Transilvania, în oraşul Ferdinand (fost Oţelul 
Roşu), actor de teatru deosebit de talentat şi apreciat, cu 
premii la festivaluri europene, suferise crunt la smulgerea 
Transilvaniei de către Ungaria, în 1996, şi abandonase 

teatrul in favoarea Rezistentei. Luptau in munti impo- 
triva stăpânirii şi militau contra escaladării conflictului 
între ungurii şi românii transilvăneni. 

Apoi izbucnise conflictul dintre Regatul Serbiei — care 
avea nostalgia Iugoslaviei recent dispărute — şi Ungaria 
recomunistă, iar grupul de partizani lupta - paradoxal — 
alături de armata maghiară, împotriva celei sârbe, care 
voia să ocupe teritoriul cucerit de maghiari de la romani! 
O nebunie întreagă, în care nu mai ştiai cine ţi-e prieten 
şi cine ţi-e duşman... Apoi fusese rănit. 

— Spune-mi, te rog, întrebă Neurand, e cumva Româ- 
nia invadată de ruşi? lar “restabilesc puterea popu- 
lară”?... 

— Nu! exclamă celălalt categoric. A intrat de bunăvoie 
în URSS, în anul 1917. Şi nu ştiu dacă ţi-ai dat seama, dar 
dumneata zaci aici nu din octombrie anul trecut, ci din 
octombrie de acum 7 ani! 

— Sapte ani în comă?!... Cum să stau şapte ani în coma?... 
Şi apoi, iti spun, sunt născut în 1962! 

— Exclus! Mai sunt zeci de ani până atunci. Suntem în 
1921, în Republica Sovietică Socialistă Ruminiia! Acum 
taci, vine cineva. Daca tii la viata dumitale, nu vorbi ro- 
mâneşte. Şi... n-ai discutat nimic cu mine! 

Ajunşi la patul lui Neurand, Evghenia Stepanova şi dr. 
Balanev îl priviră emotionati şi interesați pe omul care în- 
vinsese moartea şi, la numai câteva minute după trezire, 
era în stare să vorbească — cum tocmai fuseseră informați 
de către o asistentă. 

— Herr Neurand, i se adresă medicul într-o germană 
aproximativă, mă auziti? Clipiti o dată, dacă mă auziti! 

— Vă aud, şopti stins pacientul scheletic, spre stupe- 
factia celor doi, care se antrenară într-un pasionat dialog 
pe teme medicale, în limba rusă, pe care Neurand îl între- 
rupse la un moment dat. 

— Doctore, ce se întâmplă? În ce an suntem? 1921, 1997 
sau 2004?... 

— De ce intrebati?... Ati vorbit cu cineva? 

— Am auzit că zac aici de şapte ani... lar ultimele amin- 
tiri le am din 1997... 

Medicul şi asistenta se priviră, apoi se retraseră câteva 
clipe, vorbind în şoaptă. 

— Evghenia, stai aici şi dă-i domnului Neurand toate 
lămuririle necesare, ca să nu spună, fără să ştie, ceva inter- 
zis. Eu mă duc să-l tin ocupat pe dr. Zaitev. Nimeni nu 
trebuie să afle că pacientul nostru preferat este conştient. 
E ca şi picat din Lună... iar lumea noastră ucide oamenii 
picati din Lună, deveni brusc patetic dr. Balanev şi ieşi. 
Asistenta se întoarse la Neurand şi îi înconjură patul cu 
o perdea circulară din material plastic, pentru a fi feriti 
de ceilalți. 

— Ar fi multe de spus, dar nu vreau să vă obosesc prea 
tare, începu asistenta într-o limbă de mult uitată. 

— Deci vorbiti romana?! 

— Sigur că da. Sunt româncă. În acte mă numesc Ev- 
ghenia Stepanova, însă în realitate mă cheamă Eugenia 
Ştefănescu. 

— lar mie spune-mi, te rog, Kurt. Şi, mai ales, spune-mi 
ce naiba se întâmplă aici! Ne-au cucerit ruşii?! 

— Da, oftă fata. Ne-au invadat în o mie nouă sute gap... 
pardon, în anul 2000. 

— Nu mai înțeleg nimic! În ce an suntem, pentru nu- 
mele lui Dumnezeu?! 

— În mod normal, în 2004. Oficial, in 1921. Stai să te lă- 
muresc... Când ai fost rănit, în 1997, Transilvania era deja 
a Vengriiei... a Ungariei. Conflictul început în 1991 în 
fosta lugoslavie se întinsese, ajungând după şase ani să 
antreneze şi Rusia, Ucraina, Albania, Grecia şi alții... Şi 
atunci a intervenit “jandarmul”... 

— SUA?! 

— Ah, nu... Germania! A acţionat mână-n mână cu 
NATO şi UE, dar, odată ajunsă aici, a schimbat tonul. 
Practic, se născuse al IV-lea Reich! Mai puternic, mult mai 
civilizat, infinit mai democratic, aducător de pace (în 
scurt timp, aproape toate conflictele din zonă au încetat) 
-dar Reich. Cu furie — deşi fără violenţă — au germanizat 
totul: limba oficială, denumirile geografice, cultura, totul. 
Au luptat împotriva diferențelor etnice, germanizând 
două treimi din continent sub masca “unirii pentru pace”. 
Devenise clar că populaţia acestor tari urma să fie o mana 
de lucru ieftină şi docilă, uşor de momit cu televizoare 
color şi mâncare, o populaţie care avea să producă şi să 
cheltuiască mult — adică ideală. 

După cum era şi firesc, Rusia s-a supărat, iar colegii 
din NATO şi UE s-au simțit traşi pe sfoară. Situaţia s-a 

deteriorat din nou şi, în anul 2000, a căzut ca un trăsnet 
puciul militar de la Moscova, în urma căruia puterea a 
căzut în mâna comuniştilor celor mai feroci şi mai duri, 
care au reproclamat URSS ~ la nici un deceniu dupa de- 
montarea sa de către Gorbaciov, care, de altfel, a şi fost 
executat — şi au stabilit, efectiv, modificarea calendarului 
firesc, anul 2000, al noii “revoluţii populare”, devenind 
anul 1917, anul fostei revoluții comuniste, cea care — după 
cum susțin ei — începuse bine, dar se sfârşise prost, şi că- 
reia i s-a dat astfel o nouă şansă. Prin şantaj nuclear au 
recucerit vaste teritorii pierdute din 1991 încoace, iar pe 
nemți i-au silit să le cedeze Ungaria, Bulgaria şi România 
- şi dacă tot îşi intraseră-n mână — şi Grecia. 

— Şi România? 

— Biata de ea, oftă fata. Transilvania este, încă, parte a 
Republicii Sovietice Socialiste Ungare, iar acum un an şi 
jumătate un atentat terorist la Kozlodui a provocat dis- 
trugerea centralei şi pustiirea sudului României, până la 
Carpaţi. Bucureştiul este un oraş complet pustiu, aparent 
intact, dar înecat într-un nor radioactiv otrăvitor... 

— Dumnezeule, simt că-mi pierd minţile, şopti Neu- 
rand. Nu ştiu ce să mai cred... 

— Te înțeleg, spuse cald asistenta şi-şi aşeză mâna de- 
licată peste braţul lui scheletic. E şocant să afli că... 

— Nu, nu-i vorba despre asta, o întrerupse el. E alt- 
ceva... ceva incredibil. Nu m-aş mira să mă iei drept ne- 
bun... E vorba de nişte viziuni pe care le-am avut în 
timpul comei; şi nu, nu doar nişte simple vise; ceva mai 
mult decât atât... 

Neurand făcu o pauză lungă, de câteva minute, pana 
când fata se temu că efortul de a vorbi l-a epuizat şi a 
adormit la loc sau a leşinat. Când să-l atingă, el începu să 
povestească, cu glas tremurat şi cu ochii închişi. 

— ..Erau imagini dintr-o încăpere întunecată, miste- 
rioasă. Asezati pe fotolii, cinci oameni, care îmi vorbeau 
ca şi cum m-aş fi aflat acolo, în fata lor. Pe cel mai bătrân 
dintre ei îl chema Nicolae. M-au prevenit să nu mă sperii 
de ceea ce mi se întâmplă, deoarece îmi vor binele. Mi-au 
dezvăluit că sunt grav rănit, că zac în comă pe un pat de 
spital, iar ei, oameni din viitor, încearcă să mă țină în viata 
cu ajutorul telepatiei. Mintile lor sondau permanent Fon- 
dul — din câte am înţeles, acest termen desemnează tota- 
litatea mintilor umane, un fel de imens rezervor psihic, 
întregul din care inconştientul colectiv al lui Jung este 
doar o parte; un fel de spirit comun la care suntem abo- 
nati cu toții, fără să ne dăm seama. Ei au accesat însă acest 
fond prin telepatie. Mi-au mai spus că timpul ne afec- 
tează doar ca persoane fizice, dar că Fondul se află în afara 
timpului şi de aceea minți umane din perioade diferite 
ale istoriei pot intra în legătură telepatică prin centrala 
atemporală care este Fondul. Din motive care îmi sunt 
încă necunoscute, ei au nevoie de cât mai multe minţi din 
trecutul lor capabile să comunice telepatic, şi cum în zilele 
noastre oamenii cu astfel de însuşiri sunt rari, încearcă să 
profite de absolut orice ocazie — chiar şi de un pacient în 
comă. Şi, fii atentă, urmează bomba, lucrul care m-a făcut 
să mă îndoiesc de propria-mi integritate mintală: ei, cei 

din viitor, au cu toţii harul telepatiei şi trăiesc într-o Româ- 
nie liberă, întreagă, ai cărei locuitori posedă puteri magi- 
ce, care-i fac invincibili! 

Eugenia încercă să se uite la el cât mai putin neincreza- 
toare cu putință. Neurand ştia că va avea de-a face cu ast- 
fel de reacţii, şi chiar mai rele, dar trebuia să lupte. Aşa 
era corect — cei din viitor îl salvaseră, redându-i cunoş- 
tinta, acționând asupra biocâmpului său pentru a-l întări 
fizic măcar cât să poată vorbi; în schimb, îi ceruseră şi ei 
ceva. 

— Ştiu că presupui că am luat-o razna sau că am avut 
un vis oarecare în timp ce mă aflam în comă; dar simt că 
nu e atât de simplu, Eugenia. Ascultă-mă în continuare, 
te rog. Cei cinci mi-au făcut demonstrații ale harurilor cu 
care au fost înzestrați. Pot mişca obiectele numai prin 
forța gândului şi, tratându-şi propriile corpuri ca pe nişte 
obiecte, au ajuns la levitatie. Receptioneaza emisiunile 
radio şi TV direct mintal, sunt imuni la radiații, simt vi- 
bratii pe care noi nici nu le bănuim, sesizează emisia în 
infraroşu a corpurilor calde, văd în întuneric, hipnoza 
este un fleac, îşi îmbunătățesc singuri sistemul imunitar 
reuşind să învingă cancerul sau SIDA, durata media de 
viata a crescut uluitor, îşi vindecă singuri fracturile, pre- 
văd viitorul... Şi multe altele. Şi, pe deasupra, România 
era întreagă, cu toată Bucovina, Basarabia, Herta, Tran- 
silvania, iar ei îmi transmiteau din Bucureşti, care deci va 
fi repopulat... Era minunat să vezi că stranepotii vor avea 
puterile unor zei, când ştiam câtă mizerie şi suferință am 
lăsat în urmă! 

— Este nemaipomenit ce-mi spui, Kurt. $i, sincer, sunt 
convinsă că ai... să-i zicem, visat tot ceea ce imi spui. Dar 
nu crezi că poate fi un simplu vis, o reacție de apărare a 
unui subconştient chinuit? Cum interpretezi ceea ce ai 
visat? 

— Dar tu cum interpretezi că am stat şapte ani în comă 
şi că imediat după trezire vorbesc lejer şi gândesc lim- 
pede? 

— Tot ce-mi spui mă ameteste, recunoscu Eugenia. 
Dumnezeule, ce fericiţi ar fi oamenii să te audă vorbind! 
Din păcate, însă, dacă ai spune aşa ceva în public, ai fi 
arestat şi executat pe loc. 

— N-ar fi prima dată când mor, încercă Neurand o 
glumă. Am mai patit-o o dată şi iată că nu m-a ţinut prea 
mult... Ce nu înțeleg este partea mea de convenţie. Ei 
m-au ajutat să ies din comă, iar eu trebuie să le transmit 
date — cât mai multe date, din toate domeniile. Tehnică, 
biologie, religie, informatică, arhitectură, literatură, isto- 
rie, orice. Au o foame cruntă de informație, pe care eu tre- 
buie s-o citesc, iar ei s-o receptioneze telepatic. Dar de ce 
le trebuie, dacă fiecare poate fi propriul său automobil, 
computer sau buldozer?! Aici se ascunde ceva ce mă neli- 
nisteste. Aaa, şi încă ceva. Stranepotii noştri, cei din visul 
meu, mi-au dat un fel de “adeverinţă” că lucrurile pe care 
mi le spun sunt adevărate. Doctorul acela scund şi blond, 
zic ei, va fi... va fi omorât de japonezi. 

— Zaitev, omorât de japonezi?! râse fata. Asta-i chiar 
absurd. Japonia este complet izolată de restul lumii; există 

un embargou total asupra ei. Ajunseseră să spargă toate 
piețele de pe glob — aveau de toate, multe, bune şi ieftine, 
mult superioare restului lumii. Aşa că restul lumii a trans- 
format Japonia într-un ghetou de lux... Şi nu văd cum ar 
putea ajunge vreun japonez aici. 

— Cu toate astea, eu încă mai cred că am primit un 
mesaj de la stranepotii noştri, se incapatana Neurand. Şi, 
indiferent dacă ei îmi ascund ceva sau nu, eu trebuie să-mi 
respect partea de înțelegere. De cum o să fiu în stare să 
mă ridic de-aici, mă duc direct în prima bibliotecă publică 
şi le transmit totul! 

— S-o crezi tu, oftă Eugenia surâzând trist. Sau poate 
ştii rusa?! 

— Rusa?! 

— Nu mai există cărţi, ziare, tipărituri de orice fel, în 
română sau în alfabetul latin. Totul e scris în rusă, cu carac- 
tere chirilice, de la bilete de autobuz la abecedare. 

— Vrei să spui că toată lumea ştie rusa?! 

— Toată lumea ştie rusa, incuviinta fata, cu un aer sum- 
bru. Se studiază încă de la grădiniță, pentru adulți există 
cursuri gratuite şi obligatorii, iar mass-media, abilă, mas- 
chează cursuri intensive de rusă prin concursuri, filme şi 
emisiuni, de altfel, atractive. Cred că la ora actuală cel 
putin o treime din populaţie este deja mancurtizata prin 
mass-media, iar ceilalți nu stau nici ei cu mult mai bine. 
Şi, în definitiv, e şi normal; gândeşte-te prin câte au trecut 
românii numai în ultima jumătate de secol: după 45 de 
ani de comunism şi izolare, dintr-o dată o revoluţie sân- 


81 


NUCLEARTH Ovidiu Vitan 


geroasa $i apoi opt ani de capitalism facut de comunisti, 
precum şi invazia modului de viaţă american adus însă 
de arabi şi turci; după aceea patru ani de germanizare 
severă şi, brusc, o altă schimbare năucitoare: tăvălugul 
sovietizant. Cred şi eu că oamenii sunt complet dezorien- 
taţi. Spune-i oricui pe stradă că suntem în 2004, nu in 
1921, şi va fi sincer mirat! 

— Fantastic, exclamă Neurand. Prezentul este tragic şi 
sumbru; viitorul, paradisiac. De ce? Oare ce va determina 
schimbarea asta miraculoasă?! 

Se priviră infiorati, conştienţi că urma să se întâmple 
ceva extraordinar, care va schimba complet fata lumii în 
bine. Dar ce putea fi atât de puternic — în afară, poate, de 
a doua venire a lui lisus? 

— Orice român ar fi fericit să te asculte, spuse gândi- 
toare Eugenia. Te-ar privi ca pe un Mesia. Dar e şi foarte 
periculos! Fanaticii cărora URSS-ul le-a dat gratis televi- 
zoare color şi maşini te-ar denunța fără să clipească... 

— Vrei să spui că... tu m-ai ajuta? întrebă Neurand, care 
prinsese din zbor aluzia. Ţi-ai risca libertatea sau viata 
pentru asta? 

— Bineînţeles, răspunse fata cu seriozitate, dar ca şi 
cum ar fi răspuns la întrebarea cât fac doi şi cu doi. De 
fapt, chiar mă întrebam pe cine am putea conta, cine e 
român-român pe-aici... Unul ar fi, din start, Balanev... 

— Medicul? 

— Vasile Bălan, confirmă fata. Este exact omul care ne 
trebuie. Are familie, ştiu, dar sunt convinsă că ne va ajuta. 

— Ar mai fi şi pacientul din dreapta mea, adauga Neu- 
rand dupa o scurtă ezitare. Mi-a vorbit în română. 

— Deci e român? Probabil că-l cheama Mitroi; în acte 
este Mitroşkin. De asemenea, mai cunosc un redactor de 
la un post TV pirat care... 

Deodată, Evghenia fu întreruptă de o bufnitură şi de 
un zgomot puternic de sticlă spartă, în salonul de alături. 
În acelaşi timp, lumina se stinse, pâlpâi câteva clipe, apoi 
se aprinse din nou, odată cu tipetele unor asistente. Fata 
se ridică speriată şi ieşi în fugă din mica rezervă impro- 
vizată pentru Kurt Neurand. Din cauza perdelei, acesta 
nu putea vedea ce se întâmplă, dar auzi exclamatii de 
stupoare şi un plânset de femeie. Nu pricepea nici ce se 
vorbea, deoarece toți discutau în rusă. 

Când Evghenia apăru din nou, era albă la fata. Se aşeză 
pe scaun. 

— Kurt... mă tem că previziunile tale... sau cel putin aia 
cu dr. Zaitev... tare mi-e teamă că nu sunt... mă rog... reale! 
Zaitev nu va mai putea fi ucis de japonezi, pentru că toc- 
mai a murit! 

— Poftim?! 

— Îngrozitor, suspină fata. Am văzut oameni care au 
murit împuşcaţi, tăiați, iradiati... dar aşa o moarte stupida 
n-am mai văzut! 

— Asta înseamnă că... nu aveau dreptate?... şopti Neu- 
rand. Să fi fost doar o iluzie, un vis?... 

Evghenia, cu lacrimi în ochi, îşi tinea capul în palme, 
fără să mai spună nimic. 

— Dar ce a patit Zaitev?... întrebă Kurt. 

— S-a curentat încercând să repare un cablu la un elec- 
trocardiograf. Nu e prima dată când umblă la aparate... 
Cine naiba l-o fi pus?! Doar ştia ca... 

— Numai putin, o întrerupse Neurand emoționat si 
febril, ca şi cum ar fi avut o revelaţie, uitându-se către 
aparatul de lângă patul său. Cardiograful la care a umblat 
Zaitev era ca al meu? 

— Eegheul? Sigur! Sunt toate la fel... 

Asistenta se interupse brusc şi simți că o trec fiori reci 
de groază. 

— ...Nippon Elektro, completă Neurand. 


Plecând împreună din clădirea spitalului, la ieşirea din 
tură, Evghenia îi reproduse lui Balanev conversaţia avută 
cu Neurand. 

— Ce ziceti de toată povestea asta? îl chestionă ea la 
sfârşit. Pe mine, vă mărturisesc, m-a dat peste cap... 

— Nu e nimic ieşit din comun, paranormal, suprana- 
tural sau de neexplicat ştiinţific ca un pacient revenit din 
comă să relateze diverse viziuni, pe care el le socoteşte 
reale, spuse Balanev, prudent ca întotdeauna. 

— Dar atunci de Zaitev ce mai ziceti?! 

— Nici clarviziunile nu sunt ceva de neacceptat. Poate 
ca Neurand are harul acesta şi a presimtit că Zaitev va 
muri curentat de un aparat japonez. Nu vad nimic senza- 
tional aici. 

Ascultand explicatiile plauzibile ale medicului, Evghe- 
nia se simţi parcă putin dezamăgită. Dacă, într-adevăr, 
viitorul incredibil prezis de Neurand era doar iluzia unui 
om bolnav?! Gândul acesta îi dădu fiori — pentru că îi ră- 
pea speranța. 

— Domnule doctor Bălan, izbucni deodată asistenta, 
furioasă mai mult pe propria-i îndoială decât pe retinerile 
medicului. E mai puţin important dacă noi credem sau 
nu că Neurand chiar a dialogat telepatic, şi pe deasupra 
în timp, cu stranepotii noştri care vor fi nişte supraoa- 
meni invincibili! Ceea ce contează este dacă veţi dori să 
imprastiati vestea şi altora! De unde ştim că eliberarea 
Rumîniiei nu va porni chiar de la noi trei? 

Se opriră, privindu-se. Doctorul se zbătea între teama 
pentru prezentul copiilor săi şi grija fata de viitorul aces- 
tora. 

— Haideţi, domnule doctor! Haideţi să încercăm mă- 
car. În felul ăsta eu îmi voi răscumpăra păcatul de a-l fi 
judecat greşit pe Neurand, iar dumneavoastră îmi veţi 
dovedi că nu sunteți laş. 

Porniră mai departe, păşind gânditori. După o vreme, 
Balanev trase aer în piept şi o întrebă: 

— Te-ai gândit la ceva anume? 

— Da. În trenul care ne evacua din Buharest, după 
atentatul de la Kozlodui, in dementa aceea, am cunoscut 
un redactor de la un post de televiziune pirat, din acelea 
mobile care, când pot, transmit emisiuni antisovietice. 
Omul mi-a luat un interviu şi mi-a explicat un complicat 

sistem de a lua legatura cu el, in caz ca ag avea ceva inte- 
resant de relatat. As putea vorbi cu el... 

— Poate că e o nebunie ce fac, oftă Balanev, dar... caută-l 
şi invită-l la spital într-un weekend, când voi fi eu de ser- 
viciu. În altă ordine de idei, cine mai ştie de Neurand, în 
afară de noi doi? 

— Kaghebistul spitalului, cel puţin ăsta oficial, nu ştie; 
Zaitev probabil aflase, dar nu a mai apucat să-i spună. 
Raisa, asistenta care ne-a anunţat că s-a trezit, a plecat di- 
rect în concediu la sfârşitul turei. I-am spus să tina secretă 
întâmplarea, dacă nu vrea să fie interogată de KGB şi 
să-şi mai piardă şi concediul; sper c-am speriat-o bine. 
Măcar chestia cu concediul! Pentru oricine altcineva decât 
pentru noi, Kurt îşi induce o stare cataleptică asemănă- 
toare cu coma. Ah, şi mai ştie cineva, tot un român. Veci- 
nul său de salon, Mitruskin... 

- Mitruşkin! exclamă dr. Balanev, oprindu-se brusc. 
Dar ăsta e militian! 

Au urmat săptămâni febrile. Mitruşkin ieşi din spital 
chiar a doua zi, iar medicul şi asistenta erau ingroziti — 
pentru ei înşişi, dar şi pentru ce ar fi pierdut românii dacă 
Neurand nu apuca să le vorbească despre viitorul lor mi- 
nunat. “Să sperăm că Mitruşkin e mai mult român decât 
militian”, spunea Evghenia. “S-o crezi tu”, i-o întorcea 
Balanev. “A şi uitat că l-am salvat de la moarte!” Timp de 
o lună nu se întâmplă nimic, deşi se simțeau spionati în 
permanenţă. Veni şi redactorul de la postul TV pirat 
Ochiul Dreptăţii, înregistră pe video vreo două ore de 


86 


NUCLEARTH Ovidiu Vitan 


convorbiri cu profetul anchilozat, ajunse cu bine la postul 
sau aflat intr-un avion, difuza caseta, care produse valva, 
dar nici urmă de descindere brutală a KGB-ului. Probabil 
sovieticii erau curioşi să vadă dacă Neurand chiar avea 
capacități paranormale, după cum presupunea Evghenia. 
Şi ea şi dr. Balanev îi aduceau lui Kurt, pe furiş, manuale, 
albume, romane sau tratate din diverse domenii, pe care 
Neurand le transmitea stranepotilor. Când nu-i puteau 
aduce cărți, medicul, pur şi simplu, îi vorbea, împărtă- 
şindu-i cunoştinţele sale în materie de medicină şi chimie. 

În fiecare noapte, grupuri de oameni veneau pe furiş 
la spital şi se rugau sub zidurile acestuia, invocând căl- 
dura şi energia omului țintuit pe patul de la reanimare. 
Credința oamenilor era alimentată şi de faptul că Neu- 
rand făcea mici profeții care se adevereau întocmai, iar 
de câteva ori persoane bolnave care se rugaseră sub fe- 
reastra salonului în care se afla Sfântul — cum îl denumi- 
seră — susțineau că plecaseră acasă vindecate, ceea ce 
sporea interesul oamenilor pentru enigmaticul profet, 
care-i învăţa că în curând vor fi liberi şi puternici. Până şi 
dr. Balanev începuse să creadă necondiţionat că Neurand 
nu avusese un simplu vis, ci undeva în viitor există cineva 
care — într-un mod pe care refuza să şi-l explice — se află 
în legătură cu cel mai vechi pacient al spitalului. Şi, tot 
mai acaparat de enigma evenimentului care urma să 
întoarcă radical situația omenirii, îl ruga mereu pe Kurt 
să afle de la interlocutorii săi din viitor despre ce era 
vorba. 

— Încă nu vor să-mi spună, suna invariabil răspunsul 
lui Neurand. Sustin ba că e greu de explicat în două cu- 
vinte, ba că nu suntem încă pregătiți să înțelegem. Dar ce 
n-aş da să mă aflu şi eu acolo, în paradisul acela din 
viitor! 


..Anul 2078. Ioan conducea masiva autoblindată pe 
drumul îngust practicat între mormanele de moloz. Era 
aproape întuneric, dar farurile puternice ale autovehicu- 
lului luminau drumul ca-n palmă. Siluetele fantomatice 
ale resturilor de clădiri, ale tramvaielor proiectate sute de 
metri prin aer de suflul exploziei atomice şi înfipte în 
fațadele blocurilor care mai rămăseseră în picioare, stâlpii 
de beton franti şi atârnând de pe grămezile de dărâmă- 
turi, epavele maşinilor carbonizate, toate acestea se pro- 
filau sinistru în dreapta şi-n stânga drumului dintre 
ruine. Ajuns lângă ceea ce tinea minte că fusese odată 
hotelul Intercontinental, loan cobori şi se opri în faţa unei 
uşi metalice, un acces în subsolul hotelului înfipt în 
pământ de puterea deflagratiei. Deschise uşa şi pasi în 
gol. 

Sub el se căsca un hău întunecat, de câteva zeci de 
metri adâncime, în care loan, cu toată vârsta sa înaintată, 
începu să coboare uşor, controlându-şi puterea de levi- 
tatie. O siluetă firavă, încotoşmănită în costumul antira- 
diatii şi cu masca de gaze pe chip, plutind către fundul 

putului. De câte ori venea aici pentru a se întâlni cu 
colegii săi, îl încerca un sentiment de furie mută privind 
imensul câmp de ruine bătut de vânturi şi praf radioactiv, 
murdărit de ploile zilnice de cenuşă, ţinut în beznă de 
norii groşi, grei şi otrăvitori, care nu se mai destrămaseră 
complet de zeci şi zeci de ani, de la cel de al treilea război 
mondial... Şi aşa era tot Pământul! loan nu se consolase 
niciodată cu situaţia, ba, dimpotrivă, revolta şi disperarea 
sa creşteau. O civilizaţie genială, sensibilă, valoroasă, în 
care intraseră morbii crimei şi ai lăcomiei, distrugând-o. 
Ioan îşi aducea aminte înfiorătoarele momente ale cata- 
clismului care schimbase brutal evoluția omenirii. Avu- 
sese loc în ultima zi a anului 2004. loan, pe atunci tânăr, 
se afla în metrou, în drum spre casă. Criza mondială iz- 
bucnise de câteva zile, odată cu distrugerea Tel Avivului 
de către arabi şi cu invadarea Finlandei, Norvegiei şi a 
Poloniei de către Armata Roşie sovietică. Pe deasupra, un 
submarin atomic rusesc dispăruse în mod suspect în Tri- 
unghiul Bermudelor, iar Washingtonul fusese somat 
să-şi recunoască amestecul în această afacere. Şi deşi se 
sperase în victoria rațiunii, fără niciun anunț prealabil 
conflictul final izbucnise, dementa distrugerii punând 
stăpânire pe tot globul. Trenul în care era loan se oprise 
neobişnuit de mult într-o staţie în care tocmai intrase. 
Pasagerii fuseseră calmi la început, însă când flashuri or- 
bitoare le răniră ochii, solul începu să vibreze tot mai vio- 
lent şi se auziră bubuituri înfundate, dar tot mai puter- 
nice, intelesera tragicul adevăr şi intrară în panică. Trenul 

porni exact în clipa in care un torent de foc, dărâmături 
şi masini contorsionate răbufnea în stație dinspre exte- 
rior; prinse viteză afundându-se în tunelul care se zbătea 
în toate direcţiile, iar bucăţi de beton şi pământ cădeau 
pe acoperişul vagoanelor şi spulberau geamurile... Urmă 
un şoc şi mai violent, iar loan zbură prin vagon, în beznă 
şi haos. Intraseră cu toată viteza într-un alt tren, deraiat. 
Răsunau urlete acoperite la intervale neregulate de detu- 
năturile ce veneau de afară, totul pe fondul unui val de 
căldură înăbuşitor. Atunci avusese primele senzaţii ciu- 
date; auzea mii şi mii de glasuri, ca şi cum s-ar fi aflat pe 
o câmpie plină de oameni înspăimântați. Simtea arsuri şi 
lovituri, auzea blesteme şi rugăciuni, îi apăreau in fata 
ochilor imagini de coşmar, zgârie-nori dispărând în bul- 
gări de foc şi poduri uriaşe smulse din pământ şi zburând 
dezmembrate peste oraşe în flăcări... 

Viziunile încetară şi cineva îl ajută să iasă de sub cada- 
vre. loan era ud de transpiratie, lovit peste tot, avea sânge 
pe fata şi dureri în tot corpul, dar măcar era în viata. 
Aerul, fierbinte şi sufocant, aproape că nu mai putea fi 
respirat. Toţi supraviețuitorii se adunară într-o porțiune 
mai putin afectată a trenului. În timp ce încerca să ajute 
un rănit, auzi, uimit, un radio: “...guvernului au decretat 
starea de urgenţă. Se pare că oraşele țării au fost distruse 
în proporţie de cel putin 80 la suta...”, apoi o mulțime de 
texte asemănătoare, în alte limbi; nu reuşi însă să locali- 
zeze aparatul şi, mai ales, să înțeleagă cum putea func- 
tiona sub pământ. 

Tunelul se dovedi a fi surpat in ambele parti, facandu-i 
prizonierii unei porțiuni de câteva sute de metri, dar sal- 
vându-i de la o moarte sigură în cuptorul radioactiv de 
afară. Şirul surprizelor lui loan continuă nu după mult 
timp. Fără să fie sigur dacă, de fapt, nu murise şi se afla 
pe lumea cealaltă, reuşi să scoată toate cioburile înfipte 
în fata unui bărbat, dar fără să le atingă, numai uitându-se 
la ele, apoi ridică un bolovan de câteva sute de kilograme, 
de asemenea, fără contact fizic... şi fără să ştie exact cum. 
În curând, supravietuitorii realizară că pot comunica te- 
lepatic, au darul telekineziei, al vindecării, al levitatiei... 
Erau haruri minunate, dar în condiţiile date îi umplură 
de spaimă. Ce se întâmpla cu ei?... 

Au fost salvaţi de un comando militar, care îi trans- 
portă, prin tunel, într-un adăpost antiatomic. Anii tre- 
cură; civilizația umană nu mai exista. Ioan intelesese deja 
că viziunile avute după exploziile nucleare fuseseră tele- 
patice, iar radioul din vagon fusese chiar creierul său, 
care captase şi decodificase emisiunile unor posturi încă 
neatinse. 

Dar de ce? Erau efectele nebănuite ale unei arme psiho- 
tronice ultrasecrete? Nimeni nu ştia. Cert este că pruncii 
născuţi după război moşteneau aceste capacităţi extraor- 
dinare, ba chiar păreau şi mai înzestrați: erau complet 
imuni la radiații, capabili să vindece orice boală şi să vadă 
în întuneric, se dezvoltau mult mai rapid, ca în poveşti... 
Şi, totuşi, care era motivul acestei minunate transformări 
sosite prea târziu? Odată cu trecerea anilor, apărură voci 

care sustineau ca lumea nu fusese victima unui razboi ab- 
surd, ci beneficiara unei euthanasii planetare, care anihi- 
lase tot raul din lume... 

Între timp, ajunse pe fundul putului şi porni pe cu- 
loarul care ducea către bunker; atmosfera viciată de afară 
era încă periculoasă pentru cei născuţi înainte de război. 
Păşind pe culoarul întunecat, loan era mai chinuit ca 
niciodată de enigma harurilor primite de supraviețuitorii 
dezastrului... 

„se pomeni în genunchi, privind stupefiat lumina 
aceea nefirească şi orbitoare ce invada culoarul, venind 
către el. Dar nu era lumină; era mai mult decât atât. Era 
o dezvelire a tuturor lucrurilor din jur, a culoarului, a 
bunkerului, a ruinei îngropate a hotelului, a oraşului dis- 
trus, a continentului care acum avea un alt relief, a Terrei 
întregi devastate de războiul atomic, devenită Terrato- 
mica, Nuclear Earth, Nuclearth... A lumii, a întregului 
univers, cu cele văzute şi cu cele nevăzute şi cu cele nici 
măcar bănuite... Şi când lumina scăldă totul în claritate şi 
înțelegere, Ioan îşi dădu seama că tot universul e în 
mintea sa, iar mintea sa este o particulă infimă a univer- 
sului, şi el e egal cu universul! Şi lumina îi vorbea, dar nu 
prin cuvinte, nu prin umbrele lucrurilor, ci prin lucrurile 
înseşi, pe care nu le vezi niciodată cu adevărat... 

..Apoi, peste numai câteva clipe, mergea din nou, năuc, 
spre uşa bunkerului. Străfulgerarea aceea uluitoare tre- 
cuse, dar îi răvăşise trupul şi mintea şi sufletul... deoarece 
acum avea răspunsul la enigma care-l obseda de 74 de 

ani încoace. Percepea gândurile şi cuvintele prietenilor 
săi, dincolo de zid: 

— ...0 experienţă tragică, spunea Nicolae. Tocmai pri- 
meam avid cunoştinţe dintr-un manual de fizică, pe care 
omul meu de legătură îl citea, iar eu i-l “sorbeam” în ace- 
laşi timp. Brusc, s-a întrerupt, apoi mintea sa a licărit câ- 
teva clipe şi am auzit gândul şi cuvintele lui: FUGI, 
EUGENIA!, după care am simţit o durere groaznică în 
cap şi legătura s-a întrer... 

— Mi-a vorbit Dumnezeu, spuse loan păşind transfi- 
gurat in cameră, şi toți tăcură, simțind un fior de-a lungul 
şirei spinării, indus reciproc şi reverberat la nesfârşit. 
Auziseră şi de alte cazuri în care oamenii puteau comu- 
nica direct cu Creatorul, dar nu puteau fi perfect siguri 
că era adevărat. Prieteni, rosti loan, Domnul mi-a vorbit 
chiar adineauri, pe culoar. A spus că ştie că ne simțim vi- 
novati pentru moartea celorlalți. Ştie şi că suntem curati 
şi pregătiţi să aflăm de ce am fost crutati. Ştie că suntem 
mici, neintelegatori şi grăbiţi, dar pe de altă parte inteli- 
genţi, născuţi să fim blânzi, iubitori şi dornici de cunoaş- 
tere. De aceea mi-a dezvăluit tâlcul întâmplărilor din 
ultimul secol. Ei bine... Fondul, cum îl numim noi, este 
inepuizabil, indestructibil, nepieritor, însă finit. Atunci 
când a fost creat, era destinat divizării sale în minţile unui 
număr limitat de oameni... 

— Cei 144.000 de aleşi din Apocalipsă? 

— Sau poate numai Adam şi Eva, cine ştie?... Cert e că 
omul s-a înmulțit infinit mai mult şi de aceea Fondul s-a 

“diluat” atat de mult incat a dat nastere la efecte secun- 
dare: rautate, lacomie, ura... Cu cat era mai diluat, cu atat 
omenirea trecea prin clipe mai grele. $i atunci a trebuit 
redus numărul utilizatorilor... Dacă stai să te gândeşti, 
după fiecare catastrofă, adică reducere a numărului de 
“abonaţi”, omenirea a făcut câte un salt important. De ex- 
emplu, epidemia de ciumă care a ucis un sfert din popu- 
laţia lumii, în secolul al XIV-lea, a fost urmată de Renas- 
tere; primele două războaie mondiale, cu aproape 100 de 
milioane de victime, au fost urmate de descoperirea 
tranzistorului, expedițiile pe Lună, Internet... Cu alte cu- 
vinte, “ne venea mintea la cap” — o expresie mai profundă 
decât am fi crezut! La sfârşitul secolului al XX-lea, reali- 
zările sclipitoare ale geniului uman, începând cu drep- 
turile omului şi terminând cu ajutorul decisiv dat de 
filosofie fizicii atomice la elaborarea Marii Teorii Unifi- 
cate, păreau să fi făcut din om o ființă evoluată şi su- 
perbă... Şi totuşi, nu! Nebunia uciderii, a războaielor 
religioase, a ştiinţei folosite pentru distrugerea planetei, 
a otrăvirii mediului, dovedea că saltul spre o treaptă 
superioară era încă departe. Şi atunci a fost nevoie de încă 
o diluare a Fondului! 

— Al treilea război... 

— Da, al treilea război mondial a fost potopul nostru! 
Intelegeti?! Ni s-au dat aceste puteri pentru a o lua pe 
drumul cel bun. Tineti minte cum vă veneau puterile ace- 
lea minunate chiar în timpul deflagraţiilor atomice? Sute 
de milioane de oameni dispăreau în clipele acelea. Nu- 

mărul de “abonaţi” la Fond scădea vertiginos, iar acesta 
intra întărit în receptoarele noastre, creierele, “hardul” 
minții noastre. Acum suntem ca patriarhii biblici: trăim 
sute de ani şi — poate cea mai importantă schimbare, ceva 
ce fusese refuzat civilizației industriale — iată, vorbim cu 
Creatorul, cu inefabilul... Fondul a fost reconcentrat în 
minţile noastre, ale celor care am fost crutati, pentru a o 
lua de la capăt pe drumul cel bun! Cu Fondul, acum pu- 
ternic pentru fiecare, de partea noastră, cu spaima de 
război în suflet şi cu cunoştinţele strămoşilor noştri, 
putem reface civilizația umană... şi poate de data asta o 
vom face, pentru prima dată, bună! 


Epilog 


Această scenă a avut loc la 74 de ani după ce Kurt Neu- 
rand, Evghenia Stepanova şi Vasili Balanev, acuzați de 
trădarea puterii neosovietice, au fost arestați şi executaţi 
pe loc în spitalul din Jasch; la 89 de ani după ce peste 
1.000 de oameni au fost asasinați în România, în văzul 
lumii, apoi au fost uitaţi, nerazbunati şi chiar batjocoriti... 
Şi lista poate continua mai departe, în trecut, cu Hitler, 
Stalin, Custer, Pizarro, Irod şi multi alții, şi înapoi la Hi- 
roshima şi Nagasaki... la Nuclearth. 

INMARMURESTI, ROMANIA. The little village of In- 
marmuresti, 400 km north of country's capital city Buda- 
pest, was the scene of an undead outbreak that lasted two 
days, leaving 13 people dead, 20 people undead and 5 
persons temporarily dead. A few dozen persons were in- 
jured, but since at least 7 of them were already dead 
when receiving the injury, the counting had to be stopped 
until the arrival of an expert from Bucharest. 

The outbreak happened Monday just before dusk with 
at least 3 village people (a soldier, an engineer and a po- 
liceman) attacking fellow villagers in the street in a biting 
spree. They managed to bite at least 10 people before by- 
standers' screams attracted the local law enforcement off- 
icers. 

The officers had to use firepower against the three in- 
fected persons, but with no result. Reports from the scene 
indicated the infected were immune to bullets. "They didn't 
have to dodge bullets", said one eyewitness. "Neo would 
have hated their guts. The infected pissed on cops’ bul- 
lets" [intraslatable Romanian expression], continued the 
witness. 

The fighting soon escalated as more people were bitten 
than the policemen could shoot down. When dark engul- 
fed the village, Inmarmuresti was under siege. There is 
no evidence of all the murders and attacks of that night, 
just isolated stories of people who survived. The wit- 
nesses are still in a state of shock after they lived unspeak- 
able terror moments. 

JEAN DUPONT (RED CROSS WORKER FROM 
FRANCE): I was there on a Red Cross mission. I was just 
watching the TV when I heard screams in the street. I 
didn’t understand quite well what they were saying. I 
only caught something like “fututz mortii matii de mortu 
‘reacu care esti”. But then this is a daily occurrence in this 
village so I didn’t bother to see what happened. Then the 
door opened and my zombified neighbour, nea Vasile, 
entered the room. He missed half his face, was covered 
in blood and made horrific sounds that reminded me of 
a mad dog. 

REPORTER: Did that scare the crap out of you, sir? 

JEAN DUPONT: Actually it didn't. Nea Vasile looks 
like that every Saturday night after drinking and fighting 
at the local bar. Anyway, I sensed something was not right 
when he attacked me and tried to bite my neck. I had to 
punch him down. Even until that moment, everything 
was still OK. He tries to bite my neck every Saturday 
night when he’s wasted and I have to punch him down. 
It’s just that this time he rose as if I hadn’t hit him, and at- 
tacked me again. So with regret I just had to stick a huge 

pencil (local folkloric art craft) through his head. They 
seem to go down permanently when you put huge pen- 
cils through their heads. 

In another incident, a man and his son arrived at home 
from the hills; previously he had prepared his son’s birth- 
day by gathering a number of relatives, with the intention 
to do the old “Surpriiiise” joke. But when they entered 
the room, the lights stayed off. When he put them on, he 
saw all the guests seemed to have some sort of Halloween 
masks on their face. “Nice touch, you creative old bitch!”, 
he thought as he tried to pull off his mother-in-law’s 
mask. Instead, he was left with her jaw in his hand. Con- 
sequently all the guests attacked them. They managed to 
escape in the yard. When one of the boy’s cousins tried 
to bite him, the boy pushed him and the cousin fell with 
his head over a rake’s teeth, dying instantly. "This hap- 
pened as I was unsuccessfully trying to fight my wife’s 
crazed mother, who was trying to bite off my hands”, 
said the boy’s father. “I remember screaming to my son: 
‘Damn, boy, you're good! Do grandma too!””. 

All night, the undead ruled the village. People were 
caught completely off guard, with zero expertise in the 
field. “I remember a neighbour who yielded a wooden 
stack. When Marghioala a lu Bashica, who had been in- 
fected, attacked him, the neighbour stuck the stack 
through her heart. Of course, it had no effect. Another 
neighbour yelled at him: “Not wooden, and not through 
the heart, you moron!’ Amazed, my neighbour said: ‘You 


98 


COUNTRY OF THE DEAD Ovidiu Vitan 


mean I have to put this in her...?!’ The next moment 
Marghioala bite him, and he shouted: ‘Why the hell are 
you eating my liver, bitch?!’ The other neighbour took an 
ax and gave it to him from the front of the railway sta- 
tion”, said one witness. 

REPORTER: But you don't have a railway station in 
your village! 

THE WITNESS: Well, my friend, this is another un- 
translatable Romanian expression! 

Calm was restored only after troops were brought into 
the village, at daybreak. They began shooting any person 
who had the symptoms of the infection: staggered walk, 
unintelligible sounds, blood on their clothes, attacking 
other people. This led to a controversy, as the gendarmes 
were accused they shot non-infected people too. “How 
the hell could we tell infected from the non-infected?! 
People in this village are always drunk and starting 
fights, so you really cant tell who's a zombie and who's 
an ordinary drunk!”, said one officer. 

Gendarms also said a team of 4 kids from the village 
distinguished themselves by killing a record number of 
undead. They are to be rewarded with medals later in the 
month. When interviewed, they said their secret was they 
were local champions in online video games like Counter- 
Strike and Half-Life. “My son used to steal money from 
me and go to the city to play his damn games”, said one 
of the kids’ parents. “I used to beat the crap out of him. I 
used to beat him up until water sounded in his head”. 

REPORTER: My God, did you really do that?! 

MOTHER: No, idiot, this is just another untranslatable 
Romanian expression!! Anyways, outcrapping beating 
days are over now. I'll buy him a computer myself! 

Twenty infected people were caught alive (so to speak) 
and sent to a laboratory where doctors would investigate 
the disease. The military also spread posters with typical 
zombie faces and mentioned: “Wanted dead or alive or 
undead”. 

In one effort to reconstruct the seriously damaged vil- 
lage, politician funny promised he would pay the dam- 
ages and educate the people by bringing deadometers (in 
order to detect any undead) and such educational movies 
as “Dawn of the Dead” at the local cinema. “People gotta 
be able to defend themselves against those cocksucking 
dead motherfuckers”, said the politician. As a counter- 
measure, ex-president Ion Iliescu declared that should he 
be re-elected as the head of the state, he promises he 
would not allow the dead to walk the streets in Romania 
again. “We are anchored in the synergy of the facts, you 
animals. We wont let you walk our streets, because we 
elude the meanders of the concrete!”, detailed Iliescu. 
President Traian Basescu’s reply was swift: “So what will 
he do, call the miners again to kick undead ass?! Ha-ha- 
ha!” 

Local press has already dubbed the whole incident 
“Zombiada”. 

Pentagon, Washington D.C., 1982 

Colonelul Morris T. Clayton isi lua adio de la promo- 
vare in clipa in care depuse discheta pe biroul generalului 
White. Acesta il privea sumbru, iar la intrebarea sa muta, 
colonelul răspunse cu inimă grea: 

— Da, domnule general. Au făcut-o. 

— Au și folosit-o? 

— Nu, dar, ca să spun așa, timpul lucrează în favoarea 
lor... 

După ce colonelul Clayton ieși teapan, generalul — ṣe- 
ful Departamentului de Cercetare Neconventionala al 
Pentagonului — se lăsă pe spate în fotoliu, închise ochii și 
oftă. Faptul că Uniunea Sovietică reușise să construiască 
o mașină de mers în timp făcea Pentagonul la fel de peri- 
culos ca și un raion de batiste. 

— Numai dracul ne mai scoate din situația asta, suspină ge- 
neralul. 


Istavovnet, RSFS Rusă, 1983 
In dimineaţa zilei de 30 martie, un seism ce dură câ- 
teva clipe zgudui micul sat, făcând să cadă tencuiala celor 

câteva căsuțe si ingrozind animalele. Bătrâna Ekaterina 
Kaliușina ieși speriată în curte, în aerul tare de afară, pri- 
vind încruntată peste câmpul incetosat, spre unitatea 
militară de la Dugoiarsk, și-și făcu trei cruci mari, după 
care blestemă: 

— Lua-v-ar dracu’ — Doamne, iartă-mă! — cu ‘sperimentele 
voastre! 


Dugoiarsk, RSFS Rusă, 12 octombrie 1984 

Uniforma nou-nouta îl incomoda pe căpitanul Vitali 
Maximovici Oseghin, primul călător în timp. Sau poate 
că nu voia să recunoască faptul că avea emoții. Oricum, 
isi luase o poziție degajată. Se afla în interiorul Bazei, o 
construcție metalică situată în centrul unui accelerator de 
particule numit, în mod profan, “mașina timpului”. Con- 
trar lecturilor sale din copilărie, nu aștepta saltul în trecut 
nici pe un fotoliu ultramodern, cu oarece senzori lipiti de 
craniu, nici într-o cabină strâmtă, scufundată într-o lu- 
mină misterioasă. Pur și simplu fuma, cocotat neglijent 
pe o ladă cu aparatură; mai erau zece secunde până la 
saltul în timp, iar memoria îi proiecta fragmente rapide 
dintr-un film nebunesc, dar real, a cărui acţiune începuse 
cu 17 ani de zile... 


ZECE... (1967) 

— Vitea, iar ești cu capul în nori! În loc să-ţi faci lecţiile, 
te tii de citit tâmpenii! 

— Da’, tatko... 

— Taci din gura, mucosule! Ia da cartea incoace. Aha, 
?Ktonb Beph, știam eu! 


„NOUĂ... (1969) 

— Oseghin şi Grigorov, ia poftiti voi la tabla! spunea 
Nataşa Sergheevna, profesoara de ştiinţele naturii. Ose- 
ghin, tu eşti cel mai slab elev pe care l-am avut vreodată. 
Cred că nu știi nici unde ţi-e capul! 

— Cred și eu, dacă are numai 2 la anatomie! sopti Osi- 
pov din prima bancă, iar ceilalți râseră cu poftă, căci știau 
prea bine câte parale fac cei doi colegi ai lor. 

— Liniște, impielitatilor! Oseghin, despre ce vorbeam 
adineauri?! 

Băiatul zâmbi încurcat, se uită la Sașa Grigorov, dar 
nici acesta n-avea habar; de-abia se abtineau să nu izbuc- 
nească în râs. Colegii lor se amuzau copios, bucuroși că 
mai au o clipă de respiro. 

— Păi ia să vă pui eu câte-un 2 la fiecare, să va-nvatati 
minte! 


„OPT... 

Deodată, Vitali se schimbă la fata. Privind spre clasă, 
o văzuse pe Irina Benova, febletea sa, șoptindu-i ceva la 
ureche lui Osipov, rivalul său! Amândoi râdeau și se 
uitau la el. Atunci Vitea se supără. Irina râde de el, nu? Și 
vorbeşte cu tocilarul de Osipov, nu? Iar el, Vitea, nu e 
decât un prost, nu? Ei bine, lasă, or să vadă ei cine-i Vitea 

Oseghin! Isi indrepta pieptul si zise tare, pe cand Natasa 
Sergheevna se pregatea sa treaca notele in catalog: 
— Ba eu știu, tovarășa profesoară. Intrebati-ma orice! 


„ȘAPTE... 

— Buuun... Dacă erai atent, atunci — zise profesoara cu 
un zâmbet răutăcios — spune-mi, te rog, de ce au dispărut 
dinozaurii?! 

Vitea se încruntă, nefiind prea sigur nici dacă respecti- 
vele lighioane existaseră vreodată. Copiii se hlizeau, chi- 
coteau, râdeau, curioși să audă perla colegului lor. Ei 
știau că era o întrebare la care nici știința încă nu era ca- 
pabilă să răspundă. Si, se pare, nici Vitea Oseghin. Copiii 
râdeau în hohote. Înciudat, Vitea o privi pe Irina, care 
râdea cu gura până la urechi... și jură răzbunare. 


„ȘASE... (1972) 

— Cât despre cel de-al cincilea elev care va intra în 
Komsomol... Ei bine... 

Toată clasa asculta încordată, privindu-i pe tovarășul 
secretar de partid al școlii și pe cei patru aleși care stăteau 
mândri în fata clasei; printre ei, și Irina... 

— Ei bine, numele său începe cu “O”! 

Toţi copiii se priviră, iar Sașa Grigorov îi dădu cu cotul 
vesnicului său coleg de clasă si zise destul de tare: 

— Oseghin! 

Ceilalţi chicotiră înăbușit, iar Vitea îi promise o bătaie 
bună prietenului său. 

— Vai de mine, cum Oseghin? Cu notele lui?! Nu, nu- 
mele lui e Osipov! 

Asta fu prea de tot pentru bietul Vitea, care, printre 
lacrimi, își privi rivalul pășind triumfător alături de 
Irina... 


„CINCI... (1974) 

— ...cat despre cibernetică, ea este femeia de stradă a 
capitalismului, o diversiune ordinară a imperialistilor! 
Noi, marele popor sovietic, nu acceptăm concepțiile re- 
trograde și reacționare ale societăţii de consum și comba- 
tem marele cancer care roade lumea capitalistă: religia, 
un instrument de subjugare a poporului! Religia a omorât 
în Evul Mediu! Noi trebuie să deprindem învățăturile 
marxist-leniniste şi să fim fii de nădejde ai marii URSS! 

— Oseghin, mă uimești! Ai răspuns cel mai bine din 
toată clasa şi-ţi voi da nota maxima. Tine-te, băiete, de 
învățământul politic si vei ajunge departe! 


„PATRU... (1979) 

— Prost, foarte prost! zise sobru tov. prof. univ. Aru- 
daitis. Nu mă aşteptam de la voi, studenți la biologie si, 
pe deasupra, komsomolisti, să obţineţi note așa proaste 
la paleontologie. Din grupa voastră de zece oameni au 
luat examenul doar doi, aceiași doi: Zinovieva şi, bine- 
înțeles, Vitea Oseghin... 

„TREI... (1981) 

— Tovarase general, vă rog să-mi permiteti să rapor- 
tez: am gasit un om pentru Misiunea Suprema. 

— Te ascult, Feodorov, spuse generalul Muratovski. 

— Un tânăr absolvent de paleontologie din Leningrad, 
cap de serie. Are o condiţie fizică perfectă, vârsta ideală, 
și este și motivat psihologic; un episod din școala gene- 
rală... 

— Politic corespunde? 

— Desigur. Dosarul său este ireprosabil, iar nivelul de 
pregătire politică ridicat. De altfel, este secretar la Kom- 
somol pe raion. După umila mea părere, omul ideal pen- 
tru a fi trimis înapoi in timp ca să... Scuzati-ma, pentru 
Misiunea Supremă. 

— Ai făcut o treabă bună, Feodorov. Supraveghează-l 
din umbră, 24 din 24, peste tot pe unde umblă. Când voi 
primi aprobarea de la Cabinetul nr. 1, te voi anunţa să-l 
aduci aici. 


«DOI... (iunie 1984) 

— Ehei, ce înseamnă puterea sovietică! făcu Oseghin 
visător si bine dispus. 

În contradicție cu el, generalul Muratovski, încruntat, 
privea afară pe geam. 

— Să faci așa o cheltuială, și financiară și energetică, 
numai pentru a elucida o problema stiintifica..., vorbea 
Oseghin , dar generalul se întoarse către el, întrerupându-l: 

— Dragul meu Vitea, trebuie să-ți spun ceva. Nu ti s-a 
dezvăluit până acum, în întregime, mobilul efortului 
acesta despre care vorbeşti tu. 

— Ce vreţi să spuneţi cu asta? Nu mă duc în Cretatic 
pentru a afla de ce au dispărut dinozaurii?! Nu pentru 
asta mă antrenați de trei ani? 

— Ai găsit numai o jumătate de adevăr, Vitea. Acum e 
momentul să afli şi cea de-a doua jumătate. Este vorba 
despre Misiunea Supremă. 


„UNU... (12 octombrie 1984) 

— Oseghin, mai sunt 5 minute, auzi Vitea în difuzorul 
Bazei vocea generalului Muratovski. Chiar acum am pri- 
mit o telegramă de la tov. general Andropov. Îţi urează 
succes... 

— E la curent cu experiența?! se miră primul călător în 
timp, aprinzându-și ultima ţigară pe 1984. 

— Bineînţeles. Si așteaptă să îi dai răspunsul de care 
depinde soarta comunismului în lume! 


„ZERO! 

Un complicat proces fizic avu loc în inima accelera- 
torului, într-o fracțiune infinitezimală de secundă. Baza, 
aparatura, Oseghin, totul se dezintegră în subquarci. Pur 
și simplu, dispărură. Procesul acesta îngrozitor de com- 
plex, precis si delicat, se repetă după o altă miliardime de 
secundă, dar în sens invers, iar Baza, aparatura și Ose- 
ghin existară din nou: numai că spatiu-timpul se defor- 

mase, iar Baza, cu tot ce era înăuntru, profitase pentru a-și 
părăsi coordonatele inițiale si, cu un gigantic consum de 
energie, trecuse ca un fulger prin hiperspatiu, remateri- 
alizându-se la noile coordonate, care erau: + 100 km pe 
axa N-S, + 100 km pe axa E-V și minus 65 de milioane de 
rotații ale Pământului în jurul Soarelui. 


Continentul Pangeea, anul 64.008.016 î.Hr. 

Oseghin, transpirat, crispat, dar calm, stătea în picioare 
în mijlocul Bazei. Totul părea să fie în regulă, nu avea nici 
cea mai mică reacție negativă de pe urma dezintegrării și 
reconstrucției trupului si, mai ales, a creierului său, lucru 
pe care îl constată pe îndelete, cu satisfacție. Zâmbi la 
gândul că acum, deja, era înapoi în unitatea de la Dugo- 
iarsk, ieșind din accelerator în aplauzele tuturor... Răspun- 
sul este cunoscut, dar — fir-ar să fie — trebuie mai întâi să-l 
afle! Pentru că ne aflăm în preistorie, la sfârșitul Cretaci- 
cului, și multe lucruri — oameni, civilizaţie, știință, URSS 
- nu există încă. Doar el, singur, curajos și inteligent — si 
cu o poliţă mai veche de plătit dinozaurilor! 

— Fir-aș al naibii! exclamă el admirativ. E ceva de capul 
meu! 

Si uite-asa, în toate facultățile mintale fiind, si mai lu- 
cid ca niciodată, brusc, între el si ecran apăru un om. Pur 
și simplu, apăru din nimic. Oseghin înlemni, dar isi călcă 
pornirile iraționale ce ar fi vrut să irumpă din sinea sa și 
rămase acolo nemișcat, livid, tinandu-si respirația, pân- 
dind mișcările intrusului. Era un tip destul de mic de sta- 


108 


VENDETTA LUI UCIGA-L TOACA Ovidiu Vitan 


tură, la vreo 40 de ani, cu un început de chelie, îmbrăcat 
într-un trening negru şi incaltat cu ghete Puma. Se priviră 
câteva clipe în tăcere, cercetându-se atenţi. Apoi, intrusul 
zâmbi afabil. 

— Amerikaniet?! întrebă stins Oseghin. Altă explicaţie 
nu găsea. Cine dracu' ești? American? 

— Dragul meu, ţi-ai răspuns singur, continuă bine dis- 
pus individul. 

— Fir-ar să fie! exclamă Oseghin. Știam eu că o să ne-o 
luaţi înainte. De când esti aici? 

— Dragul meu Vitea, îi ignoră el întrebarea, mi-ai zis 
adineauri “Cine dracu’ ești? American?”, iar eu ţi-am con- 
firmat că ai dreptate. Dar nu sunt american. Sunt Dracu’. 

Oseghin se încruntă. Tipul îl lua peste picior, asta era 
clar. Dar el nu-și putea permite să fie altfel decât logic, 
calculat și raţional. 

— Uite ce-i, tovarășe Dracu' sau cum te-o chema. Nu 
mi-e frică de tine, oricine ai fi. Draci nu există, Dumnezeu 
nici atât. Ești ori american, venit ca și mine din viitor, ori 
extraterestru. 

— Buuun, exclamă admirativ intrusul. Mă așteptam să 
lesini sau să înnebunești când o să mă vezi, sincer să fiu... 

— Fii serios. Science-fiction-ul și comunismul m-au fă- 
cut să nu am porniri mistice. Pur și simplu, apariţia ta e 
doar o problemă de tehnică. Nimic supranatural. Ba, mai 
mult, dacă te-ai da drept diavol în timpul de unde vin, 
ti-ar râde în nas și copiii. După atâtea filme de groază cu 
monștri, vampiri, mumii, diavoli, zombi, alieni, mutanti 

și alte alea, ai fi chiar penibil, domnule Ucigă-l Toaca! Și, 
apoi, eu nu cred în Dumnezeu, Diavol, sfinți, fantome și 
tot ce se subsumează fenomenului religios sau mistic. 
Totul are o explicație științifică. 

— Bine, dar mă vezi, nu? Cum poți să nu crezi ce vezi? 

— Cred ce văd, dar nu cred explicaţiile tale iraționale. 
Măcar dacă ai fi avut imaginaţia de a-ți face o apariție mai 
spectaculoasă, un ăla negru, păros, cu copite și coarne — 
poate așa te mai cre... 

Mâinile palenontologului se crispară atunci când, sub 
ochii săi mariti, simpaticul cetățean cu chelie se trans- 
formă într-un monstru solzos, respingător, cu gheare 
uriașe, colti tăioși, coarne și ochi roșii, de fiară. Din botul 
deschis se prelingea sânge... Oseghin, cu un puls de 130, 
se strădui să nu urle. Stăpânindu-se cu eforturi suprao- 
menești, reuși să bâiguie: 

— Si nici măcar... nici măcar nu mirosi a smoala! 

În aceeași clipă îl sufocă un miros greu și intepator de 
catran incins. Omul sovietic tusi, izbutind sa horcaie: 

— Dispari, ticalosule! Ma sufoc! 

Totul încetă brusc. Intrusul isi reluă look-ul sportiv. 
Oseghin trase aer curat în piept, apoi injura în rusește, pe 
îndelete. După un timp, zise: 

— Bun. Să admitem că ai avea capacitatea să iti schimbi 
înfăţişarea instantaneu sau să mă hipnotizezi. Dar asta 
nu înseamnă că esti neapărat Dracul! Ala nu există. 

— Eşti incorijibil, Vitenka, îl dojeni Diavolul, care se 
pare că era un tip rabdator. De ce nu vrei să accepti evi- 
denta? 

— Pentru ca este un fals. Pe de alta parte, am alte tre- 
buri. Ma aflu aici intr-o misiune... 444, stiintifica! 

— Vrăjeală, mosule! i-o întoarse Diavolul, cu vocea lui 
Sasa Grigorov, poznasul său fost coleg, de clasă. Să-ţi zic 
eu de ce esti aici: generalul Muratovski vrea să afle cum au 
murit dinozaurii. 

Oseghin primi cu mult curaj și această lovitură. În 
sinea sa era însă foarte intrigat de necunoscutul în trening 
ce făcea jogging cu 65.000.000 de ani înaintea născocirii 
joggingului. Cine putea fi? 

— Ce vrei, de fapt, de la mine? îl întrebă Oseghin. 

— A, nimic deosebit. Voiam doar să văd cine mă vizi- 
tează așa, pe nepusă masă. Ce-i drept, niște rugaminti în 
legătură cu tine am primit eu, dar nu știam exact despre 
ce era vorba... Prima, de la un general american, White, 
să-l scot din rahatul in care l-aţi băgat tu si ăia ai tăi, de la 
laboratoarele din Dugoiarsk. A doua, de la mătușa Kaliu- 
sina, care m-a rugat să am grijă de tine. Plus că tu însuți 
ai spus “Fir-aș al Naibii” etc. etc. Gand la gând cu bucu- 
rie, mi-am zis, si am intrat să te văd. 

— Ascultă, Ducă-se pe Pustii! M-am săturat. Lasă-mă 
să-mi văd de misiunea... 

— Apropo, am uitat să-ți zic. Chestia cu dinozaurii e 
doar implicită. Adevărata misiune e cu totul alta. 

Oseghin transpiră, pentru prima dată începând să 
intre în panică de-a binelea. ” Ăsta ştie prea multe! N-am 
de ales — trebuie să-l elimin și să-i duc cadravrul înapoi, 
în 1984!” 

— N-are rost, Vitea! Un cartuș e șase kopeici in ziua 
de azi. Tragi un încărcător, s-a dus juma’ de rublă. Iar eu, 
oricum, n-am nimic, ca să nu zic că “n-am nici pe... 
dracu’!”. 

Osghin nu-l crezu. În rastelul Bazei avea un pistol 
Makarov, un Kalașnikov și un aruncător de flăcări. Alese 
pistolul și, foarte hotărât, îl îndreptă spre fata intrusului. 
Acesta, însă, râse, bine dispus: 

— Unde-ai mai văzut tu copil cuminte și drac mort?! 

Paleontologul, căruia nervii începeau să-i dea semne 
de oboseală, trase două cartușe în diavol, dar acesta nu 
avu absolut nimic. Pe fata sa nu se vedea nicio urmă. 
Atunci, Oseghin mai trase vreo două. Și, apoi, tot încăr- 
cătorul. Diavolul, destins, căsca a plictiseală. 

— Gata? întrebă el afabil. Te-ai răcorit? 

Oseghin aruncă arma și sări la el... dar rămase înlemnit 
atunci când brațele sale atinseră gâtul creaturii — căci 
aceasta avea carnea rece și dură ca metalul, efectiv lipsită 
de viata. 

— Oseghin, ești un neghiob! zise Diavolul, fără pic de 
supărare în glas. Tu nu-ți dai seama că nu poţi face nimic? 
Si că eu sunt acela care pune fratele să-și cioparteasca 
sora, care desface buloanele căii ferate bosniace când 
trece un tren sârbesc?! Şi, spune-mi, te rog, în definitiv, 
ce ai împotriva mea? 

— Nu existi! Asta e. 

— Atunci eu ce sunt? Cine e acest domn din faţa ta? 

— Habar n-am. Extraterestru, american din viitor, 
membru al unei civilizatii preistorice, atlant, dracu’ stie... 

— Sigur că știe!... 

— Bun, făcu Oseghin trăgând aer în piept. Să admitem 
că ești domnul N-aibă parte. Să admitem că, ha-ha, ar 
exista un Dumnezeu, sfinți și așa mai departe. Atunci 
spune-mi, te rog, ce ai de zis despre Angriya-Mayniu și 
Ahura Mazda? Despre Odhinn și Loki? Despre Allah sau 
Buddha? Pentru că și ei sunt tot niște Diavoli și Dumne- 
zei. De ce aţi exista tu și Dumnezeu, iar ei nu? 

— Dar nu ne excludem reciproc, dragă Vitenka. Dacă 
nimereai mai la nord, dădeai peste omologul meu, Loki 
— ceea ce nu ti-ar fi priit. El e un tip mai din topor! După 
cum, probabil, ai studiat la istoria religiilor... 

— Nu mă interesează așa ceva, bătu Oseghin în retra- 
gere. Sunt ateu și membru al PCUS! 

— Vei fi, nu esti, zise pedant Diavolul. Dar hai să-ţi 
dau un exemplu pe înțelesul tău: să zicem că la întoarcere 
gresesti putin si ajungi nu în 1984 ci, de exemplu, în 1964, 
când tu aveai vreo cinci ani. Ei bine, în acest caz vor exista 
doi Vitali Maximovici Oseghin, simultan, unul de 35 de 
ani și altul de 5 ani?! 

— Foarte probabil, dar nu am verificat ipoteza, așa că 
nu ştiu, răspunse prudent Vitea. 

— Ei bine, nu! Vor fi doi numai aparent. Va fi un singur 
V.M. Oseghin, dar două — cum să le zic? — proiecții. Exact 
la fel se întâmplă și cu mine, cu Loki sau cu Ciort. Nu 
există decât un singur Prinţ al Întunericului, dar, totuşi, 

nici ceilalti nu sunt ireali. Destul, insa, cu vorbaria! Da-mi 
mâna și hai să rămânem prieteni! 

Oseghin, cu dinţii inclestati, dădu din cap cu ură. Încă 
mai credea, pe undeva, că intrusul era un tip de prin Texas, 
care-și bătea joc de el. 

— Dragă Vitenka, foarte rar Diavolul nu profită de 
ocazie pentru a-și băga coada. De ce nu vrei să apreciezi 
asta? As fi putut să-ți defectez mașina timpului, să pun 
un dinozaur să te omoare... Dar îmi ești simpatic. În plus, 
vreau să te protejez, pentru că, recunosc, misiunea ta mă 
interesează. 

Oseghin își dădu o palmă peste frunte. Acum intele- 
gea. Se sprijini de un perete și-i zâmbi dispretuitor in- 
trusului. 

— Deci, aici voiai să ajungi! Ştiai ceva, dar nu totul. 
Probabil o “cârtiță” capitalistă din Dugoiarsk a aflat ceva 
despre misiune, dar avea nevoie de tine, oricine-ai fi tu, 
ca să mă tragă de limbă... Dar de la mine n-o să afli nimic! 

— Nici nu trebuie, ripostă Diavolul. Ştiu care este ade- 
văratul scop al expediției, Misiunea Supremă: să identifici 
factorul care a condus la dispariția dinozaurilor... 

— Taci! urlă Oseghin răgușit. 

— „și a altor specii, atât de brusc si de eficient, și în 
caz că nu era vorba de cauze naturale, gen prăbuşirea unui 
meteorit, să folosiți metoda respectivă împotriva americanilor! 
Nu-i așa?! 

Era grav. Oseghin, căruia îi venea să urle, privea în sus, 
mușcându-și buza inferioară, asa cum făcea în copilărie 

cand era prins cu soalda. Evaluă situaţia — si nu era deloc 
roza. Diavolul avea toate atuurile, el, niciunul. Ce putea 
face? Un compromis, doar. Diavolul era invincibil. Avea 
sens sa se lupte cu el? 

— Sigur ca n-are sens, facu senin Diavolul. 

— lar imi citești gândurile cu nerusinare?! Ascultă, 
Drace. Să presupunem că ești, într-adevăr, Dracul, perso- 
najul care sperie o lume întreagă, mai putin pe noi, comu- 
niștii. Esti dușmanul lui Dum... ești dușmanul univer- 
sului, vrei să-l distrugi, să trimiti sufletele oamenilor in 
iad şi așa mai departe. (Oseghin se încălzea pe măsură ce 
vorbea, căci un nou aspect al problemei îi trecuse prin 
minte.) Dar, cu toate astea, nu esti si tu tot o ființă?! Nu 
esti o entitate biologică, din atomi, din molecule, din ce- 
lule vii? Esti mai deosebit, recunosc, dar nu ești tot o 
ființă?! 

— Nu, zise cam nervos Sarsailă. Eu sunt Prinţul Întu- 
nericului, Regele Mustelor, tartorul Iadului! Eu am pus-o 
pe Eva pe regim vegetarian, și se știe cu ce rezultate stra- 
lucite, eu am împrăștiat ciuma și SIDA în lume, eu l-am 
pus pe Michael Jackson să invite copii la ranch-ul său, eu 
i-am fluturat lui Stalin carpe roșii prin fata ochilor când 
era copil... 

— Cât despre tovarășul Stalin, te rog să fii respectuos! 
Nu-l amesteca în găinăriile tale. 

— Vitenka, ascultă-mă, spuse Diavolul din nou bine- 
dispus. Când doamna Djugaşvili, mama lui Iosif Visari- 
onovici Djugasvili (cel ce și-a luat ulterior porecla de 

Stalin, adică Omul de Otel), era gravida prin luna a treia, 
eu tocmai hălăduiam prin Gruzia, Australia și Brazilia... 

— În același timp?! 

— Desigur. Ei bine, în Brazilia am vrut să împing un 
misionar european, un călugăr, în fălcile unui crocodil, 
undeva pe Amazon, iar în Australia intentionam să pun 
un bătrân să scape ţigara pe covor și să dea foc unei case 
lipite de o cresa în care dormeau liniștiți vreo 30 de copii, 
iar educatoarea era beată turtă si usa cresei încuiată... 

— Sit... 

— Şi n-am reușit... Călugărul a coborât din barcă, chiar 
atunci, ca să-și facă rugăciunea, așa că am șters-o imediat. 
Bătrânul a primit vizita unui cunoscut care i-a spus, ce 
crezi?, că tutunul e iarba diavolului, iar el, ca să-i facă 
plăcere, a stins ţigara. Deci, copiii au scăpat, misionarul 
la fel. Atunci m-am înfuriat grozav si m-am răzbunat cum 
am putut și eu — am provocat o furtună în Gruzia, astfel 
încât ploaia s-o prindă pe doamna Djugașvili în plin câmp. 
Bineînțeles, udă leoarcă, a răcit — dar nu numai ea, ci și 
fătul a avut de suferit. La naștere, micul Iosif Visariono- 
vici a părut normal, dar mai târziu s-a văzut că era bol- 
nav, și încă rău de tot. Se știe că era paranoic și că a murit 
din cauza unor leziuni pe creier. Așa că, în loc de copiii și 
călugărul de care-ţi ziceam, m-am ales cu instaurarea co- 
munismului și cu un război mondial. Eh, amintiri, sus- 
pină Diavolul. 

— Vorbesti prostii! Şi, pe deasupra, mă mai și tii din 
treabă! 

— Dimpotriva, mai avem de discutat. Ma intereseaza 
planul vostru, poate voi avea si eu o mică satisfacție, un 
razboias, ceva... 

— Atunci, că veni vorba, mă întrebam ce rost mai are 
să stau aici ani de zile, să împânzesc regiunea cu apara- 
tură, să fac disectii, să fugăresc reptilele, să trag concluzii 
complicate, când, pur și simplu, mi-ai putea spune tu care 
este motivul pentru care au murit dinozaurii. În felul 
acesta, obținem mai rapid amândoi ceea ce vrem, nu? 

— Vitea, zise Diavolul cu repros în glas, astea-s satis- 
factii meschine. Eu am plăceri mai rafinate! 

Exasperat, Oseghin se gândi cum să scape de intrus. 
Din păcate, prin cap nu-i trecea decât o soluţie, care însă 
nu-i convenea și pe care va trebui s-o treacă în raport: “La 
naiba! De ce nu?”. 

Si tovarășul Vitali Maximovici Oseghin, membru al 
PCUS, fost secretar de Komsomol pe raion, fost elev de 
nota 10 la marxism și învățământ politic, isi făcu cruce. 

Tăcere apăsătoare. Aparent, nu se întâmplase nimic. 
Diavolul, însă, nu mai zâmbea. Chipul său devenise brusc 
sumbru. lar în secunda următoare dispăru la fel de pe 
neașteptate cum apăruse. 

..In dimineaţa celei de-a patra zile, Vitali Oseghin pă- 
răsi Baza la bordul unui vehicul amfibie dotat cu mitra- 
liere, camere video, tehnică necesară marcării radioactive 
prin injectare de la distanţă a exemplarelor ce trebuia 
urmărite ulterior, precum și aparatură servind analizei 
chimice, botanice, zoologice și patologice. În prealabil 

lansase și câteva baloane-sondă umplute cu heliu, pre- 
cum si mici elicoptere telecomandate, prevăzute și unele 
și altele cu camere video, tehnică de analiză, aparatură 
meteo și injectoare pentru marcaj. Acțiunea acestor ba- 
loane, elicoptere, precum si a unor senzori lansați de ele 
în diferite puncte era coordonată de computerul de la 
Bază, realizând astfel un program complex şi grandios de 
urmărire a vieții animale și vegetale, dar, mai ales, a dino- 
zaurilor. Acest program cuprindea trei direcții: stabilirea 
cât mai precisă a tuturor condițiilor ambientale existente, 
stadiul de extinctie a dinozaurilor (dacă aceasta începuse 
deja) și identificarea factorului distrugător. Tehnica func- 
tiona 24 de ore din 24, iar datele se stocau continuu in 
memoria computerului, verificat cu regularitate de Ose- 
ghin. Diavolul, sau ce-o fi fost, nu mai apăruse. 

Faptul că aparatura nu semnala vreun procentaj neo- 
bisnuit de cadavre ale dinozaurilor sau vreun dezechili- 
bru ecologic important, intens și recent, îl cam deranja pe 
biolog. Oare să nu fi început Marea Disparitie?! Se știa ca 
ea a avut loc la sfârșitul Cretacicului, deci cu aproximativ 
65.000.000 de ani înaintea lui 1985, şi durase între 1 și 
100.000 de ani. 

Saltul în timp se calculase în așa fel încât Oseghin să 
ajungă acolo în plin proces de dispariţie a dinozaurilor, 
sau măcar la foarte putin timp după aceea, când se pu- 
teau, eventual, autopsia cadavrele, dar cu toate aceste pre- 
cautii nu era totuși imposibil să ajungă mai devreme cu 
100 sau 100.000 de ani, ori mai târziu cu 100 sau 100.000. 

Practic, Oseghin avea la dispoziţie 50-60 de ani, spe- 
ranta sa naturală de viata, să aștepte începutul Extinctiei. 
Cât mai avea însă de așteptat? Un an? Douăzeci? Cinci 
mii de ani? Greu de zis. Şi apoi, cine-i garantează lui că 
de cum va începe Marea Disparitie isi va da seama că despre 
ea e vorba și nu, să zicem, de o banală epidemie? 

Aceste gânduri îl munceau în timp ce conducea 
TAB-ul către ceea ce părea țărmul unui lac sau al unei 
mări. Mai avea putin și ieşea din zona de vegetaţie luxu- 
riantă, când, brusc, în calea vehiculului apăru un masiv 
Tyrannosaurus Rex, cel mai feroce dinozaur carnivor al 
acelor vremuri. Depășea patru metri înălțime, se deplasa 
în poziţie bipedă, solzii săi erau murdari de noroi și sânge 
închegat, iar ghearele, colții și ochii injectati și răi nu pre- 
vesteau nimic bun. Paleontologul privi încântat splen- 
dida reptilă, cu ochii mariti de curiozitate. Ţeava injecto- 
rului se roti pe turelă și trase; un minuscul marcator ra- 
dioactiv - inofensiv pentru reptilă — i se înfipse acesteia 
în piele, dar monstrul nici că se sinchisi. Dădea din cap 
repede, cu mișcări ca de șopârlă, si nu se mișca de la locul 
lui. 

Bucuros nevoie mare, Homo Sapiens Oseghin deschise 
turela TAB-ului și, fără să iasă afară, pentru a nu speria 
sau înfuria fosila încă vie, privi în voie dihania, murmu- 
rând cuvinte de laudă și mulțumire. 

Deodată, percepu foarte clar o serie de triluri încântă- 
toare, încât rămase mai uimit decât în clipa în care văzuse 
T. Rex-ul — la acesta măcar se aștepta. Trilurile se apro- 

piau, tot mai impetuoase, semanand ba cu un ciripit de 
mierlă, ba cu un cârâit de cioara, ba cu viersul dulce al 
privighetorii, însă la un volum mult mai mare. 

— Archaeopteryx! exclamă biologul. N-aș fi crezut să 
sune așa de bine. 

Oseghin nu rezistă tentatiei si scoase putin capul din 
TAB, așteptând să vada un Archaeopteryx planand spre 
el... Cand colo, vazu un alt T. Rex, si mai mare, ce inainta 
cu o sprinteneală uimitoare pentru volumul său mon- 
struos. Avea ceva grotesc și înfiorător în mersul acela agil 
și greoi totodată, și privirea rea, de șarpe. Mai stupefiant 
era că trilurile proveneau chiar din gâtul său, iar celălalt 
exemplar îi răspunse în același fel! 

— Asta-i bună! șopti biologul retrăgându-se în întune- 
ricul turelei. Al doilea tiranozaur ocolise TAB-ul ca pe un 
bolovan și ajunse lângă celălalt, lângă care se opri ciripind 
și dând din gheare fioros. Faţă în fata, dinozaurii dădeau 
un duel muzical de toată frumuseţea, agitându-și ghea- 
rele, cozile și mișcând repede din capetele enorme — dar 
nu se clintiră de pe locurile lor. 

— Normal! exclamă brusc solul anului 1985. Bineîn- 
teles, zambi el luminat. Cum naiba să nu aibă syrinx și să 
nu cânte așa dezinvolt, când sunt strămoşii păsărilor! 

Injectorul mai trase o dată, discret. Oseghin privea fas- 
cinat animalele și, la un moment dat, zise cu glas tare: 

— Ce n-aş da să înţeleg ce spuneți! 

— Te pot ajuta, Vitea! răsună un glas în afară, de-l tre- 
cură sudorile. Scoase un pic capul și privi, holbându-se. 

Lângă TAB, un individ la patru ace — costum negru impe- 
cabil, cămașă albă, cravată de mătase cu ac de aur, pantofi 
de piele nou-nouti și batistă albă, imaculată, la piept -, al 
cărui chip era identic cu cel al intrusului în trening de ieri, 
fuma distins, folosindu-se de un porttigaret din lemn de 
santal. 

— Poate ai nevoie de-un interhprhet autorhizat, gra- 
seie Diavolul. Ei bine, nu te voi inoporhtuna cu prhezenta 
mea, darh dacă dorhești, poţi înțelege ce vorhbesc dino- 
zaurhii. Au rhevoirh! 

Până să scoată vreun sunet, Oseghin fu izbit de două 
voci dinspre tiranozauri: 

— Dacă mă port astfel încât nu sunt nedemn de fericire, 
sunt îndreptățit să sper că voi avea parte de ea? 

— Maestre Tnak, ti-as putea răspunde invocând un 
gânditor rationalist, dar demersul meu filosofic... 

Biologul rămase cu gura efectiv căscată. “Dumnezeule”, 
gândi el, “cine au fost dinozaurii?!”. 

Lucrurile începeau să se lege. Pe de o parte, Biblia 
spune că Uriaşii zamisliti la începutul lumii au stârnit 
dezamăgirea și, mai apoi, mânia Domnului, care i-a pe- 
depsit exterminându-i cu ajutorul potopului. Pe de altă 
parte, ştiinţa afirmă că Pământul a fost dominat de reptile 
cu mult înainte de a fi cucerit de mamifere, dar că — din 
motive inexplicabile — reptilele au dispărut brusc la sfâr- 
șitul Cretacicului. Poate nu e doar o coincidenţă și poate 
că uriașii erau mult mai inteligenți decât se bănuia — în 
care caz ajungem la eterna întrebare: totuși, de ce au pierit 
dinozaurii? 

Computerul semnala ceva. Ecranul monitorului afisa 
o întrebare care-l izbi in plin de biolog: “Ce zici, tovarase 
ateu?”. Desigur, o singură persoană putea fi conectată la 
Internet în Cretacic. Oseghin păru să-și calce pe inimă, ca 
și pe carnetul de partid, când tastă o altă întrebare: 

— De ce trebuie să moară? 

— Nepătrunse sunt căile... ăăă, căile, îi răspunse ipocrit 
Diavolul. 

— Nu-ţi mai bate joc. Dinozaurii sunt o civilizație uimi- 
tor de avansată, după câte am văzut. 

— Da, în unele privințe sunt geniali. E vorba însă de 
gândirea teoretică, speculativă. Filosofia, poezia, dreptul, 
sunt domenii în care excelează și chiar vă întrec. În schimb, 
laturile practice ale gândirii nu-i preocupă. Habar n-au 
de fizică, inginerie, astronomie, sport sau artă. Au o vagă 
intuiţie a ceea ce ar putea fi chimia, dar având în vedere 
că nu-i interesează decât propriile lor corpuri, o socotesc 
medicină. Altfel, nu sunt în stare să pună două pietre una 
peste alta. 

— Si asta înseamnă că le-a atras și nemulțumirea lui 
Dumnezeu, nu? 

— Vai, tovarășe Oseghin, pomeniti de Dumnezeu... 

Paleontologul isi inclesta maxilarele și se abtinu să nu 
dea cu pumnul în tastatură. Trebuia neapărat să intre în 
contact cu dinozaurii — chiar dacă n-aveau sisteme de re- 
ferinta comune, totuși, fiind și unii și ceilalți dotați cu ra- 
tiune, era imposibil să nu poată comunica într-un fel. 


122 


VENDETTA LUI UCIGĂ-L TOACA Ovidiu Vitan 


...Dupa două minute, cu aruncătorul de flăcări în mână, 
strecurându-se printre plante si liane, ajunse la lizieră, 
dincolo de care începea plaja lacului. Cei doi T. Rex mer- 
geau unul lângă altul cu aerul a doi bătrânei care se plim- 
bau la ora prânzului în Piaţa Roșie, povestindu-și șotii 
din liceu. Oseghin ar fi vrut să intre în contact cu ei, dar 
cum? Traducerea se efectua unilateral, iar pentru a obţine 
și jumătatea cealaltă, ar fi trebuit să ceară ajutorul lui 
Dumnezeu — ceea ce nu concepea. Nici ca om, nici ca bun 
comunist. Trebuia, însă, să facă ceva, neapărat. Trebuia 
să intre în legătură cu ei. Dacă nu pentru curiozitatea sa 
de om și savant, măcar pentru a-și ușura misiunea, căci 
ar fi fost foarte ușor ca în loc de analize şi observaţii în- 
delungate, să vină la el un amic dinozaur și să-i spună: 
“Vitea, uite ce-i, nu știu de ce, dar specia noastră e pe 
moarte”. Numai că pentru asta avea nevoie de Diavol, 
ceea ce însemna, implicit, să accepte că acesta există... “La 
naiba, ce gândire rafinată! Ce tortură gândită! Într-adevăr, 
minte de Diavol...” 

Tot blestemându-l pe Diavol, Oseghin ieși din pădure 
si, hotărât, descărcă arma în aer. Un suvoi incandescent 
erupse dinspre arma biologului si incendie plaja. Cei doi 
T. Rex se întoarseră și rămaseră nemiscati. 

— Ce crezi, e Focul din Cer? 

— Exclus. Focul din Cer nu vine decât odată cu Apa 
din Cer. Și, implicit, cu Forța din Cer. În schimb, iată un 
animal comestibil neobișnuit, biped... 

Oseghin se simţi jignit de epitetul “comestibil” și dădu 
s-o rupă la fugă spre pădure, când auzi răspunsul celui- 
lalt animal: 

— Într-adevăr neobișnuit, cu atât mai mult cu cât sesi- 
zez la el curenți cerebrali puternici. Nu pare deloc un ani- 
mal stupid. Hai să-l vedem mai de-aproape, dar fără să-l 
speriem. 

Oseghin, înfrângându-și o pornire aproape irezistibilă 
de a fugi la adăpost spre TAB (lucru pentru care, oricum, 
n-avea timp), rămase acolo, cu arma în mâini. Fiarele se 
apropiară de el cu ochii lor răi și ghearele murdare, dar 
efluviile telepatice care veneau dinspre ei erau total opuse 
aspectului lor agresiv, asemănătoare cu ale unui om care 
vrea să mângâie un pisoi speriat. Oseghin simţi pentru 
prima dată în viața sa că trebuie să-i mulțumească Cuiva 
care are grijă de lume și de destinul lui, al paleontologu- 
lui intrat în contact cu civilizația dinozaurilor... Asta însă 
nu plăcu... Altcuiva. 

Iosif Visarionovici Stalin apăru în spatele dinozaurilor, 
echipat în uniformă militară completă, inclusiv caschetă 
şi medalii. Cu binecunoscutul zâmbet afabil al Tătucului 
Popoarelor, se apropie de reptile până ajunse între ele; 
acestea nu păreau să-l fi sesizat. 

— Zdrastvuite, tavarișce Oseghin! salută el și apoi, cu un 
gest de iluzionist, scoase de după ureche o grenadă, îi 
rupse cuiul de siguranţă cu dinţii și o aruncă pe nisip. 
Brusc, prin cascheta ce se sfâșie, erupseră două coarne 
fioroase, iar Stalin/Sarsailă dispăru într-un nor de fum. 

Vitea se aruncă la pământ. Grenada făcu explozie. Se 
trezi alergând ca un disperat, asurzit de bubuitură, cu 
reptilele croncănind fioroase pe urmele sale. Cu un salt 
disperat, se aruncă într-un tufis de la marginea pădurii, 
unde scăpă arma într-o băltoacă. Dădu să bage mâna 
după ea, cand un bot ca de crocodil tasni, împroșcând 
apă si mâl, și nu lipsi mult să-i reteze brațul. Oseghin urlă 
și o luă la fugă, încercând să ajungă la TAB. Reptilele se 
opriseră la lizieră, căutându-l cu gesturi nervoase din cap. 
Oseghin vedea, printre ferigile masive, tija ce susținea 
camera video, și se orientă după ea. Escaladă un dâmb și 
sări orbește, convins că avea să aterizeze pe TAB. 

În aer, avu un şoc. Se rostogoli în noroi, apoi, stupefiat, 
se ridică în genunchi, privind către locul unde fusese 
TAB-ul. 

— Nu, nu se poate, îmi pierd minţile. Nu-i adevărat!! 

O mică troiță de lemn adăpostea o toacă de care erau 
atârnate două ciocănele. Tija și camera ieşeau din tavanul 
troitei, închipuind o cruce. Oseghin ingiti in sec. Ster- 
gându-și noroiul de pe fata, paleontologul se ridică în pi- 
cioare si pasi către troiță, până ajunse la un pas de ea. 
Privea prostit toaca de lemn. Ceva pocni si placa masivă 
de lemn a toacei se desprinze căzând spre el. Urlând, se 
rostogoli într-o parte, iar greoaia masă de lemn se înfipse 
în noroi, improscand în toate direcțiile. Oseghin înjură, 
căci îi prinsese un picior dedesubt. Chinuindu-se să-l 
scoată, auzi un mare foșnet de ferigi în spate. Se întoarse. 
Cei doi dinozauri îl priveau. Unul dintre ei spuse: 

— Ja te uită, era să-l ucidă toaca! 

Oseghin își trase piciorul de sub placă, după care o lua 
la fugă cu speranţa nebună că va putea ajunge la TAB 
înainte de a-l prinde reptilele. Dar, spre surprinderea sa, 
tiranozaurii nu-l mai urmăriră. O râpă pe fundul căreia 
amenințau bolovani colturosi se deschidea în stânga ru- 
sului. Acesta fugea pe marginea ei, când deodată un di- 
metrodont, un colos de aproape zece metri lungime, 
apăru din pădurea cretacică, venind cu viteză spre el ca 
un uragan. Vitea știa că dimetrodontii erau ierbivori, dar 
și că matahala aceea care se pregătea să-l împingă în hău 
avea vreo zece tone greutate — și toate se repezeau la el! 
Era atât de îngrozit încât nici nu se mai miră că dinozau- 
rul îi spuse, cu accent american: 

— Da-te, bă, la o parte! 

— N-am unde! răspunse mecanic Vitea, la un pas de a 
se prăbuși peste bolovanii ascuțiți. Brusc, fiara se opri la 
numai câțiva pași de el. Vitea avu revelaţia fulgerătoare 
că totul nu e altceva decât o altă glumita de-a lui N-aiba 
Parte. Monstrul râse și-i reproșă: 

— Nu vrei să te dai la o parte? Aha, te pomenești că 
N-ai Parte?! 

Văzând negru de furie, Oseghin apucă o piatră de pe 
jos si o aruncă în capul dimetrodontului, ca o descărcare 
nervoasă, conştient că micul proiectil n-ar fi ucis nici mă- 
car un câine. În schimb, văzu cu stupoare ditamai mon- 
strul sărind în aer la receptarea pietrei și căzând pe spate, 
cu labele în sus, ca la desenele animate. În tufișuri, Dia- 
volul se tăvălea de râs, hohotind isteric. 

...Oseghin fugea ușor către TAB, de-a latul unei porți- 
uni de deșert. Dar dacă deșertul era deșert, în schimb 
aerul de deasupra sa nu. Două păsări Archaeopteryx pla- 
nau liniștite deasupra omului. Acesta, speriat, căzu în 
nisip, gata să se lase devorat de răpitoarele aerului. Când 
colo, le auzi sporovăind: 

— Îl mâncăm? 

— Nu, lasă-l să se ducă pe pustii! răspunse cealaltă și 
se îndepărtă fâlfâind. 

Oseghin era disperat. Fusese prins la mijloc. Orice ar 
fi făcut, ieșea prost. Dacă accepta că Diavolul există, tre- 
buia să renunțe la ateism. Dacă însă respingea existența 
Diavolului, era obligat să respingă și realitatea uimitoare 
a civilizaţiei dinozaurilor. Dar curiozitatea omului de 
știință tindea să depășească loialitatea comunistului aflat 
în misiune... lar afecțiunea sa pentru dinozauri, pe care 
și-o mărturisi de-abia acum, în ciuda întâmplării din 
școala generală și a festelor Diavolului, era ilogică dacă 
se gândea că, în cazul în care dinozaurii ar fi supraviețuit, 
oamenii nu ar mai fi apărut! Cu aceste gânduri învălmă- 
site în mintea sa, si asa greu încercată de evenimentele 
ultimelor zile, nemaitemându-se de dinozauri, pentru că 
știa că aceştia nu-i vor răul, Oseghin, întins pe nisipul 
Cretacicului, atipi. Era hotărât să intre în contact cu dino- 
zaurii, să-i prevină de pericol și, odată ce-l vor fi identifi- 
cat, să se întoarcă în 1984 cu misiunea împlinită... În 
curând, Oseghin adormi buștean. 

„„„Se trezi cu capul greu, la auzul unui pocnet metalic. 
Văzu ca prin ceață TAB-ul staționat în fata sa. Se frecă la 
ochi, ridicându-se în picioare. Realiză că pocnetul care-l 
trezise era pocnetul turelei trântite. Ca și cum, gândi el, 
cel ce a adus TAB-ul a ieșit, a trântit turela și a plecat. Își 
privi ceasul — dormise acolo, întins, nici măcar o jumătate 
de oră. Oftă și se urcă în TAB, pornind către Bază, pradă 
gândurilor si planurilor. lar straniul somn de nici 30 de 
minute, în miezul zilei, Oseghin îl aruncă într-un coltisor 
prăfuit al memoriei. 

Așadar, Diavolul il lăsa în pace. De ce? Simplu: Dia- 
volul avea nevoie de el, avea nevoie ca paleontologul co- 
munist să se întoarcă în 1984 d.H., pentru a împărtăşi 
colegilor săi întru marxism metoda prin care își puteau 
extermina eternii dușmani. Și deodată avu revelația: dacă 
Diavolul îl lasă în pace ca să identifice motivul extinctiei, 
înseamnă că acest motiv există, adică, fie azi, fie peste ma- 
xim 50-60 de ani, extinctia va începe! “E logic, nu? Dacă 
ştia că am venit prea devreme, nu l-ar mai fi interesat per- 
soana mea. Așa, înseamnă că el știe când va începe eveni- 
mentul, și că am timp să identific clar motivele și să mă 
şi conving că e vorba de ceva ce putem folosi împotriva 
americanilor.” 

Ar fi trebuit să-şi dea seama de mult de asta... Oricum, 
bucuria sa nu avea margini. Chiui de fericire şi apoi strigă: 
— Reagan, nu pagadi! Ati încurcat-o, capitalistilor! 

Brusc, presă frânele vehiculului, care se opri cu o smu- 
citură. Afară, în praf, zăcea cadavrul unui stegozaur. 


, 

— De-ar fi Extinctia! murmură Oseghin emotionat. De 
n-ar fi doar un banal cadavru... 

Degetele sale umblară pe tastele computerului, iar ca- 
davrul mătăhălos, cele câteva tone de carne, oase și solzi, 
uriașa reptilă moartă, intră în atenţia aparaturii vehicu- 
lului: măsurători, cântăriri, evaluări, fotografii, prelevări 
de os si mușchi, de organe, de celule nervoase și de secretii 
interne. Totul dură un sfert de oră, după care TAB-ul de- 
mară în trombă către Bază. Pe drum, călcă un Pterodactyl 
prăbușit peste tufe și strivi tone întregi de materie vege- 
tală moartă. Fredonând ușor un cântec de veselie, Ose- 
ghin sări din TAB și intră sprinten în Bază. Mușcând 
dintr-o bucată de carne rece, se așeză în fața monitorului 
central și ceru computerului date despre situația reptile- 
lor și a speciilor vizate de extinctie. Cu putin noroc, într-o 
lună-două putea pleca acasă! 

Primul set de zece senzori raportă apariţia unor cada- 
vre de reptile, iar celelalte nu făcură nici ele excepţie. Ose- 
ghin lăsă jos bucata de carne și mai ceru informaţii. Toate 
semnalau o puzderie de cadavre, precum și foarte multă 
vegetaţie ofilită. Controlă analizoarele atmosferice, chi- 
mice, meteorologice, seismice, tot ce se putea verifica. 
Nimic neobișnuit. Și atunci, de ce erau atâtea cadavre? 
Oseghin era deja nervos. Ceva nu era în regulă. Prea multe 
leșuri împânzeau împrejurimile. Solicită calculatorului o 
evaluare a procentului de reptile deja moarte. Când citi 
cifra, se înecă și începu să tuseasca. 

— Dumnezeule! articulă el, livid. 

Evaluarea vizase exemplarele marcate radioactiv, iar 
extinctia afectase un procent de exact sută la sută. Oseghin 
era transpirat. Nicăieri, absolut nicăieri, nu mai putea 
găsi niciun dinozaur viu. Rămase încă o jumătate de oră 
în fața ecranului, în timp ce bănuiala i se accentua, pe 
măsură ce timpul se scurgea, ireversibil. 

Se vorbea mult despre dispariția dinozaurilor acum 
65.000.000 de ani. Unii afirmau că s-ar fi datorat unui me- 
teorit ce ridicase praful în aer, acoperind soarele si produ- 
când o iarnă ucigașă. Alții credeau că un virus necunos- 
cut declanșase o epidemie generală. Alte păreri vizau 
gazele unei comete, huligani extratereștri sau hipercalci- 
fierea ouălor, aducătoare de moarte puilor dinăuntru prin 
neputinta acestora de a mai sparge gaoacele, sau, dimpo- 
trivă, decalcifierea scheletelor reptilelor, ce ar fi cedat sub 
apăsarea organismelor gigantice. Oricum, indiferent de 
motivul real, specialiștii estimaseră durata extinctiei la 
perioade variind între un an și câteva zeci de mii de ani. 
Nu era adevărat. Dinozaurii muriseră în câteva clipe. 

De asemenea, multi savanți visaseră să se întoarcă la 
sfârşitul Cretacicului pentru a constata cu ochii lor de ce 
muriseră reptilele. O parte chiar încercaseră, fără rezultat 
însă. Vitali Maximovici Oseghin, în schimb, ajunsese. Și 
știa ce dorea. Dar, obosit, dormise 22 de minute, timp în 
care dinozaurii dispăruseră! 

Biologul se ridică palid. Mâinile îi tremurau. leși la aer. 
Se întunecase, iar zgomotul pădurii era considerabil di- 
minuat. Cadavrele reptilelor putrezeau peste plantele 

vestejite. Oseghin respira rapid, in timp ce privirile sale 
se ridicasera catre cer. Se chinua sa identifice Carul Mare, 
sub forma sa cretacica. 

— Ei, Vitea, ce zici? 

Vocea binecunoscuta venea din intuneric. Oseghin, 
obișnuit cu aparițiile idioate ale Diavolului, nu se întoarse 
și nu zise nimic. Trecură așa câteva minute, timp în care 
amândoi tăcură. Cel care reluă dialogul fu tot Diavolul. 

— Nu trebuia să dormi, Vitea. Dacă n-ai fi adormit, ai 
fi văzut ceva senzațional! 

— Taci, spuse biologul, răgușit. 

— Atâta efort și chin pentru a veni aici să vezi cum a 
fost cu reptilele, și tu dormi exact când e mai interesant! 

— Taci dracului din gură! 

— Bine, o să tac. Dar mă gândesc la tine, că o să ai de 
furcă la întoarcerea în 1984. 

— Ba n-o sa patesc nimic, ticălosule. 

— Da? Și ce-o să le zici? Că ai dormit bustean în timp 
ce milioane de reptile mureau?! 

— Nu, o să le spun adevărul! 

— Ah, da. La asta nu mă gândisem, grăi N-aibă Parte 
cu înțelegere. O să le spui că Diavolul, travestit în Stalin, 
a asmutit dinozaurii pe tine, că era să-ți dea cu toaca în 
cap si că pricepeai ce sporovaie dinozaurii, nu?! 

Oseghin își dădu seama că Diavolul avea dreptate. Un 
membru PCUS, și om de știință pe deasupra, nu putea 
raporta așa ceva, cu atât mai mult cu cât vorbele lui ar fi 

fost interpretate nu numai ca dovezi evidente de tulbu- 
rari mintale, dar si ca ofense aduse ideologiei comuniste. 

Atunci de-abia, Oseghin cedă nervos. Se încuie in TAB, 
scoase sticla de vodcă din ascunzătoare și se îmbătă în ul- 
timul hal. 

— Totul sau nimic, murmură el ametit. Totul sau ni- 
mic. Nici eu nu-mi voi îndeplini misiunea, nici creatura 
asta, indiferent ce-o fi, nu mă va folosi ca pe o unealtă! 

Programă mașina timpului pentru întoarcere, scrise pe 
calculator câteva rânduri cu conținut fad și nerelevant 
pentru generalul Muratovski si apoi, beat și extenuat, luă 
pistolul și-și zbură creierii. 

La câteva clipe după aceea, Diavolul se materializă în 
cabină, de data aceasta gol-golut și în întreaga și înspăi- 
mântătoarea sa hidosenie, pe care nu i-o arătase omului 
din viitor, şi surâse satisfăcut, privind cadavrul acestuia 
și sângele împrăștiat pe aparatură. 

— A fost mai prost decât îl credeam, râse Diavolul, dacă 
a crezut poveştile cu faptul că vreau să-l trimit înapoi. O, 
nu, eu fac totul singur! 

Si, aplecându-se, puse buzele pe tâmpla cadavrului, 
acolo pe unde ieșise glontul, și suflă. După câteva clipe, 
aerul se încinse, iar Diavolul se mototoli ca un balon care 
se dezumflă, se subtie si dispăru brusc, pătrunzând în ca- 
davru prin gaura din cap, care se închise imediat după 
aceea. Mai trecură câteva clipe și apoi cadavrul mișcă din 
cap, gemu si, în cele din urmă, se ridică în picioare. 

— Maşina e a mea, a mea!! 

Cadavrul viu se aseza in fotoliu, cu nonsalanta omului 
căruia afacerile îi merg din plin, si apăsă tasta Enter. Pro- 
gramat de Oseghin, calculatorul își făcu datoria instanta- 
neu. Baza dispăru fără urmă din Cretacic şi se remateri- 
aliză, în aceeași clipă, 65.000.000 de ani mai târziu, exact 
în secunda în care plecase, în dimineața zilei de 12 octom- 
brie 1984, în unitatea militară ultrasecretă de la Dugoiarsk. 
Ovationat și aplaudat, Vitea se lăsă purtat pe braţe. Un 
coleg mai tânăr îl bătu pe umăr admirativ: 

— Măi, Vitea, zău aşa, parcă ai pe dracu-n tine! 

În fata generalului Muratovski, oamenii îl lăsară jos. 
Cu chipul radiind de fericire, Diavolul salută militărește, 
generalul la fel, apoi își strânseră mâinile. 

— Tovarase colonel, vă raportez că misiunea a fost în- 
deplinită! 

— Felicitări, tovarășe maior Oseghin! Acum, vino cu 
mine și dezvăluie-mi în două cuvinte marele secret... 

— Desigur, zise Diavolul. Imediat. Dar pentru asta vă 
rog să-mi permiteti câteva sugestii urgente, absolut nece- 
sare: mai întâi, Republica Autonoma Ceceno-Ingusa — nu 
am timp să vă explic ce se va întâmpla pe teritoriul ei, dar, 
vă rog, stocati acolo urgent cât mai multe arme si muniții 
de război, ultramoderne, atât de bine ascunse încât nici ar- 
mata noastră să nu știe de ele! Apoi, vă recomand să invitați 
cei mai mari oameni de știință din Occident, mai ales din 
SUA, pe un șantier paleontologic de lângă o localitate, 
Cernobil, prin aprilie 1986. O să vă zic după aia de ce! Și, 
cel mai important, ar fi bine ca secretar general al PCUS 

— de pildă, tovarășul acela cu gi... Cum îi zice?! A, da — 
Gorbaciov!... 

— Dragă, ai de gând să-mi spui odată unde mergem, 
saau?... 

Complicitatea acelui “saau” îl umplu de căldură pe 
Bogdan, în timp ce vira cu grijă la dreapta, pentru a se 
apropia de destinaţia misterioasă. “ŞI COCA-COLA, 
MARCĂ ÎNREGISTRATĂ, TE PLACE PE TINE”, informa 
un panou uriaş şi Bogdan avu un zâmbet de motan satis- 
făcut. Anette nu era tocmai genul de femeie cu care iti 
puteai stabili complicitati, şi mai ales mieroase, aşa cum 
fusese adineauri intonatia ei. De fapt, intonatia ei repre- 
zenta chiar o mică victorie din partea bărbatului. O mică 
victorie într-un război care putea fi câştigat, dar numai 
cu strategie coerentă şi eforturi supraomeneşti. Păi bun, 
şi dacă eşti atent la strategie şi la tactică, unde mai e fio- 
rul?! Pentru că, în mijlocul războiului (să nu se amăgim, 
e vorba despre un război), femeile mai vor în acelaşi timp 
şi fior... 

Maşina ajunsese în dreptul Stadionului Naţional, unde 
mulțimea veselă şi nerăbdătoare blocase strada formând 
un şuvoi care intra, fără sfârşit, în parcul care înconjura 
clădirea ovală. Faţa Anettei se lumină toată. 


ma 

— Să nu-mi zici că... 

— Că, zâmbi Bogdan, încercând să nu pară prea mar- 
cat; în fond asta era el, un bărbat puternic, sigur pe sine, 
care ştia să ofere surprize uimitoare femeii din viața lui, 
aşa că încântarea ei era doar un fleac căruia nu îi acorda 
prea multă atenţie, îşi spuse el. Poftim, acum făcea treburi 
bărbăteşti, încerca să parcheze maşina, abil, periculos de 
aproape de altele două, doar pentru a fi aproape de intra- 
rea în stadion. Un banner sub formă de steag, pe care 
scria “ŞI COCA-COLA, MARCĂ ÎNREGISTRATĂ, TE 
PLACE PE TINE”, flutura în bătaia vântului şi vârful său 
atingea uşor maşina, ca un ghiont prietenesc de încura- 
jare. 

Putin mai târziu păşeau împreună prin poarta stadio- 
nului, în înserare, înaintând în ritmul mulțimii către con- 
structia impunătoare, de unde răsuna deja un vacarm 
care avea darul să binedispună. 

— Cum ai reuşit să faci rost de bilete?! îl întrebă Anette 
încântată. 

Bogdan nu-i răspunse, ci preferă să zâmbească îngădu- 
itor. Să nu acordăm prea multă importanță unor simple 
bilete... Desigur, nu erau neapărat simple, Campionatul 
de Branduri era cel mai în vogă şi căutat eveniment spor- 
tiv al momentului, prețurile erau ridicate, favorurile nu 
mai erau de ajuns, aveai nevoie fie de bani mulți, fie de 
relații extrem de înalte... Dar, hei, ce însemna o dificultate 
la un bărbat care avea rezolvare la orice?! 

Anette nu mai zise nimic, iar Bogdan interpreta zam- 
betul ei satisfăcut drept o altă poartă a cetăţii căzând. La 
naiba, nimic nu-i putea rezista, era de neoprit! 

— Ce nebuni! râse Anette. Erau înconjurați de o ceată 
gălăgioasă îmbrăcată în roşu, albastru şi alb, care scandau 
lozinci agresive, dar măcar amuzante, cu referire la ina- 
micii lor tradiționali, a căror galerie însă fusese îndru- 
mată către altă intrare. 

— Nu par aşa de răi pe cât se spune în presă, aprecie 
Anette. 

— Aga cum îi vezi tu acum, hazlii, pot deveni chiar fe- 
roce in cinci minute. Nu i-ai vazut cand se bat cu ceilalti. 
Nu e deloc... şi lasă fraza in suspensie — nu se făcea ca 
masculul să-şi împovăreze partenera cu amănunte dure, 
rezervate exclusiv bărbaţilor, pe care numai faptul că le 
ştia îl înnobilau şi îi dădea greutate. 

— Oricum, nu mi-e frică, mă apără poliţia, râse Anette 
agatandu-se de brațul său. În drumul lor constatară totuşi 
că Bogdan cam avusese dreptate; probabil cu doar câteva 
zeci de secunde înainte cineva scrisese pe un perete, sub 
o reclamă cu “ŞI COCA-COLA, MARCĂ ÎNREGIS- 
TRATĂ, TE PLACE PE TINE”, un cuvânt de patru litere. 

— Nesimtiti şi bădărani, comentă altcineva din spate. 
Ăştia nu văd că mai sunt şi copii aici?! 

Ajunşi la locurile lor, o pofti să se aşeze şi salută de la 
distanță un cunoscut, venit cu familia. Cuprinse stadio- 
nul cu privirea. În mijlocul terenului trona un piedestal 

acoperit cu catifea, sub faldurile căreia ştia că aşteaptă 
tradiționalul candidat la reciclare. 

Mulțimea din tribune fierbea şi tălăzuia în aşteptarea 
începerii spectacolului. Roş-albii creară un mic incident 
atunci când un grup de vreo douăzeci de persoane săriră 
gardurile pentru a veni in fata galeriei rivale, unde por- 
niră a scanda lozinci genealogice. Traditionalele proiectile 
improvizate (pahare de suc, brichete, na şi-un pantof) 
începură să zboare în ambele sensuri, ba chiar unul dintre 
atacatori încercă să escaladeze gardul din beton într-o mi- 
siune sinucigaşă de infiltrare în mijocul galeriei roş-alb- 
albastre, dar un obiect zburător neidentificabil de la dis- 
tanta asta îl aruncă la loc, in huiduielile întregului sector 
roşu şi alb, şi numai apariția poliției aplană, cel puţin pe 
moment, conflictul. 

— Anette, vrei o Cola, marcă înregistrată? 

— Mulţumesc, da, zâmbi ea, chiar vreau o Cola, marcă 
înregistrată. 

— Şi chipsuri, popcorn...? 

— Nu, mulțumesc. 

— Au chipsuri ediţie specială pentru Campionatul de 
Branduri, o tentă Bogdan. 

— Vreau să îmi păstrez silueta asta, ca să te mai uiţi pe 
furiş, în geam, la ea, surâse Anette prefăcându-se că se 
uită pe teren. 

— Bună ziua! tună deodată vocea prezentatorului, ceea 
ce trimise în aer un val de aclamații. Doamnelor şi domni- 
lor, declar deschisă cea de-a zecea ediție a Campionatului 
de Branduri! 

Multimea era in delir, confetti zburau prin aer, galeriile 
rivale tropăiau, pe cer dronele desenară textul “ŞI COCA- 
COLA, MARCĂ ÎNREGISTRATĂ, TE PLACE PE TINE”. 

Bogdan, în schimb, noroc că plecase spre bufet, pentru 
că mai mult ca sigur nu şi-ar fi putut disimula uimirea în 
faţa femeii. Numai alaltăieri Anette îi reproşase, relativ 
subtil, că nu e în stare să facă mai mult în viata, că a pier- 
dut deja două ocazii de promovare doar pentru că era 
prieten cu contracandidatii — şi acum îi zicea că vrea fie 
în formă pentru el?! 

— Două Cola, marcă înregistrată, vă rog, spuse el, ajuns, 
încă mirându-se, la bufet. 

— Medii, mari sau complete? 

— Medii, mulțumesc. 

Bogdan cobora către locurile lor, aproape râzând sin- 
gur. Anette era, fără discuţie, femeia vieții lui, sau cel pu- 
tin urma să fie, dar era şi incredibilă. O invitase în oraş 
de şapte ori în ultimele două luni şi ea îl refuzase — finut, 
plauzibil, dar îl refuzase. Acum, fusese suficient să-i spună 
că o invită la un eveniment unde va fi multă lume bună 
şi nu numai că acceptase, dar, brusc, voia şi să se păstreze 
sexy pentru el! 

Coborând, tinea la subrat cele două sticle de 2 litri şi 
aplauda, şi el, asemenea celor din jur, deşi nu-i era foarte 
clar dacă aplauzele nu sunt şi pentru talentele scanda- 
loase ale Anettei. Şi atunci se petrecu dezastrul: una dintre 
sticle îi alunecă zglobie de la subrat şi se izbi de treptele 
de piatră. Avea reflexe rapide şi puse talpa peste ea, dar 

lichidul sub presiune țâşni; jeturile fură absorbite în mare 
parte de pantoful său, totuşi o parte stropiră doi tineri 
aflați în apropiere. Unul dintre ei, ud pe pantaloni, sări 
de la locul lui: 
— Care naiba stropeşti cu Cola, marcă înregistrată?! 
— Îmi cer scuze!... 


A 


“Cola, marcă înregistrată” în sus, “Cola, marcă înregis- 
trată” în jos! De ce naiba vorbeau oamenii aşa, atât de impla- 
uzibil? Nu ştiţi? Bun, atunci se vede că e vremea pentru 
o scurtă paranteză, in care să lamurim nişte aspecte care 
pot părea neclare cititorului din vremea Brexitului, care 
nu ştie ce s-a întâmplat în următorii 20, hai, 25 ani după 
ieşirea Marii Britanii din UE. Privit la momentul respectiv 
ca o catastrofă, Brexitul s-a dovedit, ulterior, a nu fi chiar 
atât de dezastruos în sine; în schimb, indirect, a dat tonul 
unei întregi serii de evenimente care, asemenea Brexitu- 
lui, până să se întâmple, păreau imposibile — ştiţi, cele din 
categoria “Nooo, e imposibil, rațiunea va triumfa!”. Aiu- 
rea, imposibil. După ce Marea Britanie s-a rupt de UE, 
Turcia a ieşit din NATO, Damascul a dispărut complet 
într-o noapte de bombardamente, Rusia a ocupat complet 
Ucraina şi Georgia, iar în România Partidul Naţional Co- 
munist a câştigat alegerile din 2024 şi, ca o primă mostră 
a programului de guvernare, a dispus cercetarea tuturor 
celor care înjuraseră sau ironizaseră partidul pe Face- 

book. Ca urmare, in doi ani, Romania era exclusa din UE 
si NATO, dupa inca cativa statul intra in incapacitate de 
plata, au urmat violente de strada si numai dupa ce mul- 
timea a năvălit in parlament şi a spânzurat câțiva senatori 
şi deputaţi, iar guvernul a chemat oamenii de bine sa 
apere instituţiile statului, ceea ce a dus România la un pas 
de războiul civil, tara a fost salvată de fondul de investiţii 
Bluestone şi firma Coca-Cola, care — conform unei chi- 
chite avocatesti ingenioase, care tocmai revoluţiona lu- 
mea — au cumpărat-o. În 2029 tara era readmisa în UE şi 
NATO, iar nivelul de viata al românilor creştea furibund, 
până la cel al ţărilor din Occident. Salvatorii României se 
gândiseră bine: modelul politic eşuase, ce-ar fi să aplice 
modelul comercial? Aşa că abordară problema ca pe un 
simplu business, cu gândul nu la alegeri, ci la profit, cres- 
când nivelul de trai al românilor nu cu un guvern mai 
bun, ci cu CEO mai bine motivaţi, obişnuind oamenii nu 
să muncească pentru a trăi, ci să trăiască pentru a cum- 
para, cumpăra, cumpăra. Populaţia acceptase în viata sa 
publicitatea mult mai profund decât până atunci, şi acest 
lucru nu o deranja, pentru că nu trăise niciodată atât de 
bine. Nu-i deranja cantitatea de advertising cu care erau 
bombardati, aşa cum nu-i deranja nici obligativitatea de 
a folosi cuvintele Coca-Cola sau Cola numai însoţite de 
precizarea “marcă înregistrată”, iar regula avusese un 
succes fulminant, încât rebelii antisistem ajunseseră să 
scrie pe pereți, asemeni fanilor de mai devreme, “Cola” 
fără să adauge şi precizarea stipulată de lege, spre indig- 
narea trecătorilor oripilati! Contestatarii noului sistem 

sustineau ca aceste reguli noi erau excese de neiertat, iar 
românii erau supuşi unor experiențe care urmăreau sa 
vadă câtă publicitate poate înghiți un om înainte să cla- 
cheze. Bogdan însă nu-şi pusese niciodată astfel de pro- 
bleme şi în niciun caz nu ar fi făcut-o în seara aceasta, în 
care mergea cu Anette, mereu eluziva sa pasiune, la ediția 
a zecea a Campionatului de Branduri al Entitatii Statale 
România (Parte a Coca-Cola Co., Marcă Înregistrată), cum 
suna denumirea oficială a țării. 


După ce cumpărase o altă sticlă medie de răcoritoare, 
Bogdan se întorsese la locul său. 

— Poftim, Anette. 

— Mulţumesc, îi răspunse şi, după ce se aşezase, îl să- 
rută pe obraz. Când el se uită, totuşi, surprins, spre ea, 
Anette era foaaarte interesată să citească bannerul mesaj, 
etalat pe cer, cu fum roşu, de două drone publicitare; se 
dovedi a fi “ŞI COCA-COLA, MARCĂ ÎNREGISTRATĂ, 
TE PLACE PE TINE”. 

— ...pentru că, doamnelor şi domnilor, vom începe Cam- 
pionatul de Branduri cu proba de tenis de masă, dispu- 
tată între... dar ce aud? Nu vă convine?... 

Regula era ca prezentatorul să se joace puţin cu publi- 
cul, pentru a-l întărâta şi mai mult, dar adevărul este că 
toată lumea ştia foarte bine cu ce probă va începe campi- 
onatul. 

— În regulă, doamnelor şi domnilor, atunci să dăm 
startul fascinantei probe de patinaj viteză! 

Vacarmul se inteti pe stadion; comentariile scrise de 
spectatori pe telefoane apăreau în direct pe ecranele cu 
care era înconjurată arena: “patinaj sa urmaresti tu mah”, 

“vrem reciclare!”, “vrem sange! 

— În acest caz... 

Prezentatorul nu îşi termină propoziţia, ci preferă să 
lase voalul roşu să alunece, în falduri spectaculoase, de 
pe soclul din centrul arenei, în timp ce bărbatul inlantuit 
acolo începea să poată fi văzut, stând în picioare, îmbră- 
cat sărăcăcios şi cu o expresie obosită, dar dârză, pe chip. 
Mulțimea o luă razna. 

— Da, este proba în care unui duşman al stilului de 
viata modern i se dă şansa să se căiască şi să se reabiliteze, 
pentri a nu ajunge la reciclare. 

“merita sa infunde reciclarea!”, “a cautat-o cu lumana- 
rea, reciclati-l odata!”, scriau nervos spectatorii. 

— Cunoasteti, fără îndoială, continuă prezentatorul, 
faptul că “Si Coca...” (o hologramă cât tot stadionul 
prinse a pulsa suflându-le răspunsul)... 

— ...”Cola, marcă înregistrată, te iubeşte pe tine”! ră- 
sună asurzitor răspunsul în cor al spectatorilor. 

— Exact! Dar desi ea ne iubeşte, există şi oameni care 
nu o iubesc! Subiectul nostru de azi este clientateanul 
Manole Georgescu. Acestui fost traducător, în vârstă de 
32 de ani, nu-i place Coca-Cola, marcă înregistrată. El nu 
a mai consumat băutura aceasta din 2020 si susține că este 


e 

o unealtă a imperialismului, că este capul de pod al glo- 
balizării, că ne spală creierul şi că ar exista şi alte băuturi, 
mai bune chiar, dar Coca-Cola, marcă înregistrată, nu le 
lasă să intre pe piaţă! 

Din rândurile spectatorilor se înălțară exclamatii de in- 
dignare, iar mesajele de pe ecrane se intetira. 

— Dar lucrurile merg şi mai departe. Clientateanul 
Manole Georgescu este acuzat că a încălcat legea 1/2031, 
care stipulează obligativitatea ca toţi locuitorii țării, in 
vârstă de minimum 25 de ani, să-şi contracteze un credit 
bancar! 

Stadionul reactiona cu strigăte generale de uimire şi 
obidă. 

— Clientateanul Manole Georgescu nu are niciun cre- 
dit, nici ipotecar, nici auto, nici de nevoi personale, nimic. 
De asemenea, a încălcat şi legea 73/2036, deoarece nu a 
înregistrat la forurile legale nicio listă de branduri prefe- 
rate. 

O revărsare asurzitoare de huiduieli şi fluierături în- 
ghiti stadionul. “nu ne mai intoarcem in evul mediu!”, 
clamau oamenii revoltați. 

— De asemenea, clientateanul Manole Georgescu nu a 
participat în viaţa lui la construirea vreunui brand. Tot- 
odată, el nu a făcut dovada, legalizată la un notar public, 
că a consumat cantitatea legală de reclame care, conform 
legii, trebuie consumate în fiecare lună. Conform proprii- 
lor declaraţii, clientateanul Manole Georgescu nu a mai 
consumat nicio reclamă în ultimii cel putin cinci ani! 

Mesajele erau acum atat de numeroase, incat viteza cu 
care se succedau amintea mai curand de un stroboscop; 
iar lumina intermitentă avea darul de a-i scoate din minți 
şi mai mult pe cei 50.000 de oameni inflamati. 

— Şi lista de infracțiuni nu se opreşte aici. Acest mon- 
stru, atenţie, nu apare în evidenţa niciunui hipermarket 
sau măcar supermarket, ca şi client! 

Oamenii tastau furibund “nu e posibil sa traim ca ani- 
malele!” sau “reciclati-l mar!”, în vreme ce galeriile Pepsi 
şi Cola uitaseră de duşmănia reciprocă şi scandau la uni- 
son “Aduceti robul / Să-l operăm cu ciobul!”. 

Bogdan, care, ca şi Anette, nu se agita foarte tare, deşi 
amândoi savurau spectacolul, sesiză la un moment dat 
că invitata sa scotocea de zor în poşetă, părând nemultu- 
mită. Cum avea o țigară neaprinsă între degete, pe care o 
ținea deoparte ca să poată căuta, Bogdan deduse că Anette 
nu-şi găsea bricheta. Avu un impuls ciudat: se trezi la un 
pas să ceară o brichetă în jur! Îşi aminti însă fulgerător că 
împrumutarea obiectelor fusese interzisă prin lege, deoa- 
rece această acțiune scădea vânzările. În fond, la ce bun 
să ai un salariu de 2.000 de euro daca cersesti o brichetă 
de 2? 

— iti aduc eu bricheta imediat, îi spuse el şi se ridică 
bărbăteşte, aşa cum, cu zeci de mii de ani în urmă, omul 
primitiv îşi lua ciomagul şi arcul şi se ducea să căsăpească 
un mamut, pentru supraviețuirea familiei. 

Escaladă câte trei trepte deodată şi se aşeză la coada 
nu foarte mică, dar rapidă. 

Era întins pe jos, ametit, cu o arsură in cot, probabil o 
julitură, iar urechile îi bubuiau, deşi nu auzea absolut ni- 
mic. Vedea stele verzi şi, câteva clipe, nu mai avu notiu- 
nea de sus sau jos, nu-şi dădea seama dacă se ridică sau 
tocmai cade. Apoi totul se clarifică, începu să audă sune- 
tele din nou, era întins pe jos, de ce?!, ah, da, fusese o bu- 
buitură înspăimântătoare care aruncase brusc stadionul 
în haos. Urlete, plânsete, oameni alergând speriaţi şi pe 
alocuri călcându-se în picioare. Cel mai probabil, fusese 
o explozie de genul unei grenade paralizante cu rază 
mare de acţiune. Probabil avusese loc un atentat. 

Se ridică în picioare şi mintea începu să-i funcționeze, 
aşa cum fusese condiționată de anii lungi de instrucție. 
Unu, evaluarea situației. Opri un bărbat mai în vârstă, 
care fugea încercând să iasă din stadion. 

— Sunt agentul Bogdan Nicola, de la Poliția Română! 
strigă el. Ce s-a întâmplat pe teren? 

— A fugit! Infractorul a fugit! 

— Cum adică a fugit?! 

Bărbatul nu mai putea vorbi coerent; îl lăsă să plece, 
pierdea timpul cu el. 

Doi, eliminarea pericolelor imediate şi protejarea popu- 
latiei. Anette! Îşi croi drum destul de brutal prin mulțime 
până ajunse la locurile lor. Anette, prăvălită pe două sca- 
une, avea rimelul scurs pe fata şi părul vâlvoi. Un panou 
uriaş, pe care scria “ŞI COCA-COLA, MARCĂ ÎNREGIS- 

TRATA, TE PLACE PE TINE”, căzuse la numai câţiva 
paşi de ea, iar oamenii ajutau două persoane pline de 
sânge să iasă de sub panou. 

— Mă miram eu, aşa-mi trebuie, că nu mă învăţ minte! 
urlă ea. Uită-te cum arăt! O să murim aici şi numai din 
cauza ta! 

— Nu, nu, a fost doar o diversiune ca să evadeze. Vino 
cu mine, o apucă el de brat — dar Anette se smulse, fu- 
rioasa. 

— Vin pe naiba cu tine! 

— Anette, uită-te la valul de oameni care urcă spre noi! 
Sunt disperaţi să iasă de pe stadion, şi mai ales retarzii 
din galeria lui Pepsi. Vrei să ne calce în picioare?! 

În treizeci de secunde ajunseseră la toalete şi intrară 
acolo; Bogdan închise uşa. Vacarmul de afară se estompă 
în mare parte. Era linişte, curat, spațios, puteau rămâne 
acolo până trecea nebunia. Femeia dădu să deschidă gura, 
şi se vedea limpede că avea o agenda lungă..., dar răsună 
o impuscatura înfundată şi o oglindă se făcu tandari; 
Anette urlă şi sări în brațele lui. Nu erau decât ei acolo; 
cine putea trage şi de unde? Bogdan descoperi repede că 
glontul fusese tras dintr-o altă încăpere, din spatele zidu- 
lui cu chiuvete, şi spărsese oglinda de pe peretele opus. Se 
apropie cu urechea de zidul prin care intrase proiectilul. 

— Bogdan, ce naiba fa... 

— Sssst! 

Anette era prea şocată de întrerupere, poate mai şocată 
chiar decât de explozie, dar apoi trebui să admită că, 

într-adevăr, de dincolo se auzea ceva. Voci, o încăierare, 
“Staai!”, încă o împuşcătură. 

— Lasă-i naibii, e lumea care vrea să fugă, şopti ea. 

— În pereţi?! Dă-te putin la o parte; nu veni după mine. 
Mă duc să-l arestez pe Manole Georgescu! 

— Ce naiba zici acolo?! 

— Du-te lângă uşă, Anette, nu vreau să fii rănită, spuse 
el barbateste. 

Şi, spre stupefactia femeii, Bogdan îşi luă avant şi se 
arunca cu toate cele 80 de kilograme in perete, printre 
două chiuvete şi prin posterul cu “ŞI COCA-COLA, 
MARCĂ ÎNREGISTRATĂ, TE PLACE PE TINE”. Care 
perete era din rigips şi se prăbuşi pe o porțiune de câțiva 
metri, relevând adevăratul perete interior al holului toa- 
letei, ca şi cum cineva tăiase pe acolo un culoar secret de 
fugă. Zgomotele de adineauri încetaseră; putin mai în- 
colo, pe tunel, Bogdan găsi trupurile a doi agenţi de pază, 
injunghiati şi plini de sânge, dar respirând. Un al treilea 
trup, al unui civil, zăcea inert lângă ei. Era uşor de dedus 
că paznicii nimeriseră, probabil întâmplător, peste fugari 
şi urmase o luptă; infractorii, care aveau cuțite, îi dobo- 
râseră pe paznici, pierduseră un om, însă cei rămaşi fugi- 
seră mai departe. lar agentul Nicola — care îşi dăduse 
seama, într-o scăpărare a minţii de care putea fi mândru, 
că glontul nu ar fi putut trece printr-un zid de beton, deci 
cineva se chinuise să ridice un zid fals, motivul devenind 
acum evident — se lansă, discret, în urmărirea lor. 

Nu stia cati sunt si nici nu avea arma la el. Din fericire 
însă, poliția fusese dotată de curând cu o aplicaţie care 
putea printa 3D inclusiv arme de foc; greu de imaginat 
în urmă cu câţiva ani, app-ul salvase viata mai multor 
poliţişti în situaţii limită. Bogdan lansă imediat aplicația, 
în timp ce se strecură pe urmele fugarilor. Lângă telefonul 
său prinse viață o bucăţică mică de material plastic, care 
se mărea văzând cu ochii, totuşi nu suficient de repede 
cât avea el nevoie. Materialul căpăta forma brută a unui 
pistol, care se mărea şi se preciza tot mai mult. Sigur, era 
o armă destul de primitivă, un pistol fără piedică, fără 
încărcător, fără nimic, cu un singur cartuș, cu glontul dur 
ca metalul, acționat de un arc lamelar extrem de puternic. 
Deşi fusese instruit cu privire la arma aceasta, avea reale 
dubii că glontul ei poate ucide la fel de eficient ca o arma 
adevărată. Totuşi, altceva nu avea la îndemână. Tot dru- 
mul prin tunele şi canale aplicaţia printa de zor, iar lui 
Bogdan îi era teamă doar că va trebui să-i înfrunte înainte 
ca arma să fie gata. 

Cine gândise planul de evadare cunoştea bine locul. 
La adăpostul diversiunii, Manole Georgescu fusese scos 
din teren, poate printr-un tunel, urcaseră prin chiar clă- 
direa stadionului, printr-un tunel în mare parte impro- 
vizat, apoi coborâseră în canalizare, în timp ce forțele de 
ordine îi căutau înnebunite afară. Canalizarea îi dusese 
dincolo de stadion, dincolo de şosea, pe sub blocuri, ma- 
gazine şi străzi. 

Se lămuri pe drum că era vorba de doi oameni, Geor- 
gescu şi încă unul. Primul impuls după ce spărsese pere- 
tele fals fusese, bineînțeles, să sune la secţie şi să-şi aler- 
teze colegii. Dar un gând viclean îl făcuse să renunțe, cel 
putin pentru moment. Dacă îl prindeau alții pe evadatul 
zilei? Dacă ei rămâneau cu gloria, iar el doar cu pasa de 
gol? Oamenii nu retin decât numele celui care mar- 
cheaza.., Anette nu s-ar fi combinat în viata ei cu ăla care 
dă pasa de gol! 

Străbătuseră poate un kilometru prin canalizare, când 
fugarii se opriseră sub o gură de vizitare, încercând s-o 
deschidă pentru a ieşi. Cât timp cei doi ticăloşi desfăceau 
chepengul cu atenţie, să nu fie văzuți de afară, omul legii 
verifică printarea: era gata în proporție de 86%. Încă nu 
avea pistol! 

Când ieşi el însuşi prin chepeng, între pomi, într-o zonă 
pustie, în aerul tare al serii, văzu cum două umbre abia 
se mai distingeau printre copaci; arma ajunsese la 91%; 
avea deja formă finală, trăgaciul funcţiona, cel mai proba- 
bil app-ul tocmai printa glontul în interiorul armei. 

Bogdan îşi dădu seama că ieşiseră în parcul Titan, într-o 
zonă în care începuseră lucrările pentru amenajarea unui 
alt mall şi, ca atare, la ora asta nu era nimeni pe acolo. 
Procentele creşteau dureros de încet pe displayul telefo- 
nului: 93%. “Fie ce-o fi!”, îşi spuse el şi o luă la fugă dupa 
infractori, pe care îi ajunse destul de repede. Susoteau 
într-un luminis. 

— Stati! Poliţia! strigă el, ascuns între pomi de vederea 
fugarilor. Mâinile sus! 

Cei doi se uitau speriați în jur, dar fără să ridice mâi- 
nile; amândoi aveau cate un cuțit de vânătoare. Bogdan 
ieşi din spatele pomilor, înaintând spre ei, în mână cu 
arma, care ajunsese, dar ei nu aveau cum să ştie asta, la 
95%. 

— În umele legii, sunteţi arestaţi. Lăsaţi armele! 

— Nu prea cred, răspunse sfidător Georgescu. 

— Sunteţi înconjurați, nu are rost să opuneti rezistență. 

— Exact rezistenţa e tot ce are rost să opunem pe lu- 
mea asta, sclavule care aperi regimul! rânji la el celălalt, 
un tânăr chel şi cu fizic de rugbist. 

— Taci şi lasă arma! 

— În niciun caz nu mergem la poliție, sau la reciclare, 
îi aruncă Georgescu. Mai bine murim aici, acum, impus- 
cati de tine. 

— Deşi mi se pare că ai pistol printat, deci un singur 
glont!! mârâi rugbistul sinistru. Noi suntem doi, pe unul 
îl impusti, dar celălalt te taie. Şi asta daca cel împuşcat cu 
jucăria aia moare... 

— Îți dau cuvântul meu că „jucăria” asta e mortală! 
Hai, nu fiți proşti, nu trebuie să moară nimeni... Credeţi 
că eu vreau să mor? Uite... 

Bogdan scoase, cu mult curaj (şi dorința de a trage de 
timp, pentru că pistolul ajunsese doar la 97%), telefonul 
şi le arătă o poză. 

— Am trei copii, nu vreau sa creasca fara tata. Vreau 
să trăiesc şi vreau să trăiţi şi voi. Hai! Lăsaţi armele si 
predati-va! 

Rugbistul începuse să ridice mâna cu cuțitul, ca şi cum 
se pregătea să-l arunce. 

— Nu, îi spuse, pe neaşteptate, Georgescu. Nu-ţi manji 
mâinile! 

— ÎI putem face, Manole! 

— Are trei copii, Alex. Şi tu vei putea avea într-o zi, nu 
face asta! 

Bogdan se felicită în gând pentru gaselnita cu copiii. fl 
iritaseră întotdeauna fiii surorii ei şi n-ar fi crezut că într-o 
zi poza lor avea să-i salveze viața! 

— E ultima somaţie, nu fi prost! spuse el. Tovarăşul 
tău... 

Un şuierat gros îi întrerupse cuvintele. Bogdan era sin- 
cer mirat; cuțitul mare şi greu părea că-i creşte din sto- 
mac. Durerea veni cu o întârziere de o secundă, dar îl lovi 
ca un tren. Nu mai apucă să vadă nici măcar dacă arma 
se printase complet. Apucă doar să apese trăgaciul şi apoi 
se prabusi. 

Arma făcu un “clac” sec, trăsese cu succes. Glontul 
trecu prin pielea şi muşchii rugbistului, îi perforă inima, 
îi sparse un plămân, apoi ieşi prin muşchii şi pielea din 
partea celalaltă; omul căzu învârtindu-se şi se lovi cu fata 
de pământ. Dar glontul nu-şi terminase cursa; după ce 
trecuse prin primul om, zbură mai departe şi se înfipse 
şi în toracele lui Manole Georgescu, reteză un vas mare 

de sânge şi se opri într-o coastă. Georgescu se pravali şi 
el. Nu trecuseră mai mult de câteva clipe de când Alex 
aruncase cuțitul. 

Trei oameni erau acum întinşi în luminiş, în bălți de 
sânge. Unul nu mai mişca, ceilalți, la câţiva paşi unul de 
celălalt, se chinuiau să se ridice; dar niciunul dintre ei nu 
mai putea. Bogdan scoase cu greu telefonul, apelă şi, scui- 
pând sânge, vorbi cu greu: 

— Sunt agentul cod PR2657, sunt rănit grav. 

— Comunica-ti poziţia, domnule agent! 

— În parcul Titan, partea de sud, lângă... 

— ...daaaar nu înainte de a consuma un mesaj publi- 
citar din partea sponsorilor politiei!! Coca-Cola, marca 
înregistrată, doreşte să vă anunţe apariția unui nou sor- 
timent de băutură răcoritoare: Coca-Cola, marcă înregis- 
trata, cu aroma de mere padurete! Pentru cei care s-au 
săturat de gusturile clasice, pentru cei creativi, pentru cei 
cu imaginație, pentru cei dinamici, pentru tineri şi bătrâni, 
pentru femei şi bărbaţi, pentru simtiti şi nesimtiti!... 

În nebunia ultimelor clipe de viață, Bogdan avu impre- 
sia că Manole Georgescu, grav rănit, sângerând abundent, 
râde! Nenorocitul ăla, în loc să-şi vadă de moartea sa, 
râdea de necazul lui! 

— Ironia..., horcăi Georgescu. 

Bogdan nu mai putea ţine telefonul; îl scăpă în balta 
de sub el. Sângele inundă aparatul, care se închise. 

Georgescu rămăsese singur. Îi era foarte clar că dacă 
nu îl salvează cineva, va sângera până la moarte acolo, 

singur, pe pământul tare. Bâjbâi cu mâinile în buzunarul 
tovarăşului său şi-i scoase telefonul. Pe când apela, agen- 
tul care îi urmărise horcăi şi tresări. Nu murise! 

Georgescu, spre marea lui surprindere, se pomeni că 
ezită. Agentul ăla, coada aia de topor, idiotul ăla, era pe 
moarte. Dar avea trei copii acasă. Dacă el murea acolo, 
trei copii urma să crească fără tată. Din cauza lui, că nu l-a 
salvat, că l-a lăsat să moară. Georgescu realiză în acelaşi 
timp că dacă veneau camarazii lui, nu mai avea timp să 
sune la ambulanţă pentru agent. Dar, dacă suna la ambu- 
lanta, îl ridicau şi pe el! 

Să sune la ai lui sau la ambulanţă? Ura sistemul, ura 
Coca-Cola, ura idiotii care îşi închipuiau că trăiesc bine... 
dar nu putea omori un om. Alex măcar era psihopat; Geor- 
gescu nici nu ar fi vrut să fie salvat de Alex, ştia că se va 
termina cu vărsare de sânge. Însă prostul ăsta de-aici, 
prostul ăsta, avea trei copilaşi... Şi o soție... 

Dar nu se putea duce iar la închisoare. Nu! În fond, nu 
l-a obligat nimeni să se facă poliţist. Ştia la ce se expune 
dacă apără sistemul. Degetul lui Georgescu era la un cen- 
timetru de telefon, dar nu reuşea să se hotărască. “Dă-l 
naibii!”, îşi spuse în cele din urmă. 

Şi, în aceeaşi clipă, totul i se întunecă. Scăpă telefonul 
şi căzu inert, eliberat de povara de a lua o decizie impo- 
sibilă. 

Telefonul abia atinsese solul când deasupra lor apăru 
o dronă de urgență, probabil trimisă pe urma apelului 
făcut de agent. Bineînţeles, era inscripționată cu reclama 

“SI COCA-COLA, MARCA INREGISTRATA, TE PLACE 
PE TINE”. Un con de lumină le scăldă trupurile... 


Cafeneaua din colt, cu mesele sale prafuite, este aproape 
goală. Manole Georgescu stă la masa lui obişnuită, pri- 
vind fix la paharul gol. De câteva ori privirea îi alunecase, 
fără să se fixeze, peste afişul uriaş cu sticla de Coca-Cola 
de pe peretele din fata. “ŞI COCA-COLA, MARCĂ ÎNRE- 
GISTRATĂ, TE PLACE PE TINE”, scrie dedesubt. 

O amintire îl năpădi din senin. Era noapte şi el vopsea 
cu sprayul un panou uriaş pe care scria “ŞI COCA-COLA, 
MARCĂ ÎNREGISTRATĂ, TE PLACE PE TINE”, trăgând 
cu ochiul la camaradul său, care pândea să nu apară po- 
litia. Nu i-a luat mai mult de şapte minute, cu tot cu urcat 
şi coborât. Au fugit, iar ulterior s-au întors şi, stând co- 
mod pe o bancă, priveau oamenii care se holbau la panou 
fără să le vină să creadă. 

— Cum adică, mami, “TE-AI GÂNDIT VREODATĂ 
SĂ BEI APĂ?”, întrebă o fetiţă. 

— Nu ştiu, mamă, e o prostie. Oameni nebuni! 

Îşi goneşte imaginea din minte. Era o amintire falsă. 
Uneori i se întâmpla să aibă amintiri false. Ca şi aia, ciu- 
dată, dar la care nici nu voia să se gândească, în care fugea 
pe sub un stadion. Dar nu contează amintirile astea, atâta 
timp cât ştii clar ce e adevărat şi ce nu e. 

Melodia care sună discret în boxe este întreruptă de un 
promo. Manole Georgescu ciuleşte urechile; însă nu e 
buletinul sportiv, ci un anunţ referitor la consumul de 
bere pe cap de locuitor în România, care depăşise media 
UE şi se îndrepta spre un loc fruntaş pe continent. Manole 
pare că nici nu şi-a dat seama când chelnerul i-a turnat, 
discret, în pahar. Cu gesturi mecanice, apucă paharul de 
Coca-Cola, îl duce la gură şi-l goleşte. 

Deodată, se uită direct către afiş. Sticla exista atunci 
cand el s-a născut, a existat toți aceşti 34 de ani şi va mai 
exista încă mult timp de aici încolo. Oare chiar meritase 
să piardă atâta timp urând-o? De ce îşi irosise viaţa cu o 
rebeliune, până la urmă, fără scop? O lacrimă, pesemne 
din cauza acidului din băutura rece, dulce şi înviorătoare, 
i se prelinge pe obraz. Nu mai contează, acum totul e în 
regulă. A câştigat lupta. Îi place Coca-Cola, marcă înregis- 
trată! 

“Un volum care te tine cu 
gn AON sufletul la gură de la început 


sama A | si până la sfârşit!” 


“Citeşti si aștepți să nu se mai 
termine; te indragostesti de 
personaje si le simți ca pe 
cei mai buni prieteni ai tăi.” 


| 
| 
Colecţia Science-Fiction # 3 | : 
Peat Nerecurgerea la Forta si la amenințarea 
cu Forfa e o culegere de povestiri $i nu- 
vele science-fiction care te transpun, ca într-o teleportare lină, 
în universuri unde, invariabil, iti vei pune întrebări existenţiale 
şi vei porni, avid, să cauţi printre rânduri răspunsuri la ele. 
Plin de o vioiciune a scrisului rar întâlnită la autorii români, 
cu o tehnică a dialogului incredibil de savuroasă, Ovidiu Vitan 
face ca textele sale să creeze dependenţă, acel tip de 
dependență pozitivă, menită să aducă senzaţia de frumos și 
sublim a sufletului la nivelul maxim! 


Titlu: Nerecurgerea la Fortd sau la ameninţarea cu Forța 
Autor: Ovidiu Vitan 

Nr. pag.: 160 

Comandati-o la: wzww.selfcoach.ro 


157 


Rangkook 


de Constantin D. Pavel 


“Genul de poveste plină de 
mister de la un capăt la altul!” 


“Un personaj principal de 
care te îndrăgosteşti și abia 
aștepți să-i savurezi fiecare 


CONSTANTIN D. PAVEL 


"| aventura in Zona Colonizata.” 
alla 


Cea dintâi nuvelă din seria Aven- 
turilor detectivului spaţial Ray Garren 
deCase, Rangkook te incită, te înfier- 
bântă și te face să-ţi dorești să călătorești printre stele. 

În această carte, celebrul detectiv special este chemat să re- 
zolve misterul disparitiilor unor turiști, pe una dintre cele mai 
luxuriante și impresionante planete, pe care tronează cel mai 
înalt munte din sistemul ei planetar, Rangkook. Descoperirile 
pe care le face detectivul îl vor conduce alături de frumoasa 
Lolla, către aventuri cu totul și cu totul fabuloase! 


Titlu: Rangkook 

Autor: Constantin D. Pavel 
Nr. pag.: 128 

Colecţia Science-Fiction: # 5 


Comandati-o la: www.selfcoach.ro 

Secretul emisferei 
de Traian Badulescu 


“Un univers urban plin de 
necunoscut, de ireal și fantastic!” 


TRAIAN BĂDULESCU 
S- 


“Dacă nu te mai asteptai la ceva 
nou în privința călătoriilor 
în timp, a venit vremea să te 
pregătești pentru o teribilă 
aventură de gen!” 


Utopii şi distopii care păstrează 
nealterat stilul science-fiction-ului româ- 
nesc de sfârșit și, evident, început de mileniu, încărcat de sub- 
stanta, viu și incitant. 

În această culegere de povestiri si nuvele, Traian Bădulescu, 
un autor format la școala inconfundabilă a Cenaclului Planetar 
Science-Fiction, din București, confirmă peste ani prin talentul 
său literar! Lasă-te purtat, pagină după pagină, în universul 
ba întunecat și teribil, ba luminos și plin de speranţă, creat în 
jurul unei societăți aflate, mai mereu, la limită! 


Titlu: Secretul emisferei 
Autor: Traian Bădulescu 

Nr. pag.: 160 

